Maumoon ge varugadha2supportun: Maumoon minivanvumah edheynama...\nމައުމޫންގެ ވަރުގަދަ ދެ ސަޕޯޓަރުން: މައުމޫން މިނިވަންވުމަށް އެދޭނަމަ އިބޫއަށް ވޯޓުދީ!\nރައީސް ޔާމީނަން ވޯޓް ދިނީ މައުމޫން ވިދާޅުވުމުން\nއަސްލު ޕީޕީއެމް އަކީ މައުމޫން\nއިބޫއަށް ވޯޓް ދެނީ މައުމޫން މިނިވަންކުރުމަށް\nކ. މާލެ 19 އޯގަސްޓު 2018 | އާދީއްތަ 17:35 19,312\nތ. ތިމަރަފުށީ އުމުން 76 އަހަރުގެ ފާތުމަތު - ރާއްޖެއެމްވީ\nތ. ތިމަރަފުށީ މަހުމާގޭ ފާތުމާ ތުއްތު ކަލޯ އަށް "މައުމޫންވަރުގެ މީހެއް" ނެތެއެވެ. ފާތުމާގެ ޒައީމަކީ މިއަދު ވެސް މައުމޫންވެ. ރައީސް އަބްދުﷲ ޔާމީން ވެރިކަމަށް ގެނެއުމަށް ފާތުމާ ވޯޓް ދިނީ ރައީސް މައުމޫންގެ އެދިވަޑައިގަތުމުގެ މަތިންނެވެ. އެހެން ނަމަވެސް މިއަދު ފާތުމާ ގާތު ރައީސް ޔާމީންގެ ވެރިކަމޭ ބުންޏަސް އަންނަނީ އަމަށަކު ރުޅިއެއް ނޫންނެވެ. އަނިޔާވެރިވީމައެވެ. ދިގު 30 އަހަރުގެ ތަރައްގީގެ ބާނީ ޖަލަށްލީ މައެވެ. މިއަދު ފާތުމާ ހުރީ ރައީސް މައުމޫން މިނިވަންކުރުމަށް ޖާނާއި މާލުން ގުރުބާންވާން ތައްޔާރަށެވެ. ރައީސް މައުމޫނަންޓަކައި ޖަލަށްދާން ވެސް އުމުރުން 75 ވަރަކަށް އަހަރުވެފައިވާ ފާތުމާ ހުރީ ތައްޔާރަށެވެ.\n"ޔާމީނަން ސަޕޯޓެއް ނުކުރަން މަ، މައުމޫން ގޮވާލައިގެން ޔާމީނަން ވޯޓް ދިނިން، ދެން ނުދޭނަން، އެއީ މައުމޫން ދެކެ ލޯބިވާތީ ކޮއްކޯ ދޫނިގަނޑާ، ދައްތަ ބަނޑުން ވިހާފައި ހުރި ދަރިއަކަށް ވެސް ނުކުރޭނެ އެހެން ފަރާތަކަށް ވޯޓެއް ދޭކަށް، މައުމޫން ޖަލަށް ލުމުން ދެރަވި، ކިތެއްމެހާވެސް ދެރަވި، ރޮވެ ވެސް ހެދިން" ފަތުމާ ރާއްޖެއެމްވީއަށް މައުލޫމާތު ދެމުން ބުންޏެއެވެ.\nފާތުމަ ރާއްޖެޓީވީއަށް އިންޓަވިއުއެއްދެއްވަނީ -- ފޮޓޯ: ރާއްޖެ.އެމްވީ\nރައީސް މައުމޫން ދެކެ އަބަދުވެސް މުޅި ގައުމު ފަހަރުވެރިވާނެ ކަމަށް ފާތުމާ ފަދަ އެތައް ބަޔަކު ގަބޫލުކުރެއެވެ. ރައީސް މައުމޫން ކުރައްވާ ކޮންމެ ކަމަކީ ގައުމަށްޓަކައި ކުރައްވާ ކަމެއް ކަމަށް ފާތުމާ ދެކެއެވެ. ސިޔާސީ ގޮތުން އެންމެ އިތުބާރުކުރައްވާ ބޭފުޅަކީ މައުމޫން ކަމަށްވާތީއެވެ. ރައީސް ޔާމީންގެ އަނިޔާވެރިކަމާއި ދެކޮޅަށް އެމްޑީޕީ، ޖުމްހޫރީ ޕާޓީ، އަދާލަތު ޕާޓީ އާއި އެކު ރައީސް މައުމޫން މަސައްކަތްޕުޅު ފެއްޓެވީވެސް އެންމެ ފުރަތަމަ ގައުމު އިސްކޮށްފަކަމަށް އޭނާ ގަބޫލުކުރެއެވެ. ރައީސް މައުމޫންގެ އެ ނިންމުންފުޅަށް އިޙްތިރާމްކޮށް އޭނާ މި ފަހަރު ހުރީވެސް ހުރީ އެމަނިކުފާން ތާއިދުކުރައްވާ ބޭފުޅަކަށް ވޯޓް ދޭން ތައްޔާރަށެވެ.\n"މައުމޫން ދެކެވާލޯބިން، އިބޫއަށް ވޯޓްދޭނަން، ޖަލު ތިބި އެއްމެން ނެރޭ ގޮތަށް، ހާއްސަކޮށް މައުމޫންދެކެ މަ ލޯބި ވާތީ، މަގޭ ދަރިންނަން ވެސް އެންގިން، ޔާމީނަކަށް ވޯޓެއް ނުދޭނަން، ޔާމީނަން އޭރު ވޯޓް ދިނީ މައުމޫން ގޮވާލައިގެން، މަގޭ ކޮއްކޮއަށް ވޯޓް ދޭށޭ، އެހެންވެގެން މަގޭ ކުދިންގެ ވޯޓްވެސް ދިނިން، އެކަމް ދެން ނޯނާނެ ދިނުމެއް، މައުމޫން ދެކެ ވަރަށް ލޯބިވޭ، އެއްވެސް އެއްޗެއް ދީފައެއް ނޯންނާޅަ" ފާތުމާ ބުންޏެވެ.\nނިމިދިޔަ ރިޔާސީ އިންތިހާބުގެ ކެމްޕެއިންގެ ތެރެއިން: ރައީސް މައުމޫން ވަނީ ރައީސް ޔާމީން އިންތިހާބުކުރުމަށް ބުރަ މަސައްކަތްފުޅެއް ކުރައްވާފައި -- ފޮޓޯ: ސޯޝަލް މީޑިއާ\nތިމަރަފުށީގައި ހުރި ރައީސް މައުމޫންގެ އެންމެ ބޮޑު ސަޕޯޓަރަކީ ކާކުތޯ އެރަށުގެ މީހަކާ ސުވާލުކޮށްލާއިފި ނަމަ އެންމެން ވެސް ބުނަނީ ލުގުމާން މުހައްމަދުގެ ވާހަކައެވެ. އުމުރުން 70 އަހަރުގެ ލުގުމާން އަށް ވެސް ޕީޕީއެމްގެ ތެރޭގައި ކަންހިނގާދިޔަ ގޮތް އިނގެއެވެ. ޕީޕީއެމްގެ ޕާލަމެންޓްރީ ގްރޫޕްގެ ނައިބް ލީޑރަ އަބްދުއްރަހީމް މެންފަދަ ބޭފުޅުން އަޑަށް ބާރުލާފައި އަސްލު ޕީޕީއެމްއަކީ ރައީސް ޔާމީން އޭ ވިދާޅުވިއަސް ލުގުމާން ގަބޫލެއްނުކުރެއެވެ.\n"ދެން ބުނަންވީ އަމާގެ ބަފާގެ އެއްޗަކޭ، ނުބުނެވޭނެތަ، ދޫ އޮތިއްޔާ ބުނެވިދާނެ ދޯ ކޮންމެ އެއްޗަކޭ ވެސް، އެހެންނެންނުން، ފޮނަދޫ އަބްދުއްރަހީމް އެއީ ކާކު، އެއީ ވާހަކަ ދައްކަން ވެސް މަރު ހެޔޮވާވަރު ބައެއް ނޫން، އެންދެރިމާގޭގެ ގޯޅީތެރޭގައި އޭނާ ހުރި ގޮތް ވެސް ދެކުނިން، މައުމޫން ކައިރިއަށް ގޮސް، ޕީޕީއެމް އަކީ މައުމޫންގެ އެއްޗަކޭ، މައުމޫން އުފެއްދީ އެއްޗެއް ޕީޕީއެމް އަކީ، އެހެން މީހަކު އުފެއްދި އެއްޗެއް ނޫން، މައުމޫންގެ އޮފީހުގައި ހުރި ހުރިހާ އެއްޗަކާއި އެއްޗެހި ވެސް ސިފައިން ގެނެސްގެން ވަގަށް ގެންގޮސް ހުރިހާކަމެއް ކޮށްފަ އެ އޮތީ، އޮފީސް ވެސް މިހާރު ބަންދުކޮށްފަ އެ ހުރީ، އަބްދުﷲ ރަހީމެން މިއަދު ބޮޑަތި ގެތަށް އެ އަޅަނީ" ރައީސް މައުމޫނާއި ގުޅޭ ގޮތުން އަދުރޭ ދައްކާ ވާހަކަތަކާއި ގުޅޭގޮތުން ލުގުމާން ބުންޏެއެވެ.\nއުމުރުން 70 އަހަރުގެ ލުގުމާން ރާއްޖެޓީވީއަށް އިންޓަވިއުއެއްދެނީ -- ފޮޓޯ: ރާއްޖެ.އެމްވީ\nލުގުމާން ދެކޭގޮތުގައި އަދިވެސް ރާއްޖޭގެ އެންމެ ބޮޑު ތާއިދެއް އޮތީ ރައީސް މައުމޫނަށެވެ. ރައީސް މައުމޫން ޖަލުން ނުކުމެ ވަކި މީހަކަށް ވޯޓް ދޭން ވިދާޅުވެ މަސައްކަތް ފައްޓަވާއިފިނަމަ، "ހަރަކުން މީހުން ނުކުންނަ ހެން ނުކުންނާނެ" ކަމަށެވެ. ހީވެސް ނުކުރާ ކިތެއްމެ ބައެއް ރައީސް މައުމޫނަން ތާއިދު ކުރައްވާ ކަމަށް އޭނާ ދެކެއެވެ. އެކަމުގެ ހެއްކަކީ ނިމިދަޔަ ރިޔާސީ އިންތިހާބު ރައީސް ޔާމީނަން ކާމިޔާބުކުރެއްވުމެއެވެ. ރައީސް މައުމޫންގެ އެދިވަޑައިގަތުމަށް ރައީސް ޔާމީނަން އެ ދުވަހު ވޯޓް ދިންކަމުގައި ވިއަސް، މިއަދު ލުގުމާން ހުރީ "ގަޔަށް ބަޑިޖެހިއަސް" ރައީސް ޔާމީނަން ވޯޓް ދޭ ގޮތަކަށް ނޫނެވެ.\n"ކަރަށް ވަޅު ޖެހިއަސް ޔާމީނަން ވޯޓް ނުދޭނަން، ކޮންމެ ކަމެއް ކުރިއަސް ނުދޭނަން ޔާމީން އަކަށް ވޯޓެއް، ބަޑިޖެހިއަސް ނުދޭނަން" ލުގުމާން ބުންޏެއެވެ.\nމައުމޫންގެ ހައްގުގައި ޖަލަށް ދާންވެސް ތައްޔާރަށްވެސް ހުރިކަމަށް ލުގުމާން ބުނި -- ފޮޓޯ: ރާއްޖެ.އެމްވީ\nމިއީ ހަމަ އެކަނި ލުގުމާން އާއި، ފާތުމާ ދެކޭ ގޮތެއް ނޫނެވެ. ރައީސް މައުމޫން ޖަލަށް ލުމުން، ރައީސް ޔާމީންނަން ވޯޓް ނުދޭނެ އެތަކެއް ޕީޕީއެމްގެ މެމްންބަރުން އެބަތިއްބެއެވެ. އެއީ ޑީއާރުޕީ އުފައްދައިގެން ރައީސް މައުމޫން މަސައްކަތްޕުޅު ކުރެއްވިއިރުން ފެށިގެން، އެމަނިކުފާނަން ތާއިދުކުރެއްވި މީހުންނެވެ. މިއަދު އެމީހުންގެ އުންމީދަކީ ގުޅިފައިވާ ސިޔާސީ ޕާޓީތަކުގެ ފަރާތުން މި އިންތިހާބުގައި ވާދަކުރައްވާ އެމްޑީޕީގެ ކެނޑިޑޭޓް އިބްރާހިމް މުހައްމަދު ސޯލިހު (އިބޫ) އެވެ. އިބޫއަށް ދޭ ވޯޓަކީ އެމީހުން ދެކޭ ގޮތުގައި އަނިޔާވެރިކަމާއި ދެކޮޅަށްދޭ ވޯޓެކެވެ. ރައީސް މައުމޫން މިނިވަން ކުރުމަށް ދެވޭ ވޯޓެއް ކަމަށެވެ. އިބޫގެ ވެރިކަމެއްގައި ރައީސް މައުމޫނަން ދެރަ ގޮތެއް ނުހައްދަވާނެ ކަމުގެ ފުރިހަމަ ޔަގީން ކަން ވެސް އޮވެއެވެ.\n"މައުމޫން އެތަނުން (ޖަލުން) ނެރޭން ބުނީމަ އިބޫއަށް ވޯޓް ދޭނީ، ޖަލުން އެމީހުން ސަލާމަތް ކުރަން ބުނީމަ، އެހެންކަމެއްގަ އެއްނޫން، އެހެންނޫނީ ކޮންމެހެން އިބޫއަށް ވޯޓް ދިނުމުން މުހިންމެއް ނޫން" ލުގުމާން ބުންޏެއެވެ.\nރައީސް މައުމޫން އަރިހުގައި އެމްޑީޕީގެ ރިޔާސީ ކެނޑިޑޭޓް އިބްރާހިމް މުހައްމަދު ސޯލިހު -- ފޮޓޯ: އެމްޑީޕީ\n މައުމޫން މިނިވަން ކުރުމަށް ރައްޔިތުންނަން ލިބޭ ފަހު ފުރުޝަތަކީ ވެސް ސެޕްޓެމްބަރ 23 ވަނަ ދުވަހު ބާއްވާ ރިޔާސީ އިންތިހާބެއެވެ. އެންމެން ބަދަލަކަމަށް މަސައްކަތް ކުރާއިރު، ރައީސް މައުމޫން ބަންދުން މިނިވަން ކުރުމަށް ކުރަން ޖެހުނު ކޮންމެ ކަމެއް ކުރަން ލުގުމާން އާއި ފާތުމަ ހުރީ ތައްޔާރަށެވެ. ދެ މީހުން މައުމޫންގެ ޙައްގުގައި ޖަލަށް ދާން ވެސް ތިބީ ތައްޔާރަށެވެ. އެއީ އެމީހުންގެ ޒައީމް އަދިވެސް މައުމޫނެވެ. އެމީހުންގެ ހިތުގައި އަދިވެސް ޖަހަނީ އެއްރާގަކެއެވެ. "ތިޔައީ ޒައީމޭ އަދު ލޮބުވެތި މި ދިވެހި ގައުމު ފަހުރުވެރިވާ، އުފުދޭ ޝުއޫރުން ނަންފުޅު ލިޔެވިދާ ހަނދާންތަކުގާ" މި ލަވާއިގެ ރާގެއެވެ. އެއީ އެމީހުންގެ ޝުއޫރުތަކެއެވެ.


AG Riffath corruption ge amaleh nuhingavaane kamuge yageenkan eba...\nއޭޖީ ރިފްއަތު ކޮރަޕްޝަންގެ އަމަލެއް ނުހިންގަވާނެކަމުގެ ޔަގީންކަން އެބައޮތް: ނަޝީދު\nތަޖުރިބާ ކުރެއްވިފައިވާ ތަނުގައި ރިފްއަތަކީ ނަޒާހަތްތެރި ބޭފުޅެއް\nކ. މާލެ 16 މެއި 2019 | ބުރާސްފަތި 08:39 1,616\nއެޓާނީ ޖެނެރަލް އިބްރާހިމް ރިފްއަތު - މުހައްމަދު ޝަރުހާން\nއެޓާނީ ޖެނެރަލް އިބްރާހިމް ރިފްއަތު ކޮރަޕްޝަންގެ އަމަލެއް ނުހިންގަވާނެ ކަމުގެ ޔަގީންކަން އެބައޮތް ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރިފްއަތަށް ކުރާ ކޮރަޕްޝަންގެ ތުހުމަތުތައް ދޮގުކުރައްވާ ނަޝީދު ވިދާޅުވީ އެމަނިކުފާނަށް ތަޖުރިބާ ކުރެއްވިފައިވާ ތަނުގައި ރިފްއަތަކީ ވަރަށް ވެސް ނަޒާހަތްތެރި ބޭފުޅެއް ކަމަށެވެ. އަދި އެއްވެސް ބާވަތެއްގެ ކޮރަޕްޝަންގެ އަމަލެއް ރިފްއަތު ހިންގަވާފާނެ ކަމަކަށް ގަބޫލުފުޅު ނުކުރައްވާ ކަމަށެވެ.\nއިސް ގާޒީ އަބްދުﷲ މުހައްމަދު ބަންދުކުރި މައްސަލައިގައި ނަޝީދު ހައްޔަރުކުރުމުން އެމަނިކުފާނުގެ ވަކީލުންގެ ޓީމުގައި ރިފްއަތު މަސައްކަތް ކުރެއްވިއެވެ.\nދީބާޖާ ކުންފުނީގެ މައްސަލާގައި ރިޝްވަތު ނަންގަވަން މަސައްކަތް ކުރެއްވި ކަމަށް ކުރާ ތުހުމަތުތައް ރިފްއަތް ވެސް ވަނީ ޖަވާބު ދެއްވާފައެވެ.\nރިފްއަތު ވިދާޅުވީ އެއްވެސް އިރެއްގައި ނާޖާއިޒް ގޮތުގައި މުއްސަނދިކަން ހޯދަން ނޫނީ ފައިސާ ހޯދަން ޑީލްތަކެއް ހަދާފައިނުވާނެ ކަމަށާއި، އަމިއްލަ ގޮތުން ގާނޫނީ ވަކީލުކަން ހުއްޓާލީ ރައްޔިތުންނަށް ޚިދުމަތް ކުރުމަށް ކަމަށެވެ. އަދި ވިދާޅުވީ ކޮރަޕްޝަނުން ރައްޔިތުންނާއި ދައުލަތް ރައްޔިތުން ސަލާމަތް ކުރުމަށް އަބަދު ވެސް މަސައްކަތް ކުރައްވާނެ ކަމަށެވެ.


Ethah mainakah ilmee dhammaru roakodhinee Eidah | ThePress\nއެތައް މައިންނަކަށް އިލްމީ ދަންމަރު ރޯކޮށްދިނީ އީދާ!\n08 June 2021, 09:12\nސައުދީ މަންމައާއި ދަރިފުޅު ޔުނިވާސިޓީން ގްރެޖުއޭޓްވީ އެއް ދުވަހު\nއެއް ދުވަހާ ޔުނިވާސިޓީން ގުރެޖުއޭޓްވި އީދާ އަލް-ރަޝިދީއާއި އޭނާގެ ދަރިފުޅު އަރީޖު، ގުރެޖުއޭޝަން ގައުންގައި / ފޮޓޯ: އަޖެލް\nބެޗެލާޒް ޑިގްރީ ނުވަތަ ފުރަތަމަ ޑިގްރީ ހާސިލު ކުރުމަކީ ގިނަ ބަޔަކު ދެކޭ ހުވަފެނެކެވެ. ނަމަވެސް ބައެއް މީހުންނަށް، މި ހުވަފެނުގައި ހަގީގީ ކުލަ ޖެއްސީ އެތައް އަހަރެއް ފަހުންނެވެ. ކަން މިހެން އޮތް ނަމަވެސް، ވަރުގަދަ އަޒުމަކާ އުއްމީދެއް އޮވެއްޖެނަމަ، އަދި ގަދައަޅާ މަސައްކަތް ކުރަން ކެރިއްޖަނަމަ، މިއީ، ހަޔާތުގެ ކޮންމެވެސް ހިސާބެއްގައި ހަގީގަތަށް ހެދިދާނެ ހުވަފަނެއްކަން ސާބިތު ކޮށްދިން އެކަކީ، ސައުދީއަށް ނިސްބަތްވާ މަންމައެކެވެ.\nމިފަދަ އެއް ވާހަކަ ހިއްސާ ކުރި އެކަކީ، އީދާ އަލް-ރަޝީދީއެވެ. މަތީ ތައުލީމު ހާސިލު ކުރުމަށް ހިތުގައި އޮތް ވަރުގަދަ އަޒުމާ، ދެކެމުން ދިޔަ ފޮނި ހުވަފެންތައް އޭނާ ހަގީގަތަކަށް ހެދިއެވެ. ކުރިމަތިވި އެތައް ގޮންޖެހުންތަކެއް ކަޑަތު ކުރީ، ހިއްމަތާއި މިންނެތް މަސައްކަތުންނެވެ. މަންޒިލަށް ވާސިލުވެވުނުއިރު، އީދާއަށް ލިބުނު މޭވާގެ ފޮނިކަން ދެގުނަ އިތުރެވެ.\nމިދިޔަ ހުކުރު ދުވަހު، ޝަގްރާ ޔުނިވަސިޓީއިން އީދާ ގްރެޖުއޭޓްވީ، އޭނާގެ އަންހެން ދަރިފުޅު، އަރީޖާވެސް އެކުގައެވެ.\n"އަހަރެންގެ5އަންހެން ދަރިންނާ، މާމަ ކިއާ3ފިރިހެން ދަރިން ތިބޭ. ދިރިއުޅުމުގެ ހުރިހާ ގޮންޖެހުން ތަކަކާ އެކުގައިވެސް، އަހަރެން އެންމެ ކުޑައިރުއްސުރެ ކުރަމުން އައި އުއްމީދު ހާސިލު ކުރިން، ބެޗެލާޒް ޑިގްރީއެއް ހާސިލު ކުރީ. ދަރިފުޅާ އެކީ ކިޔެވީ ވަރަށް ވާދަވެރިކޮށް. މުބާރާތެއް ހެން" އީދާ ބުންޏެވެ.\nޔުނިވާސިޓީ ތައުލީމު ހާސިލުކުރުމަށް އީދާ ދަފުތަރުވީ، ސާނަވީ ތައުލީމުގެ ބައި، ގޭގައި ފުރިހަމަ ކުރުމަށްފަހުގައެވެ. މިކަމުގައި އޭނާއަށް އެންމެ ބޮޑަށް އެހީތެރިވެ ދިނީ އޭނާގެ ފިރިމީހާއާއި ދަރިންނެވެ. ދެކެމުން އައި ހުވަފެނުގައި ހަގީގީ ކުލަ ޖެހުނުއިރު، ކުރެވޭ އިހުސާސްތައް ބަޔާންވެސް ކޮށްދޭން ނޭނގޭ ކަމަށް އީދާ ބުނެއެވެ.\nއަރީޖުވެސް އިނީ ހަމަ އެހާ އުފަލުންނެވެ. އޭނާގެ މަންމައަށް ލިބުނު ސަނަދަކީ، އަރީޖަށްވެސް ލިބުނު އިންތިހާ އުފަލެއް ކަމުގައި އޭނާ ދެކެއެވެ. ދަރިން ޅައިރު، އެ ދަރިންނަށް ހުރިހާ ކަމެއް ފުރިހަމަ ކޮށްދެން، ރޭގަނޑުގެ ވަގުތުތަކުގައިވެސް ނުނިދާ، ހޭލާ މަންމަ ހުންނަ ހަނދާން ވާ ކަމަށް އަރީޖު ބުނެއެވެ.\nއާއިލާ މެންބަރުންގެ އިތުރުން، ޔުނިވާސިޓީގައި އެކު އުޅުނު ހުރިހާ އެންމެނަށްވެސް މިއީ އުއްމީދު އާ ކުރަނިވި އުފާވެރި މުނާސަބާއަކަށް ވިއެވެ. އަދި މަތީ ތައުލީމުގެ ފޮނި ހުވަފެންތައް ދެކެމުން އަންނަ އެތައް މައިންނެއްގެ ދަންމަރުގައި އުއްމީދުގެ ހުޅުކޮޅު ރޯކޮށްލަ ދޭނެ ކަމަކަށް، މިކަން ވާނެ ކަމަށް ގަބޫލުކުރެވެއެވެ.\nއަންހެނުން އެޑިއުކޭޝަން ލައިފްސްޓައިލް ލުއި ހަބަރު


Developers ah App Store in 260 billion ge aamdhaanee eh | Mihaaru\nޑިވެލޮޕަރުންނަށް އެޕް ސްޓޯރުން 260 ބިލިއަން ޑޮލަރުގެ އާމްދަނީއެއް\nއެޕް ސްޓޯރްގައި ހުރި އެޕްތަކުގެ އަދަދު މިހާރު 1.8 މިލިއަނަށް ވުރެ ގިނަ.\n12 ޖެނުއަރީ 2022 - 05:42\nމީގެ 14 އަހަރު ކުރިން އެޕް ސްޓޯރު ވުޖޫދަށް އައި ފަހުން އެ މެދުވެރިކޮށް ޑިވެލޮޕަރުންނަށް އާމްދަނީގެ ގޮތުގައި 260 ބިލިއަން ޑޮލަރު ލިބިފައިވާ ކަމަށް އެޕަލް އިން ބުނެފި އެވެ.\nއެ ކުންފުނިން ހޯމަ ދުވަހު އާންމުކުރި ބަޔާނެއްގައި ބުނެފައިވާ ގޮތުގައި 260 ބިލިއަން ޑޮލަރުގެ ތެރެއިން 60 ބިލިއަނަކީ މިދިޔަ އަހަރު ޑިވެލޮޕަރުންނަށް އާމްދަނީގެ ގޮތުގައި ލިބުނު މިންވަރެވެ. އަދި އާ އަހަރާ ދިމާކޮށް ވެސް އެޕް ސްޓޯރު މެދުވެރިކޮށް ޑިވެލޮޕަރުންނަށް ބޮޑު އާމްދަނީއެއް ލިބުނު ކަމަށް އެޕަލް އިން ބުންޏެވެ. އެކަމަކު އެ އަދަދާ ބެހޭ ތަފުސީލެއް ހާމައެއްނުކުރެ އެވެ.\nއެޕް ސްޓޯރަކީ މިހާރު އައިއޯސް އަށް ބަރޯސާވާ މީހުންނަށް ހާއްސަ އެއްޗެކެވެ. މީގައި ހުރި އެޕްތަކުގެ އަދަދު 1.8 މިލިއަނުން މަތީގައި އުޅޭ އިރު، އެޕް ސްޓޯރުން އެޕަލް އަށް ވެސް ބޮޑު އާމްދަނީއެއް ލިބެ އެވެ. އެކަމަކު އެ ކުންފުނިން ކުރިން ބުނެފައިވާ ގޮތުގައި އެޕް ސްޓޯރުން ލިބޭ އާމްދަނީ އެޕަލް ހިންގުމުގައި ބަރޯސާކުރާ އެއްޗެއް ނޫނެވެ.\nއެޕް ސްޓޯރަކީ ގިނަ ބަޔަކު ބޭނުންކުރާ އެއްޗަކަށް ވިޔަސް، ޑިވެލޮޕަރުންގެ ތެރޭގައި އެއާ ގުޅޭ ޝަކުވާތައް ގިނަ އެވެ. އެގޮތުން އެންމެ ބޮޑު މައްސަލައެއްގެ ގޮތުގައި ފާހަގަކުރަނީ އެޕްތަކުން ބައިއަޅާ ގޮތާ ދޭތެރޭ އޮތް ހިތްހަމަނުޖެހުންތަކެވެ. މިހާރު ހަމަޖެހިފައި އޮންނަ އުސޫލަށް ބަލާ އިރު، ޑިވެލޮޕަރުންގެ އަތުން އެޕަލް އިން 30 ޕަސެންޓްގެ ފައިދާއެއް ނަގަ އެވެ. އެކަމަކު އެ އަދަދު ބޮޑުކަމުގެ ޝަކުވާތައް މި ފަހުން ވަރަށް ބޮޑަށް ފެންމަތި ވެސް ވި އެވެ.\nމަޝްހޫރު ވީޑިއޯ ގޭމް "ފޯޓްނައިޓް" ގެނެސްދިން ކުންފުނި، އެޕިކް ގޭމްސް އިން އެޕް ސްޓޯރުން ބައިއަޅާ ގޮތުގެ މައްސަލާގައި އެޕަލް އަށް ދައުވާ ވެސް ކޮށްފައިވެ އެވެ.\nދާދި ފަހުން އިންޑިއާ އިން ވެސް ވަނީ އެޕް ސްޓޯރުގެ މި މައްސަލަ އެ ގައުމުގެ ކަމާ ބެހޭ އިދާރާ އަށް ހުށަހަޅައިފަ އެވެ.\nހޯމަ ދުވަހު އެޕަލް އިން އާންމުކުރި ބަޔާނުގައިވާ ގޮތުން އެޕަލްގެ ހިދުމަތްތާއި ޑިވެލޮޕަރުންގެ ހިދުމަތް ހޯދާ ޕެއިޑް ސަބްސްކްރައިބަރުންގެ އަދަދު 745 މިލިއަނަށް ވުރެ ގިނަ އެވެ. އެކަމަކު ސީދާ ހަމައެކަނި އެޕަލްގެ ޕެއިޑް ސަބްސްކްރައިބަރުންގެ އަދަދެއް ހާމައެއްނުކުރެ އެވެ.\nއެޕަލް އިން މި ފަހުން ތައާރަފުކުރި ބައެއް ހިދުމަތްތަކުގެ ތެރޭގައި އެޕަލް ޓީވީ ޕްލަސް އާއި ނިއު ޕްލަސް އާއި ފިޓްނެސް ޕްލަސް ފަދަ ޕްރީމިއަމް ސާވިސްތައް ހިމެނެ އެވެ.\nApp Store ge aamdhanee ah Apple baroasaa eh nuvey\n"އެޕަލް އަށް މިކަމުގެ ތެރެއިން އޮތް އެންމެ ބޮޑު އުފަލަކީ ބިލިއަން ޑިވައިސްތަކާ އެކު ޑިވެލޮޕަރުންނާއި އާޓިސްޓުންނާއި ސްޓޯރީޓެލާ އިން ގުޅުވައިދީ މާނަ ހުރި މުއްސަނަދި ކޮންޓެންޓްތަކެއް އެޕް ސްޓޯރުގެ އެހީގައި ގެނެސްދެވުން،" އެޕަލް ސާވިސެސްގެ ސީނިއާ ވައިސް ޕްރެޒިޑެންޓް އެޑީ ކިއު ވިދާޅުވި އެވެ.\nމިހާރު އަގު ތިން ޓްރިލިއަން ޑޮލަރަށް އަރާ އެޕަލްގެ އެޕް ސްޓޯރް ވުޖޫދަށް އައީ ޖުލައި 10، 2008 ގަ އެވެ.\nApp Store Indiagai ves massala akah\nއެޕަލް އައިއޯއެސް ޓިމް ކުކް އެޕަލް އެޕް ސްޓޯރް މޮބައިލް އެޕްލިކޭޝަންސް


Raajjey ge zuvaan2kulhuntherin Russia ah Raajjey ge zuvaan2kulhuntherin Russia ah\nރާއްޖޭގެ ޒުވާން ދެ ކުޅުންތެރިން ރަޝިޔާއަށް!\nރާއްޖެއިން ރަޝިޔާއަށްދިޔަ ދެ ކުޅުންތެރިން: ފޮޓޯ-އެފްއޭއެމް\nފުޓްބޯލް ފްރެންޑްޝިޕް އިންޓަރނޭޝަނަލް ޕްރޮގްރާމުން ފުރުޞަތު ލިބުމަމީ ބޮޑު އުފަލެއްކަމަށާއި، މި ޕްރޮގްރާމްގެ ސަބަބުން އާ ކަންތައްކަތެއް ދަސްވާނެކަމުގެ އުއްމީދު އެބައޮތް ކަމަށް ޕްރޮގްރާމަށް ރާއްޖެއިން ހޮވުނު ޒުވާން ދެ ކުޅުންތެރިން ބުނެފިއެވެ.\nޕްރޮގްރާމްގައި ބައިވެރިވުމަށް ރާއްޖެއިން ހޮވުނު ދެ ކުޅުންތެރިންނަކީ އުވައިޝް މުހައްމަދާއި އަހުމަދު ޒަހާން ނަޒީރުއެވެ. ޕްރޮގްރާމްގައި ބައިވެރިވުމަށް ރަޝިޔާގެ މޮސްކޯއަށް ފުރުމުގެ ކުރިން ނޫސްވެރިންނާ ވާހަކަ ދައްކަމުން މި ދެކުޅުންތެރިން ބުނީ، މި ލިބުނު ފުރުސަތަކީ ވަރަށް ބޮޑަށް މަސައްކަތްކޮށްގެން ލިބުނު ފުރުސަތެއް ކަމަށާއި، އުއްމީދަކީ އާ ކަންތައްތަކެއް ދަސްކޮށްގެން އެނބުރި އައުންކަމަށެވެ. އަދި މި ފުރުސަތު ލިބުނީތީ އެފް.އޭ.އެމް އަށާއި ކޯޗުންނަށް ވަރަށް ބޮޑަށް ޝުކުރު އަދާކުރާކަމަށްވެސް މި ދެކުޅުންތެރިން ވަނީ ބުނެފައެވެ.\nމި ޕްރޮގްރާމްގައި ރާއްޖެއިން ވާދަކުރާ ކުޅުންތެރިޔާ މުޙައްމަދު އުވެއިޝް ހިމެނެނީ "ވޭލް ޝާކު" ޓީމުގައެވެ. ރާއްޖެއަށް ފުރުސަތު ލިބިފައިވަނީ އެ ޓީމަށް ޑިފެންޑަރެއް ފޮނުވުމުގެ ފުރުސަތެވެ. އުވެއިޝްއަކީ ފަސް އަހަރުގައި ފުޓްބޯޅަ ކުޅެންފެށި ޖަމާލުއްދީން ސްކޫލްގެ ދަރިވަރެކެވެ.\nހުމަދު ޒަހާން ނަޒީރު އަދާކުރާނީ ޒުވާން ނޫސްވެރިއެއްގެ ދައުރެވެ. ޒަހާންއަކީ އާލީ ޓަޗް ފުޓްބޯޅަ އެކަޑަމީގައި ތަމްރީނު ވަމުން އަންނަ ޒުވާން ކުޅުންތެރިއެކެވެ.\nރޮގްރާމްގައި ބައިވެރިވާ ކުޅުންތެރިން މުބާރާތުގެ ކުރިން މޮސްކޯގައި ތިން ދުވަހުގެ ތަމްރީނު ޕްރޮގްރާމެއްވެސް ފުރިހަމަކުރާނެއެވެ. އަދި ވޯރކްޝޮޕަކާއި، މަޝްހޫރު ފަރާތްތަކާއެކު ބައެއް ސެޝަންތަކުގައިވެސް ބައިވެރިވާނެއެވެ. މި ޕްރޮގްރާމްގައި ބައިވެރިވި ޓީމްތަކަށް ކޯޗުންގެ ގޮތުގައި އިރުޝާދުދޭނީ ޤައުމުތަކުން ނެގި 14 އަހަރާއި، 16 އަހަރާ ދެމެދުގެ ކޯޗުންނެވެ. މޮސްކޯގައި ކުރިއަށްގެންދާ މިޕްރްގްރާމްގައި 210 ޤައުމަކުން ކުޅުންތެރިން ބައިވެރިވާނެއެވެ.\nރާއްޖޭގެ ޒުވާން ދެ ކުޅުންތެރިން ބައިވެރިމިވަނީ ހަ ވަނަ ފުޓްބޯލް ފޮރ ފްރެންޑްޝިޕް އިންޓަރނޭޝަނަލް ޗިލްޑްރަންސް ފޯރަމްގައެވެ. ޕްރޮގްރާމް އޮންނާނީ މާދަމާއެވެ.


Chelsea badhaluvejje, United in ekamaa visnanjehey: Solskjaer | Mihaaru\nޗެލްސީ ބަދަލުވެއްޖެ، ޔުނައިޓެޑުން އެކަމާ ވިސްނަންޖެހޭ: ސޯލްޝެއާ\n24 އޮކްޓޯބަރ 2020 - 10:48\nމެންޗެސްޓާ (އޮކްޓޫބަރު 24) - އިނގިރޭސި ޕްރިމިއާ ލީގުގައި މިރޭގެ މެޗަށް ނުކުންނައިރު މިހާރު އޮތީ މިދިޔަ ސީޒަނުގައި ކުޅުނު ޗެލްސީ ޓީމު ނޫންކަން މެންޗެސްޓާ ޔުނައިޓެޑުން ދަންނަންޖެހޭ ކަމަށް އެ ޓީމުގެ ކޯޗު އޮލެ ގުނަ ސޯލްޝެއާ ބުނެފި އެވެ.\nމިދިޔަ ސީޒަނުގައި ގަދަ ހަ ޓީމުގެ ކުރިމަތިލުންތަކުގެ ތެރެއިން ޔުނައިޓެޑް އެންމެ ގިނައިން މޮޅުވީ ޗެލްސީ އަތުންނެވެ. އެ ގޮތުން ޕްރިމިއާ ލީގުގައި ދެ ފަހަރާއި ލީގު ކަޕްގައި ޔުނައިޓެޑުން ޗެލްސީ ބަލިކުރި ނަމަވެސް އެފްއޭ ކަޕްގެ ސެމީ ފައިނަލުގައި ޔުނައިޓެޑް އަތުން ޗެލްސީ މޮޅުވި އެވެ.\nލީގުގައި މިދިޔަ ސީޒަނުގެ ކުރީކޮޅުގައި ޗެލްސީ ވަނީ ޔުނައިޓެޑް ދަނޑުގައި 4-0 އިން ބަލިވެފަ އެވެ. ޔުނައިޓެޑްގެ ކޯޗު އޮލެ ގުނަ ސޯލްޝެއާ ބުނީ އެ ނަތީޖާ އަށް މިހާރު ވިސްނައިގެން ކުރާނެ މާ ބޮޑު ފައިދާއެއް ނެތް ކަމަށެވެ. އާ ކުޅުންތެރިންތަކެއް ގެނެސްގެން މި ސީޒަނަށް ޗެލްސީ އިތުރަށް ވަރުގަދަ ކޮށްފައިވާކަން ދަންނަން ޖެހޭ ކަމަށާއި އެއީ ވެސް މި މެޗަށް އިތުރަށް ސަމާލުވާން ޖެހޭ ސަބަބެއް ކަމަށް ސޯލްޝެއާ ދެކެ އެވެ.\n"އަހަރެމެންނަށް ފެންނަނީ މިހާރު އެހެން ޗެލްސީ އެއް. އެކަމަކު މައްސަލަތަކެއް ވެސް ހުރެދާނެ. އެހާ ބައިވަރު ކުޅުންތެރިން ކުއްލިއަކަށް ގެނެސްގެން ބޭނުންވާ ސިސްޓަމަށް ހޭނުވުމުގައި. މިއީ ވަރަށް އުނދަގޫ މެޗަކަށްވާނީ. ކޮންމެ ގޮތެއް ވިޔަސް މި ދެ ޓީމަކީ ގިނަގިނައިން އެ ޓީމު އަނެއް ޓީމާ ކުޅެފައިވާ ދެ ޓީމު ކަމަށްވުމުން ފަރިތަވުމުގެ ކަންތައްތަކެއް ވެސް ހުންނާނެ،" ސޯލްޝެއާ ބުންޏެވެ.\nއެންމެ ފަހުން ކުޅުނު ދެ މެޗުން ޔުނައިޓެޑް ވަނީ ރަށުން ބޭރުގައި ނިއުކާސަލް އާއި ޕީއެސްޖީ ބަލިކޮށް ކްލަބްގެ ތާރީހުގައި ފުރަތަމަ ފަހަރަށް ރަށުންބޭރުގައި ޖެހިޖެހިގެން 10 މޮޅު ހަމަކޮށްފަ އެވެ. އެކަމަކު އަދިވެސް އޮތް ކަންބޮޑުވުމަކީ މި ސީޒަނުގައި އަދި އަމިއްލަ ދަނޑުގައި މޮޅެއް ނުލިބުމެވެ. ސޯލްޝެއާ ބުނީ ޗެލްސީ އަތުން މޮޅެއް ހޯދަން ވަރަށް ބޮޑަށް ބޭނުންވާ ކަމަށެވެ.\n"ވަރަށް ރަނގަޅު ދެ ނަތީޖާ އަށް ފަހު މި މެޗާ މި ކުރިމަތިލަނީ ރަނގަޅު ފޯމެއްގައި އޮވެ އެ ކުރިއަށްގެންދިއުން އެއީ ފުޓްބޯޅައިގެ އެންމެ ބޮޑު ހިތްހަމަޖެހުންތަކުގެ ތެރެއިން އެއް ކަންތައް،" ސޯލްޝެއާ ބުންޏެވެ.\nއެންތަނީ މާޝިއަލްގެ ލޯކަލް ސަސްޕެންޝަނާ ކުރިމަތިލާއިރު މިރޭގެ މެޗަށް އެޑިންސަން ކަވާނީ ފިޓެވެ. އަނެއްކޮޅުން އަނިޔާގެ ސަބަބުން އެންމެ ފަހުން ކުޅުނު މެޗު ގެއްލުނު ޓީމުގެ ކެޕްޓަން ހެރީ މެގުއާ އާއި ޒުވާން ވިންގް މޭސަން ގްރީންވުޑް ވެސް ޗެލްސީއާ ދެކޮޅަށް ފެނުމުގެ ފުރުސަތު އެބައޮތެވެ.\nޗެލްސީގެ ކޯޗުކަމާ ފްރޭންކް ލަމްޕާޑް ހަވާލުވިތާ މިވީ 14 ވަރަކަށް މަސް ތެރޭ އެންމެ ގިނައިން ބަލިވި ދެ ޓީމުގެ ތެރޭގައި ޔުނައިޓެޑް ހިމެނެ އެެވެ. ލަމްޕާޑް ބުނީ ޔުނައިޓެޑާ ދެކޮޅަށް މިދިޔަ ސީޒަނުގައި ކުޅުނު މެޗުތަކުން ރަނގަޅު ކަންތައްތަކެއް ދަސްވެފައިވާ ކަމަށާއި އޭގެ ބޭނުންހިފަން ބޭނުންވާ ކަމަށެވެ.\n"އަހަރެމެން ވަރަށް ގިނަ މެޗުތަކެއް މިހާރު އޮތް ޔުނައިޓެޑާ ދެކޮޅަށް ކުޅެފިން. މިހާރު ކޮންމެވެސް ވަރެއްގެ ބަދަލުތަކެއް ދެ ޓީމަށް އައިސްފައިވީ ނަމަވެސް ލިބިފައިވާ މައުލޫމާތަށް ބަލާއިރު އަހަރެމެންނަށް މި މެޗުގައި ބޭނުންކުރެވޭނެ ކަންތައްތަކެއް އެބަހުރި. މިއީ ރަނގަޅަށް ތައްޔާރުވެއްޖެނަމަ އަހަރެމެން ބޭނުންވާ ޓާގެޓް ހާސިލްކުރެވޭނެ މެޗެއް،" ލަމްޕާޑް ބުންޏެވެ.\nލަމްޕާޑް ބުނީ އެންމެ ފަހުން ޔުނައިޓެޑް ކުޅުނު ދެ މެޗުން މޮޅުވެފައިވުމަކީ އެ ޓީމަށް މި މެޗަށް ނުކުންނައިރު އޮތް ހިތްހަަމަ ޖެހުމެއް ކަމަށެވެ. ފަހަކަށް އައިސް ހާލަތަށް ބަލާއިރު ޔުނައިޓެޑާއި ޗެލްސީގެ ކުރިމަތިލުމަކީ ލީގުގެ ތަށްޓާ މެދު ގޮތެއް ނިންމީ މެޗަކަށް ނުވި ނަމަވެސް އަދިވެސް މިއީ ޕްރިމިއާ ލީގުގެ ބޮޑު މެޗެއްގެ ގޮތުގައި ދެކެން ޖެހޭ ކަމަށް ލަމްޕާޑް ވަނީ ބުނެފަ އެވެ.\nޗެލްސީ އާއި ޔުނައިޓެޑް ކުޅޭ މެޗު ފަށާނީ މިރޭ ރާއްޖެ ގަޑިން 21:30 ގަ އެވެ.\nއިތުރު ލިޔުންތައް މެންޗެސްޓާ ޔުނައިޓެޑް ޗެލްސީ އިންގްލިޝް ޕްރިމިއާ ލީގް ފްރޭންކް ލަމްޕާޑް\nގޯސް ޕްރެޝަރުތަކެއް ބޭނުމެއް ނޫން: ސޯލްޝެއާ\nޔުނައިޓެޑަށް ބޮޑު މޮޅެއް، ލަމްޕާޑަށް ހިތްދަތި ފެށުމެއް


100 kilo ah vure gina masthuvaa thakehchaa eku hayyaru kuri meehunge vanavaru aanmu kohfi - vNews.mv\n100 ކިލޯއަށްވުރެ ގިނަ މަސްތުވާތަކެއްޗާއެކު ހައްޔަރުކުރި މީހުންގެ ވަނަވަރު އާންމުކޮށްފި\nފާތިމަތު ނަހުދާ ފާއިޒް 17 October 2021, 14:51\nފުލުހުންގެ ޑްރަގް އެންފޯސްމަންޓް ޑިޕާޓްމަންޓާއި ޑްރަގް އިންޓެލިޖެންސް ޔުނިޔާއި މެރިން ޕޮލިސް ގުޅިގެން ހިންގި ޑްރަގް އޮޕްރޭޝަނުގައި 100 ކިލޯގެ މަސްތުވާތަކެއްޗާއެކު ހައްޔަރުކުރި 10 މީހުންގެ ތެރެއިން 8 މީހުންގެ ވަނަވަރު ހާމަކޮށްފިއެވެ.\nފުލުހުން ބުނީ، ދިވެހިރާއްޖެއަށް ކަނޑުމަގުން ގިނަ ޢަދަދެއްގެ މަސްތުވާތަކެތި އެތެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މިމަހުގެ 13 ވަނަ ދުވަހު ހިންގި އޮޕަރޭޝަންގައި ހައްޔަރުކުރި 10 މީހުންގެ ތެރެއިން 8 މީހަކު ބަންދުގައި ބޭތިއްބުމަށް ކޯޓުން އަމުރުކޮށްފައިވާކަމަށެވެ.\nމި މައްސަލާގައި ފުލުހުން ހައްޔަރުކޮށްފައިވަނީ 19 އަހަރާއި 61 އަހަރާއި ދެމެދުގެ މީހުންނެވެ. އޭގެތެރޭގައި ދެ ބިދޭސީންވެސް ހިމެނެއެވެ.\nވަނަވަރު އާންމުކުރި 8 މީހުން:\nގއ. ދެއްވަދޫ، ދޭލިޔާގެ މިދުހަތު އިބްރާހީމް (26އ)\nނ. ވެލިދޫ، ބީޗްހެވެން، ޖުމާން މުސްޠަފާ (19އ)\nގއ. ކޮލަމާފުށި، ސޯސަންގެ، އިބްރާހީމް ޒައިދު ހަބީބު (25އ)\nލ. ކަލައިދޫ، ޖަނަވަރީމާގެ، މުހައްމަދު އަހްމަދު (34އ)\nހދ. ކުމުންދޫ، ޑިއާފުރެންޑް، އިބްރާހީމް ސިނާނު (24އ)\nދ. ބަނޑިދޫ، ޕޮލަރިސް، މުހައްމަދު ހުސައިން (61އ)\nބަނގްލަދޭޝް، އެމްޑީ ރަފީގުލް އިސްލާމް (35އ)\nބަނގްލަދޭޝް، ޑީއެމް މޮބިން (24އ)\nމި މައްސަލައިގައި ހައްޔަރު ކުރި މީހުންގެ ތެރެއިން ނ. ވެލިދޫ، ބީޗްހެވެން، ޖުމާން މުސްޠަފާ އާއި ގއ. ކޮލަމާފުށި، ސޯސަންގެ، އިބްރާހީމް ޒައިދު ޙަބީބު އާއި ލ. ކަލައިދޫ، ޖަނަވަރީމާގެ، މުޙައްމަދު އަޙްމަދު ވަނީ 10 ދުވަހަށް ބަންދުގައި ބެހެއްޓުމަށް ކޯޓުން އަމުރު ކޮށްފައެވެ.\nހދ. ކުމުންދޫ، ޑިއާފުރެންޑް، އިބްރާހީމް ސިނާނު އާއި ދ. ބަނޑިދޫ، ޕޮލަރިސް، މުޙައްމަދު ޙުސައިން އާއި ބަނގްލަދޭޝް، އެމްޑީ ރަފީޤުލް އިސްލާމް އާއި ބަނގްލަދޭޝް، ޑީއެމް މޮބިން ވަނީ 15 ދުވަހަށް ބަންދު ކުރުމަށް އަމުރުކޮށްފައެވެ. އަދި، ގއ. ދެއްވަދޫ، ދޭލިޔާގެ މިދުހަތު އިބްރާހީމް5ދުވަހަށް ބަންދު ކުރުމަށް އަމުރުކޮށްފައިވެއެވެ.\nމި މައްސަލައިގައި ފުލުހުންގެ ބެލުމުގެ ދަށަށް ގެނައި އިތުރު ދެ މީހަކު ކޯޓަށް ހާޒިރު ކުރުމުން ކޯޓުން އެ ދެ މީހުން ވަނީ ދޫކޮށްލައިފައެވެ. އެމީހުން ދޫކޮށްލި މައްސަލަ އިސްތިއުނާފުކޮށްދިނުމަށް ޕްރޮސެކިއުޓަރ ޖެނެރަލްގެ އޮފީހުގައި މޯލްޑިވްސް ޕޮލިސް ސަރވިސްގެ ފަރާތުން އެދިފައިވާކަމަށް ފުލުހުން ބުނެއެވެ. އަދި، ދޫކޮށްލާފައިވާ ދެ މީހުންނަކީ މަސްތުވާތަކެތި ރާޖެއަށް އެތެރެ ކުރުމުގައި އިސްކޮށް އުޅުނުކަމަށް ތުހުމަތު ކުރެވޭ ދެ މީހުން ކަމަށްވެސް ފުލުހުން ބުނެއެވެ.\nމީގެއިތުރުން، މި އޮޕަރޭޝަންގައި ރާއްޖޭގެ ބައެއް ފަޅު ރަށްރަށާއި ހުޅުމާލެއާއި މާލެ އާއި މާލޭގެ ބައެއް ގޭގެ އިތުރުން ސަފާރީއަކާއި ލޯންޗެއް ބަލައި ފާސްކޮށްފައިވާ ކަމަށާއި، 100 ކިލޯއަށްވުރެގިނަ މަސްތުވާތަކެތި ހޯދާފައިވަނީ ފަޅުރަށެއްކަމަށްވާ އދ. ބޮޑުކާށިހުރާ ގައި ފޮރުވާފައި ހުއްޓައި ކަމަށްވެސް ފުލުހުން މައުލޫމާތުދެއެވެ.\nމިއީ، ރާއްޖެއަށް މަސްތުވާތަކެތި އެތެރެވުން ހުއްޓުވުމަށް މޯލްޑިވްސް ޕޮލިސް ސަރވިސްއިން ހާއްސަ ސަމާލުކަމެއް ދީގެން ކުރަމުންދާ މަސައްކަތްތަކުގެ ތެރެއިން ހިންގުނު ކާމިޔާބު އޮޕަރޭޝަނެއް ކަން ފުލުހުން ފާހަގަކުރެއެވެ.\nމި އޮޕަރޭޝަންގެ އިތުރުން، މި ފަހުން ހިނގުނު އޮޕަރޭޝަނެއްގައި 215 ކިލޯގެ މަސްތުވާތަކެތި އަތުލައިގެންފައިވެއެވެ. އެ އޮޕަރޭޝަންގައި ދެ މީހަކު ވަނީ ހައްޔަރުކޮށްފައެވެ.\nމައްސަލަ ފުލުހުންގެ ހިދުމަތުގެ ޑްރަގް އެންފޯސްމަންޓް ޑިޕާޓްމަންޓުން ތަހުގީގުކުރަމުންދާ ކަމަށް ފުލުހުން ބުނެއެވެ.


SunOnline: Raajje aa eku FTA hedhumaa beheygothun mashvaraa kurevunu: Mogherini\nރާއްޖެއާއެކު ފްރީ ޓްރޭޑް އެގްރީމަންޓެއް ހެދުމާ ބެހޭގޮތުން މަޝްވަރާ ކުރެވުނު: މޮގަރިނީ\nނަޖާހު މަސްއޫދު 08 Aug 2019, 18:11\nއޮގަސްޓް 8، 2019: ޔޫރަޕިއަން ޔޫނިއަންގެ ހައި ރެޕްރެޒެންޓޭޓިވް އޮފް ދަ ޔޫނިއަން ފޯ ފޮރިން އެެފެއާޒް އެންޑް ސެކިޔުރިޓީ ޕޮލިސީ އަދި ޔޫރަޕިއަން ކޮމިޝަންގެ ވައިސް ޕްރެޒިޑެންޓް ފްރެޑްރިކާ މުގުރީނީ އާއި ރާއްޖޭގެ ފޮރިން މިނިސްޓަރ އަބްދުﷲ ޝާހިދު މީޑިއާއަށް މައުލޫމާތު ދެއްވުން -- ސަން ފޮޓޯ-- ފަޔާޒު މޫސާ\nރާއްޖެއާ ޔޫރަޕިއަން ޔުނިއަންގެ ގައުމުތަކާ ދެމެދު މިނިވަން ވިޔަފާރީގެ އެއްބަސްވުމެއް ހެދުމުގެ ފުރުސަތުތަކާ ބެހޭގޮތުން ރާއްޖޭގެ ކަމާ ބެހޭ ފަރާތްތަކާ މަޝްވަރާ ކުރެވުނުކަމަށް އެ ޔުނިއަންގެ ހައި ރެޕްރެޒެންޓޭޓިވް އޮފް ދަ ޔޫނިއަން ފޯ ފޮރިން އެެފެއާޒް އެންޑް ސެކިއުރިޓީ ޕޮލިސީ އަދި ޔޫރަޕިއަން ކޮމިޝަންގެ ވައިސް ޕްރެޒިޑެންޓް ފެޑެރިކާ މޮގެރިނީ ވިދާޅުވެއްޖެއެވެ.\nމިއަދު ފޮރިން މިނިސްޓްރީގައި ބޭއްވި ނޫސްވެރިންގެ ބައްދަލުވުމެއްގައި ފޮރިން މިނިސްޓަރު އަބްދުﷲ ޝާހިދާއި މޮގެރިނީ ވަނީ މީޑިއާއަށް ބަޔާނެއް ދެއްވައިފައެވެ.\nއެ ނޫސްވެރިންގެ ބައްދަލުވުމެއްގައި އީޔޫގެ ގައުމުތަކަށް ރާއްޖެއިން އެތެރެ ކުރާ މަސްވެރިކަމުގެ އުފެއްދުންތަކުން ނަގާ ޓެރިފް ކުޑަކުރުމާ ބެހޭގޮތުން ނޫސްވެރިޔަކު ސުވާލު ކުރުމުން، މޮގެރިނީ ވިދާޅުވީ އެކަމާ ގުޅޭ ގޮތުން ރައީސް އިބްރާހިމް މުހައްމަދު ސޯލިހުއާއި ފޮރިން މިނިސްޓަރު އަބްދުﷲ ޝާހިދުވެސް އޭނާއާ މަޝްވަރާކުރެއްވި ކަމަށެވެ.\nއޭނާ ވިދާޅުވީ، ޓެރިފްގެ ކަންތައްތައް ހައްލުކުރެވޭނެކަމުގެ ޔަގީންކަން ނުދެވޭނެ ކަމަށެވެ. އެކަމަކު ދެން އަންނަ އީޔޫ ކޮމިޝަނެއްގައި އެކަން އެޖެންޑާކޮށްގެން އެކަމުގެ ވާހަކަ އީޔޫ ކޮމިޝަނުގައި ދައްކަވަން މަސައްކަތް ކުރައްވާނެކަމަށް ވިދާޅުވިއެވެ.\nމަސްވެރިކަމުގެ އުފެއްދުންތަކުން ނަގާ އަގުތައް ދަށް ކުރެވޭނެ އެހެން ގޮތްތަކާ ބެހޭގޮތުންވެސް ރައީސްއާއި މިނިސްޓަރާއެކު ވާހަކަ ދެކެވުނު ކަމަށް އޭނާ ވިދާޅުވިއެވެ. އެގޮތުން، އެ މައްސަލަ ހައްލު ކުރަން ފްރީ ޓްރޭޑް އެގްރީމަންޓެއް ހެދުމުގެ ފުރުސަތުތަކާ ބެހޭގޮތުން ވާހަކަ ދެކެވުނު ކަމަށް އޭނާ ވިދާޅުވިއެވެ.\nތަރައްގީވަމުން އަންނަ ގައުމުތަކުގެ ތެރެއިން އީޔޫއިން ބަލައިގަންނަ މިންގަނޑުތަކަކަށް ފެތޭ ގައުމުތަކަށް އީޔޫގެ "ޖީއެސްޕީ" އަދި "ޖީއެސްޕީ ޕްލަސް" ސްކީމުގެ ދަށުން އިމްޕޯޓު ޓެރިފްތައް ކަނޑާދެއެވެ.\nމޮގެރިނީ މިއަދު އިތުރަށް ވިދާޅުވީ ދިވެހީން ޔޫރަޕަށް ދިއުމަށް ޝެންގެން ވިސާ ފަސޭހައިން ލިބުމާ ގުޅޭގޮތުންވެސް މަޝްވަރާކުރެވުނު ކަމަށެވެ. އެކަމަކު، ވިސާ އެގްޒެމްޕްޝަން ލިސްޓު މިހާރުގެ އީޔޫ ކޮމިޝަނުން މުރާޖާ ނުކުރާނެ ކަމަށް އޭނާ ވިދާޅުވިއެވެ. ދެން އަންނަ ކޮމިޝަނަކުން އެ ލިސްޓު މުރާޖާ ކުރަންވާއިރަށް ރާއްޖެއިން އެޑްވޮކެސީ މަސައްކަތް ކުރާނެ ކަމަށް ގަބޫލު ކުރާ ކަމަށް މޮގެރިނީ ވިދާޅުވިއެވެ.\nޓެރެރިޒަމްއާ ދެކޮޅަށް ރާއްޖެއިން ކުރަމުންދާ މަސައްކަތައް އެހީތެރިވުމުގެ ގޮތުން އިޔޫއިން ވަނީ ރާއްޖެއަށް 2.5 މިލިއަން ޔޫރޯގެ އެހީއެއް ދޭން ނިންމައިފައެވެ. އެކަން މިއަދު ރައްޔިތުންގެ މަޖިލީހުގައި ތަގުރީރު ކުރައްވަމުން ފެޑެރިކާ މޮގެރިނީ ވަނީ ހާމަކުރައްވައިފައެވެ.\nމިއަދުގެ ނޫސްވެރިންގެ ބައްދަލުވުން ނިންމާލަމުން މިނިސްޓަރު ޝާހިދު ވިދާޅުވީ، ފާއިތުވި ހަތް އަހަރުގެ ތެރޭގައި އީޔޫއާއެކު ގުޅުން ރަނގަޅު ކުރެވިފައި މިވަނީ އަދި ކިރިޔާ ކަމަށެވެ. އަދި އީޔޫއިން ރާއްޖެއަށް ފަހިވާ ވިސްނުންތަކެއް ގެންގުޅޭ ކަމަށް އޭނާ ވިދާޅުވިއެވެ.


ހަމީދުގެ ދައުރު ހަމަވެ، ޖޭއެސްސީގެ މަގާމެއް ހުސްވެއްޖެ\nހައި ކޯޓުގެ ފަނޑިޔާރުންގެ ތެރެއިން ޖުޑިޝަލް ސާވިސް ކޮމިޝަން (ޖޭއެސްސީ) އަށް ކަނޑައަޅާފައިވާ ހުންނަވާ ފަނޑިޔާރު އަބްދުﷲ ހަމީދުގެ މަގާމުގެ ދައުރު ހަމަވެ، ޖޭއެސްސީގެ މެމްބަރުކަމުގެ މަގާމެއް ހުސްވެއްޖެ އެވެ.\nހައި ކޯޓަށް ގިނައިން ކުރިމަތިލީ ސިވިލް ކޯޓުގެ ގާޒީން\nހައި ކޯޓު ފަނޑިޔާރު ކަމަށް ކުރިމަތިލާން ދެ ވަނަ ފަހަރަށް ހުޅުވާލި ފުރުސަތުގައި ކުރިމަތިލެއްވި އަށް ބޭފުޅުންގެ ތެރޭގައި ގިނައީ ސިވިލް ކޯޓު ގާޒީން ކަން އެނގިއްޖެ އެވެ.\nހައި ކޯޓަށް މިފަހަރު އަށް ބޭފުޅަކު ކުރިމަތިލައްވައިފި\nހައި ކޯޓު ފަނޑިޔާރު ކަމަށް ކުރިމަތިލުމުގެ ފުރުސަތު ދެވަނަ ފަހަރަށް ހުޅުވާލުމުން އެ މަގާމަށް އަށް ބޭފުޅަކު ކުރިމަތިލައްވައިފި އެވެ.\nހައި ކޯޓަށް ކުރިމަތިލާން އަލުން ހުޅުވާލައިފި\nހައި ކޯޓުގެ ފަނޑިޔާރުންގެ ބެންޗުން ހުސްވެފައިވާ ދެ މަގާމަށް ކުރިމަތިލުމުގެ ފުރުސަތު އަލުން ހުޅުވާލައިފި އެވެ.\nހައި ކޯޓު ފަނޑިޔާރު ކަމަށް ކުރިމަތިލީ ދެ ބޭފުޅުން\nހައި ކޯޓު ފަނޑިޔާރުންގެ ބެންޗުން ހުސްވެފައިވާ ދެ މަގާމަށް ކުރިމަތިލާން ހުޅުވާލުމުން އެ ދެ މަގާމަށް ކުރިމަތިލީ ވެސް ދެ ބޭފުޅުން ކަމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން މިއަދު ބުނެފި އެވެ.\nAugust 04, 2016 20\nކްރިމިނަލް ކޯޓުގެ އިސް ގާޒީ ކަމަށް ބާރީ ހަމަޖައްސައިފި\nހައި ކޯޓު ފަނޑިޔާރު ކަމަށް ކުރިމަތިލާން ހުޅުވާލައިފި\nހައި ކޯޓު ފަނޑިޔާރުންގެ ބެންޗުން ހުސްވެފައިވާ ދެ މަގާމަށް ކުރިމަތިލުމުގެ ފުރުސަތު ޖުޑިޝަލް ސާވިސް ކޮމިޝަން (ޖޭއެސްސީ) އިން މިއަދު ހުޅުވާލައިފި އެވެ.\nއެކި ރަށްރަށުގެ މެޖިސްޓްރޭޓް ކޯޓުތަކަށް 40 އަށް ވުރެ ގިނަ މެޖިސްޓްރޭޓުން ހޯދަން ޖުޑިޝަލް ސާވިސް ކޮމިޝަން (ޖޭއެސްސީ) އިން މިއަދު އިއުލާންކޮށްފި އެވެ.


ތިބާގެ ލޯބިވެރިޔާއަށް އެންމެ ފުރަތަމަ ދިނީ ކޮންކަހަލަ ސެންޓެއް؟ – Dhen.mv\nތިބާގެ ލޯބިވެރިޔާއަށް އެންމެ ފުރަތަމަ ދިނީ ކޮންކަހަލަ ސެންޓެއް؟\nJuly 3, 2020 - 10:21 pm\nކައިވެންޏެއް ދެމެހެއްޓުމަށް ޓަކައި އެކަކު އަނެކަކާއި އަޅާލާ ލޯތްބާއި ވަގުތު ދިނުމުގެ އިތުރަށް ހަދިޔާ ދިނުމަކީ ކައިވެނީގެ ގުޅުން ދިރިގެންދާ ކަމެކެވެ. ކައިވެންޏަށް ގިނަ ދުވަސްވުމަށްފަހު ވެސް މި އާދަ ހިފަހައްޓާ މީހުން މަދެއް ނޫނެވެ. ނަމަވެސް ކައިވެނީގެ ކުރީކޮޅުގައި ނުވަތަ ކުއްްޖަކާއި ރައްޓެހިވެގެން އުޅޭ އިރުގައި މިއީ ހަމަ ކޮންމެ މީހަކު ވެސް ކުރާ ނުވަތަ ކުރާނެ ކަމެކެވެ.\nހަދިޔާގެ ގޮތުގައި މީރު ވަސް ދުވާ މާތަކުން ފެށިގެން އަގު ބޮޑެތި އެތަކެއް އެއްޗިހި އެކި މީހުން ދީ އުޅެއެވެ. މީގެ ތެރެއިން ވެސް ހަދިޔާގެ ގޮތުގައި ތިމާގެ ލޯބިވެރިޔާއަށް ނުވަތަ އަނބިމީހާއަށް އެންމެ ގިނަ ބަޔަކު ދޭ ނުވަތަ ދީފައިވާނެ އެކައްޗަކީ ސެންޓެވެ. އެގޮތުން ދޭ ސެންޓަކީ ކައިވެންޏަށް އެތައް ދުވަހެއް ވެގެން ދިޔަ ނަމަވެސް ހަނދާން ހުންނަ ނުވަތަ ހަނދާން އާވާ އެއްޗެކެވެ.\nރައްޓެހިވެގެން އުޅުނުއިރު ނުވަތަ ކައިވެނީގެ ކުރީކޮޅުގައި ތިމާގެ ބައިވެރިޔާއަށް ދީފައިވާ ސެންޓެއްގެ ވަސް ޖެހުމުން އުފާވެރި އެ ދުވަސްތަކުގެ ހަނދާންތައް އާވެއެވެ. ބައިވެރިޔާއާއެކު ހަނދުވަރުގެ ރީތި އަލީގައި ދޮންވެލި ގޮނޑުދޮށްތަކާއި ، ހަމަހިމޭން މާހައުލުތަކުގައި ހޭދަކުރި އުފާވެރި ދުވަސްތައް މަތިން ހަނދާންވެ އުފާވެރިކަން އިހްސާސްވެއެވެ. ލޯބިވެރިޔާއާއެކު އެ ދުވަސް ތަކުރާރުކުރަން ބޭނުންވެއެވެ.\nމިގޮތުން ހަދިޔާގެ ގޮތުގައި ދީފައިވާ ސެންޓަކީ ކޮންމެ މީހަކަށް ވެސް ޚާއްޞަ ސެންޓެކެވެ. ބައެއްފަހަރު ކައިވެނީގެ އެނިވާސަރީގައި އެ ހަދިޔާ ތަކުރާރުކޮށް ކުރީގެ ހަނދާންތައް އާކުރާ މީހުން ބައިވަރެވެ. ހަމައެހްންމެ އޭރު ލޯބީގެ ގުޅުމުގައި މީރު ވަސް ދުއްވާލި ސެންޓް ނުލިބިގެން އުޅޭ މީހުން ވެސް އުޅެއެވެ. އޭގެ ތެރެއިން މީހެއް ކަމުގައި އަހަރެން ވެސް އެބަވަމެވެ.\nއެހެންވީއިރު ބުނެބަލާށެވެ. ތިބާގެ ލޯބިވެރިޔާއަށް އެންމެ ފުރަތަމަ ހަދިޔާ ކުރީ ކޮންކަހަލަ ސެންޓެއް ހެއްޔެވެ؟


SunOnline: #VAAHAKA: Saffron - part 6\nސެފްރޯން - 6\nއައިޝާ ނަސީމް 05 Sep 2019, 12:47\n"ސޯރާ....ސޯރާ.." އާރްޔާ މަޑުމަޑުން ކިޔައިލުމުންވެސް ބިރުވެރިގޮތަކަށް އެ އަޑު ގުގުމާލައިފިއެވެ.\nކަށްވަޅުފަދަ އަނދިރިކަމުގެ ތެރޭ ފާރަށް ލެނގިލައިގެން ހުރެ ފުންކޮށް ނޭވާލަމުން ހިތުގެ ހިނގުން ހަމަޔަކަށް އަޅުވަން އޭނަ މަސައްކަތްކުރިއެވެ. ކުއްލިއަކަށް އެކަތައިގެ ބާރު ހުރި އަތަކުން އޭނަ އުފުލައިލުމާއެކު އާރްޔާ ކަންފަތް ހަލާކުވާފަދަ ގޮތަކަށް މެދުކެނޑުމެއްނެތި ހަޅޭއްލަވަންފެށިއެވެ. އަދި އޭނަ ކޮނޑަށް ލައިގެން ހުރި މީހާގެ ބުރަކަށީގައި ދެއަތުން ތަޅައިގަތުމުންވެސް އެމީހާގެ ހިނގުމަށް ބަދަލެއް ނައެވެ.\nކިތަންމެ ވަރަށް ލޯ ބޮޑުކޮށްފައި ހޯދިޔަސް ތަނެއް ދޮރެއް ފެންނަނީއެއް ނޫނެވެ. ނަމަވެސް އަނދިރީގައިވެސް ފާހަގަވީ އެމީހަކު އުސް ހިލަތައް މަތިން އަރާކަމާއި ތިރިއަށް ފައިބާކަމެވެ. ހަޅޭއްލަވާފައި ކަރުތެރެއިން ހަންގޮސްދާނެހެން ހީވުމުން އާރްޔާ މައިތިރިވިއެވެ. ވަރުބަލިވެސް ވާނީ ނޫންހެއްޔެވެ؟ މި ނުފެންނަ ދުޝްމިނާއާއި ކުރިމަތިލާން އޭނަގެ ހިތްވަރު ހުންނަން ޖެހޭނެއެވެ.\n"ޕްލީޒް އަހަރެން ބިންމަތީ ބަހައްޓާ. އުފުލާލައިގެން ނުދިޔަސް ހިނގާފައިވެސް ގޮސްދާނަމޭ................" އާރްޔާ ކަރުކެހިލާފައި ރީތިކޮށް ބުނެލީ މިއީ ކާކުކަން ހިތަށްވެސް ނުގެނެވި ހުރެއެވެ. ސޯރާގެ ލޯބިވެރިޔާ ބާވައެވެ. ނޫނީ އޭނަ ސްވިޒަލެންޑުން މިތަނަށް ގެނައި ފެހި ލޮލުގެ ވެރިޔާހެއްޔެވެ. އޭނަ އެކަނި ދޫކޮށްފައި ސޯރާ ދިޔައީ ބާވައެވެ.\nދިހަވަރަކަށް މިނިޓް އަނދިރީގައި ދަތުރުކުރުމަށްފަހު ފިނިކަމުން ގަނޑުފެން ހެން ހީވާ ވައި އޭނަގެ މޫނުގައި ބީހުމާއެކު ލޯ ހުޅުވާލެވުނުއިރު ދުންފިނިބޯކަމާއެކު މި ތިބެވުނީ ހޮހަޅައިން ބޭރުގައި ކަން ޔަގީންވިއެވެ. ކޮންމެވެސް ވަރަކަށް ތަންތަން ފެންނާންފެށިއެވެ. ނަމަވެސް މުޅި ރަށްވަނީ ކަނު އަނދިރީގެ ސާލެއް އޮޅާލައިގެންނެވެ. ހަނދުވެސް ދުނިޔެއާއި ރުޅިހަދާލާފައެވެ. ބިންމައްޗަށް އަލިކޮށްދޭ ވޮށެއްފަދަ ހަނދުގެ އަލިކަމެއް ނެތެވެ. ދުރުދުރުން ޖަނަވާރުތަކުގެ ބިރުވެރި އަޑުތައް އިވޭހެން ހީވެއެވެ. ނުދަންނަ އާ އަޑުތަކެވެ. އެނަ ހުރީ އާކްޓިކް ސަރަހައްދުގެ ފިނިކަމަށް ތައްޔާރުވެގެންނެވެ. ސެފްރަންގެ ގަނޑުވަރު ފަރުބަދަމަތީގައި ހުރުމާއެކު އެތަން ވަކިން ފިނިގަދަކަން އަންގާދީ ސޯރާ އާރްޔާއަށް އެންގީ ފިންޏަށް ރަގަޅަށް ތައްޔާރުވެ ހެދުން އެޅުމަށެވެ. ކުޑައިރުއްސުރެން ސްވިޒަލޭންޑްގައި އުޅެ ބޮޑުވިކުއްޖަކަށް ވާތީ ފިންޏަކީ ކޮބާކަން އޭނަ ދަނެއެވެ. ނަަމަވެސް މިހާ ގަދަ ފިންޏަށް ނުކުމެވެމުން ކަށިތައްވެސް ތޮރުފައިލިފަދައެވެ. ހާމަ ބިމަށް ނުކުމެވުމުން ސްނޯއިން ފުރިފައިވާ މަގުން އެ މީހާ ދުވަންފެށިއެވެ.\n"އޭ ހުއްޓޭ މޮޔަވީތަ؟ "" އާރްޔާ ރުޅިގަދަވެފައި އަޑުކޮޅަށް ކިޔައިލިއެވެ.\nއޭނަ ކިޔާ އެއްޗެއް ދޭހަނުވަނީހެން ހީވެފައި ބެންތިކް ބަހުން އާރްޔާ އެދުމުންވެސް ވީކަމެއް ނެތެވެ.\nފަނަރަވަރަކަށް މިނިޓްފަހުން އެމީހަކު ވަރުބަލިވީކަން ނޭގެއެވެ. އެމީހަކު އޭނަ ބިންމަތީ ބެހެއްޓުމާއެކު އާރްޔާ ޖީބުގައިވާ ފޯނު ނަގާފައި އެމީހެއްގެ މޫނަށް ސީދާ އަލި އަޅުވައިލުމާއެކު ތުރުތުރުއަޅައިގެންފާ ފޯނު އަތުން ދޫވިއެވެ. ބަލައިލެވުނީ ކްރިމްސަން ކުލައިގެ ރީތި ރީތި ދެލޮލަށެވެ.\n"ސެފް.......ރަން" އާރްޔާއަށް އެ ނަމުން ކިޔައިލެވުނީ އަޑު ކެނޑިގެންނެވެ. އަނގައިން ނުކުތް އާވިތައް ދުންތަކެއްގެ ސިފައިގާ ފެތުރުނެވެ.\nއެއާއެކު އާރްޔާއަށް ފިނީގެ އަސަރު މާ ބޮޑަށް ކޮށް ހަށިގަނޑުގައި ދެއަތުން ބައްދާލެވިއްޖެއެވެ.\n"ކަލޭ މިރަށުގައި ބެހެއްޓުމުގެ މާނައެއް މަށަކަށް ނުފެނޭ. ދަތުރުކުރަން ފަށާތާ ގިނައިރެއްނުވެ ކަލޭގެ ނަސްލު މީހުންނާއި ދިމާވާނެ......" ސެފްރަން އެއްފަރާތުގައި ހުރި ސްޓޯރެއްކަހަލަ ތަނެއް ހުޅުވާފައި ނެރުނު ޑިންގީއެއް ދަމަމުންގޮސް ކަނޑުގެ އައްސޭރިފަށަށް ވައްޓާލައިފިއެވެ. ކަނޑު އެއްކޮށްހެން ގަނޑުވެފައި އޮތަސް އޭނަގެ ފަރުވާލެއްނެތެވެ. މި އަންހެންކުއްޖާ އޭނަގެ ގަނޑުވަރުގައި ގެންގުޅެންވެއްޖެއްޔާ އޭނަ އަތުން އިތުރު ފުރާނައެއް ދުއްވައިލެވިދާނެއެވެ. ގަންދީޝާ ގަސްތުކުރާގޮތް އެނގުމުން އޭނަ އަށް ފެންނަ ފިޔަވަޅެއް އަޅަން އޭނަވެސް ނިންމީއެވެ.\nއާރްޔާ އެ މަންޒަރު ބަލަން ހައިރާންވެފައި ހުރުމަށްފަހު ސިއްރު ހިނިތުންވުމެއް ތުންފަތުގައި ކުޅެލުމާއެކު ގުދުވެ ފޯނުނެގިއެވެ. ޖެއްސީ ވީޑިއޯކޮށްލާށެވެ.\n"ޑޭ ސިކްސްޓީ. އިޓްސް އާރްޔަ އެގެއިން.. ޑޯންޓް މައިންޑް ދަ ޗެޓަރިން އެކަމަކު އިޓްސް ފްރީޒިން ކޯލްޑް. އައިމް ބީން ކިޑްނެޕްޑް. މި ރަތް ދެލޯ ލީ މީހާ ކުރަން އުޅޭކަމެއްވެސް ނޭގޭ. މިހާ އާދަޔާ ޚިލާފު އިންސާނެއް ނުދެކެން. މުޅިން ކޯޓުގައި ނިވާވެގެން ހުރިއިރު އަހަރެން ކުޅޭ މިވަރުގެ މިސްޓީރިއަސް ކަމެއް ނުދެކެން. އަހަންނަށް ގޭމްވޯލްޑަށް އާދެވުނީތަ؟ މޭ ބީ ދިސް އިޒްންޓް ރިއަލް. އަދިވެސް ހުވަފެނެއްގައި މިހުރެވުނީ. އިޓް ސީމްސް ލައިކް ސޯރާ ބިޓްރެއިޑް މީ. ހީ ހެޒްންޓް ހާޓް މީ ޔެޓް އެކަމަކު ވަރަށް ނުރައްކާކަން ފީލް އެބަވޭ......މިހާރު އެހެރީ.................." އާރްޔާ ދެން ޒޫމް އިން ކޮށްލީ ސެފްރަންއަށެވެ. އޭރު އޭނަ އުޅެނީ ޑިންގީ ދަމާފައި ކަނޑަށްލުމުގެ މަސައްކަތުގައެވެ. ކުއްލިއަކަށް ސެފްރަން އެނބުރި ބަލާލައިފިއެވެ. ވީޑިއޯ ތެރެއިން ރަތް ދެލޯ ދިއްލިފައިވާތަން ފެނި އޭނަ ފޯނު އަތުލަފާނެކަމުގެ ބިރުން އަވަސް އަވަހަށް ފޯނު ފޮރުވަން އުޅެގަތެވެ.\n"އައި ހޭޥް ޓު ގޯ. ގޯޑް ސޭވް މީ. އާރްޔާ ފްރޮމް ނޯ ވެއާ....." އާރްޔާ އެ ޖުމްލަތައް ކިޔައިލީ ވައި އަޑަކުން އަމިއްލަ ނަފުސަށް އިވޭވަރަށެވެ.\nމިއީ އޭނަގެ ޑައިރީއެވެ. އޭނަގެ ޖާނަލްއެވެ. އޭނަ މަރުވިޔަސް ކޮންމެވެސް ބަޔަކަށް އޭނަގެ ހާލަތު ތަސައްވަރު ކުރެވިދާނެކަމަށް އޭނަ އުއްމީދުކުރިއެވެ.\nސެފްރަންއަށް އޭނަ ދައްކާ ވާހަކަ ނޭގޭނެތާއެވެ.\n"ކީކޭ އޭރު ބުނީ....." އާރްޔާ ސުވާލުކުރީ ބެންތިކް ބަހުންނެވެ. ބަސްދަސްކުރުމަކީވެސް ބައެއް މީހުންނަށް ލިބިފައިވާ ހުނަރަކީކަން ނޭގެއެވެ. އާރްޔާ އެހާ އަވަހަށް ބެންތިކް ބަހަށް ފަރިތަވީ އޭނަގެ އަޒުމް ވަރުގަދަކަމުންނެވެ. ކަމެއް ކުރަން ހިތުގައި ލައިފިއްޔާ އާރްޔާ އެކަމެއް ނިންމާފައި ނޫނީ ނޭވާނުލައޭ ބުންޏަސް ދޮގަކަށްނުވާނެއެވެ.\n"އިންސާނުން އުޅެންޖެހެނީ އިންސާނުންނާއެކު. މިތަނުން ދޭ...." ސެފްރަން އާރްޔާއާއި ހަތަރުކަޅިހަމަކޮށްލި ވަގުތު އާރްޔާގެ ހިތަށް ޖެހިލުންވާކަހަލަ ގޮތެއްވިއެވެ. އިންސާނުންނާއެކު އުޅެންޖެހެނީ އިންސާނުންނޭ އޭ އެބުނީ ސެފްރަން އިންސާނަކަށް ނުވާތީހެއްޔެވެ؟ އާރްޔާގެ ހިތުގައި ބިރުވެރިކަމުގެ ރާޅުބާނިތަކެއް ދަތުރުކުރަންފެށިއެވެ.\nއާރްޔާ އެވަރުންވެސް ހިތުގައިވާ ސުވާލުތަކަށް ޖަވާބު ހޯދަން ބޭނުންވިއެވެ. ސެފްރަން ދާން ހިނގައިގަތުމުން ފަހަތުން ދުވެފައިގޮސް ކުރިބެއްދިއެވެ. މިކުޑަކުއްޖާގެ ހިތްވަރުފެނި ސެފްރަންވެސް ހައިރާންވެ ދެލޯ ހަނިކޮށްގެން ބަލައިލިއެވެ. އެއްޗެކޭ ބުނަން އުޅެނިކޮށް ކުއްލިއަކަށް އަޒްކީލް ކުރިމަތިން ފައުޅުވުމުން ބިރުންގޮސް އާރްޔާއަށްވެސް އަޑެއް ލައްވާލެވުނެވެ.\nމުޅިން ކަޅުކުލައިގެ ފިނިހެދުމުގައި ފޮރުވިގެން ހުރި ބިޔަ މީހާގެ ދެލޯ ފިޔަވާ އެހެން ތަނެއް ނުފެނުނު ކަމުގައިވިޔަސް އޭނަ ވަގަށް ނެގީ މި މީހާކަން ވިސްނި އާރްޔާއަށް އަނގަ ހުޅުވުނެވެ.\n"ޝްޝްޝް............ކަލޭ ކަލޭ ކިޔައިގެން ޒުވާބުކުރަން އަނގަ ހުޅުވަންވެސް ހިތަށް ނާރާތި............." އަޒްކީލް އަތް ދިއްކޮށްލާފައި އިންޒާރުދޭ ރާގަކަށް ވާހަކަދައްކަން ފެށުމުން އާރްޔާ މައިތިރިވީ ކޮންމެހެން ބިރަކުން ނޫނެވެ. އެ ލޮލުގައި ހުރީ އެހެން ކަހަލަ ބާރެކެވެ. އޭނަގެ ސިކުނޑިއާއި ކުޅެލިފަދައެވެ. އާރްޔާ ބިރުން ގުޑިލަން ނުކެރިފައި ޖެހި ބުދެއްހެން ހުރީ އަޒްކީލްގެ ލޮލުގައި ވި ބާރަކުންނެވެ. އަޒްކީލް ދެން އެނބުރުނީ ސެފްރަންއާއި ދިމާލަށެވެ. ސެފްރަންއާއި ވާހަކަދެއްކިއިރު އެ އަޑަށް އޯގާތެރިކަމެއް ވެރިވިއެވެ. "ސެފް ކިހިނެއް ހަދަން އުޅުނީ. މަންމަ ހިތްހަމަނުޖެހޭނެކަން ސެފްއަށް އިނގެންވާނެ. މި އިންސި ސަލާމަތުން ދިޔަދީގެން ނުވާނެ....."\nއަޖައިބެއްފަދަ ދެމީހުންނާއިމެދު ވިސްނަން ހުއްޓާ ކުއްލިއަކަށް އާރްޔާގެ ހެޔަށް ގޮތެއްވިއެވެ.\nއާރްޔާއަށް ހޭލެވިގެން ލޯ ހުޅުވައިލިއިރު އޭނަ އޮތީ ކުޑަ ކޮޓަރިއެއްގައެވެ. މޭޒުމަތީ ބަހައްޓާފައި ހުރި ފާނޫޒުގެ ހުޅުކޮޅުން ތަނަށް ފަނޑުއަލިކަމެއް ވެރިވެފައިވިއެވެ. ރޫރޫއަޅާގޮތްވެފައި އާރްޔާ ރަޖާގަނޑުތެރޭ ފޮރުވިގަތެވެ. ނަސީބަކުން އަތް ކާއްތާލާއިރަށް ފޯނު އަތުގައި ޖެހުނެވެ. އޭނަ ކަލަންޑަރާއި ގަޑިވެސް ބަލައިލިއެވެ.\n"ހޭ އާރްޔާ..." ސޯރާ ދޮރު ހުޅުވައިލިތަން ފެނިފައި އާރްޔާ ބަލަން އޮތެވެ.\n"ސޯރާ ކިހިނެއް ހެދީ. ސޯރާ ތިކުޅޭ ކުޅިގަނޑެއް މަށަކަށް ނޭގުނު.."އާރްޔާ ބުނެލީ ނުރުހުންވެފައެވެ.\n"ހުވާ މިބުނީ.. އަހަރެން ގަސްތުގައި ކުރިކަމެއްނޫން. ސެފްރަން ހޮހަޅައިން ފެނުނީމަ ހާސްވެގެން އަވަހަށް އަހަރެން ދިޔައީ. މާފުކުރޭ އާރްޔާ. އަހަންނަކީ ނުރައްކަލަށް މަގޭ އެކުވެރިޔާ ދޫކޮށްލާފައި ދާ ޒާތުގެ މީހެއް ނޫން. ނަމަވެސް ކުޑަ ސާހަބު ފެނުނީމަ.........................." ސޯރާ މާފަށް އެދުނެވެ.\n"އެހެންވިއްޔާ މިއީ ކޮންތަނެއް؟" ޝައުގާއެކު އަހައިލަމުން އާރްޔާ ހީލިއެވެ.\n"މިއީ ޚާދިމާއިން އުޅޭ ކޮޓަރިތައް. މި ކޮޓަރިތައް މިހިރީ ގަނޑުވަރުގެ އެންމެ ތިރީގަ. މިބުނީ ބިންގަރާސް ބައިގާ. އޭގެ މާނައަކީ އާރްޔާވެސް އަހަރެމެންނާއިއެކު ޚާދިމާއެއްގެ ގޮތުގައޭ މަސައްކަތްކުރާނީ. އެކަމަކު އެހެން ޚާދިމާއިން ފެނުމުގެ ކުރިން އާރްޔާއަށް ނޭގި އޮތްކަމެއް ބުނެފާނަން. އަހަރެމެންނަކީ އިންސިންނެއް ނޫން............................" ސޯރާ ބުނެލީ އުދަގޫވެފައި ހުރެއެވެ.\n"ކީކޭ އިންސިންނެއް ނޫނޭ...." އާރްޔާގެ މުޅި ހަށިގަނޑު ފިނިވިއެވެ.\n"އާނ އާރްޔާ. ބިރުނުގަންނާތި...." ސޯރާގެ ދެފައި އޭރު ބިންމަތީގައި ނުޖެހެއެވެ. އޭނަ ހެދުން ހިއްލާލާފައި ފައިތިލަ ދެއްކިއެވެ. ކަށި ފަޅާފައި އަހެއްގެ ދެފައިގޮތަށެވެ. އާރްޔާގެ ހިތް ތެޅެންފެށިލެއް ބާރުކަމުން މޭގަނޑު ފަޅާލާފައި ނުކުމެދާނެހެން ހީވި ވަގުތުކޮޅެކެވެ.\n"އާރްޔާ ވަގަށް ނަގައިގެން ގެނެސް ޖިންނިން ދިރިއުޅޭ ރަށެއްގައި ޖިންނި ގަނޑުވަރެއްގެ ހިމާޔަތުގައި ތިހިރީ. ގަންދީޝާއަކީ ރަސްގެފާނު ޖަލްޖާލޫތުގެ އަނބިކަލުން..އެދެމަފިރިންގެ ކުދިންގެ ތެރެއިން އަހަރެން ދަންނަނީ އަޒްކީލް އެންޖެލާ އަދި މިރިއަމް. އެހެން ކުދިން އުޅެނީ ހީވާގޮތުން ކަނޑު އަޑީގައިވާ ބެންތިކް ރަށުގައި...ސެފްރަންއަކީ އެންޖެލާގެ ފިރިމީހާ............." ސޯރާ ކިޔައިދިނެވެ.\nވީއިރު ސެފްރަންއައި އަޒްކީލްއަކީވެސް ޖިންނިންނެވެ. އެދެމީހުންނަށް ލިބިފައިވާ ކްރިމްސަން އަދި ގަދަ ފެހިކުލައިގެ ދިއްލިފައިވާ ދެލޮލުގެ ހަގީގަތް އާރްޔާއަށް ފާޅުވެއްޖެއެވެ. އޭނައަށް މިއުޅެވެނީ ހަގީގަތުގައިވެސް ފައިނަލް ފެންޓެސީ ދުނިޔޭގައެވެ. އޭނައަށް ރީތިވި އެ ލޯތަކަކީ ލޯމައްޗަށް ދައްކާލާ ދަޅައެކެވެ. ޖިންނިންގެ ސިފަ ރީއްޗެއް ނުވާނެއެވެ. އާޔާ އޭނަގެ މަގާމުގައި ހުރިނަމަ ލިބޭ ޝޮކުން މަރުވާނެކަމާއިމެދު ޝައްކެއް ނެތެވެ. އާޔާހާ ފިނޑިނުވިޔަސް ޖިންނިންގެ ރަށެއްގައި ހުރެވުމަކީ ކޮންމެ އިންސާނަކުވެސް ބިރުން ރޫރޫއަޅާނެ ވަރުކަމެއް ނޫންހެއްޔެވެ؟ ހަމަ ކުއްލިއަކަށް އާރްޔާ އިންތިހާއަށް ބިރުގަނެއްޖެއެވެ. އެކަނިވެރިކަމާއި ބިރުވެރިކަން އޭނަގެ ލޭނާރުތަކަށް ދާންދެން ހިސާރުކޮށްފިއެވެ.\n"މިތަނުން މިވަގުތު ދޭ......." އާރްޔާ ސޯރާދެކެވެސް ބިރުގަނެއްޖެއެވެ.\nއެނދަށް އަރާ ރަޖާގެ ދަށުގައި ފޮރުވިގެން ދެލޯ މަރާ ބާރުކޮށްލައިގެން އޮތްވާ ކަރުނައިގެ ތިކިތައް ބާލީސް ތެންމަންފެށިއެވެ. އިންސާނުން ތެރޭ ހުރިނަމަ ސަލާމަތްވާން ފަސޭހަވެދާނެއެވެ. ނަމަވެސް އޭނަގެ ބަދުނަސީބުކަމުން މިހުރެވުނީ ޖިންނީންގެ ތެރޭގައެވެ. އެހެން އޮވެވެސް އާރްޔާ ކުޑަ ވީޑިއޯއެއް ނެގިއެވެ. ކަރުނުން ފުރިފައިވާ ލޮލާއެކުވެސް އޭނަ ހީލިއެވެ. ރޮއިގެން އެއްވެސް ކަމެއް ހައްލެއްނުވާނެއެވެ ހެއްދެވި ފަރާތުގެ މަދަދަށް އެދިފާ އާރްޔާ ގުރުއާން އެޕް ހުޅުވިއެވެ. ޖިންނި ސޫރަތުގެ އާޔަތްތައް ވިސްނުން ތެރިކަމާއިއެކު ކިޔަވަންފެށިއެވެ. މާނައާއިމެދު ވިސްނިއެވެ. ޔަގީނުންވެސް ޖިންނިންނަށްވުރެ މާތްކުރައްވާފައި ގަދަކުރައްވާފައި އިންސާނުންވާއިރު އެމަޚުލޫގުންގެ މައްޗަށް ކުރި ހޯދެވޭނެއެވެ. ނަމަވެސް ކުޑަކުއްޖަކަށް އަނދިރި ބާރުތަކާއި ހަނގުރާމަ ކުރެވޭނެހެއްޔެވެ؟ އާއެކެވެ. އޭނައަށް އިރާދަކުރެއްވިއްޔާ ވާނެއެވެ.\nސެފްރަން އޭނަގެ ޕޯލާބެއާ ގޮވައިގެން ކުޅެން ދިޔައީ އާކްޓިކް ކަނޑުގެ އައްސޭރިފަށަށެވެ. އެތާ އަޒްކީލް އަޅާފައި ހުންނަ ގަނޑުވަރަށް ވަނުމުގެ ހުއްދަ އެއްވެސް މީހަކަށް ނޯވެއެވެ. އަޒްކީލް އެތަނުގައި ފޮރުވާފައިވަނީ ކޮންފަދަ ބޮޑު ސިއްރެއް ބާވައޭ ސެފްރަންގެ ހިތަށް އެރިއެވެ. ފިރިހެންކުއްޖެއްގެ ހުނުމުގެ ކަންފަތުގައި ޖެހުމުން ސެފްރަންގެ ހިތް އަވަސްވިއެވެ.


Spanish League: Dembele ge la'ndun Barcelona dhevana ah | Jazeera\tސްޕެނިޝް ލީގް: ޑެމްބެލޭގެ ލަނޑުން ބާސާ ދެވަނައަށް - Jazeera\nސްޕެނިޝް ލީގް: ޑެމްބެލޭގެ ލަނޑުން ބާސެލޯނާ ދެވަނައަށް\nމުޙައްމަދު ޒާހިރު April 6, 2021 55 views0\nމެޗުގެ ފަހު ވަގުތުކޮޅުގެ ތެރޭގައި އުސްމާން ޑެމްބެލޭ ޖެހި ލަނޑާއެކު، ސްޕެނިޝް ލީގުގައި ރެއާލް ވަލަޑޮލިޑްގެ މައްޗަށް ކުރިހޯދާ، ލީގު ތާވަލްގެ ދެވަނަ އަށް ބާސެލޯނާ ޖެހިލައިފި އެވެ.\nއަމިއްލަ ދަނޑުގައި ރޭ، ރެއާލް ވަލަޑޮލިޑާއި ބައްދަލުކުރި މެޗު ބާސެލޯނާ ކާމިޔާބުކުރީ 1-0 ންނެވެ.\nމެޗު ނިމެން 11 މިނިޓަށް ވެފައިވަނިކޮށް ވަލަޑޮލިޑްގެ ސްޕެއިންގެ މިޑްފީލްޑަރ އޮސްކާ ޕްލާނޯ އަށް ސީދާ ރަތްކާޑެއް ދައްކާ ދަނޑުން ފޮނުވާލުމުން، މެޗުގެ ފަހު ބައި ވަލަޑޮލިޑް ފުރިހަމަ ކުރީ 10 ކުޅުންތެރިންނާއެކުގައެވެ.\nބާސެލޯނާ އަށް މިމެޗުން ތިން ޕޮއިންޓް ކަށަވަރުކޮށްދިން ލަނޑުން ފްރާންސްގެ ފޯވާޑް ޑެމްބެލޭ ޖަހައިދިނީ މެޗުގެ އިތުރު ވަގުތުގެ ތެރޭގައެވެ.\nމިމޮޅާއެކު ބާސާ ވަނީ ސްޕެނިޝް ލީގު ތާވަލްގެ އެއްވަނާގައިވާ އެތުލެޓިކޯ މެޑްރިޑާއި ޕޮއިންޓަކާއި ގާތަށް ޖެހިލާފައެވެ. ލީގުގައި 29 މެޗު ކުޅެގެން 65 ޕޮއިންޓާއެކު ބާސާ ދެވަނާގައި އޮތްއިރު، އެތުލެޓިކޯ މެޑްރިޑަށް ލިބިފައިވަނީ 29 މެޗުން 66 ޕޮއިންޓެވެ. ލީގުގައި މިދެޓީމްގެ ދެމެދުގައި ކުރިން އޮތް4ޕޮއިންޓުގެ ފަރަގު ހަނިވީ، އާދީއްތަ ދުވަހުގެރޭ ސެވިއްޔާ އާ ބައްދަލުކުރި މެޗުން ބަލިވެ، އެތުލެޓިކޯ މެޑްރިޑަށް ގެއްލުނު ތިން ޕޮއިންޓާއި ގުޅިގެންނެވެ. 29 މެޗުން 63 ޕޮއިންޓާއެކު ތާވަލްގެ ތިންވަނާގައި ވަނީ ރެއާލް މެޑްރިޑެވެ.\nރޭގެ މޮޅާއެކު ބާސެލޯނާ އަށް ތާވަލްގެ ކުރި ހޯދުމުގައި އަމިއްލަ ބާރު ލިބިފައިވާއިރު، ލީގުގައި އަންނަ ހޮނިހިރު ދުވަހުގެރޭ ބާސާ ނުކުންނާނީ ވާދަވެރި ރެއާލް މެޑްރިޑާއި ދެކޮޅަށެވެ. މަޝްހޫރު "އެލް ކްލެސިކޯ" ގެ ކުރިމަތިލުމަށް ހޮނިހިރު ދުވަހު މިދެޓީމު ނުކުންނާނީ ރެއާލްގެ ދަނޑުގައެވެ. ލީގުގައި ބާސެލޯނާ އާއި އެތުލެޓިކޯ މެޑްރިޑް ބައްދަލުކުރާ މެޗު އޮންނާނީ މެއި މަހުގެ9ވަނަ ދުވަހު އެވެ.\nމީމު އެއަރޕޯޓް ތަރައްޤީ ކުރުމުގެ މަސައްކަތް ފަށައިފި\nމޫސުން: ރާއްޖޭގެ ބޮޑު ބަޔަކަށް ޔެލޯ އެލަރޓް ނެރެފި\nމަޑުއްވަރީ ދެކުނު ބަނދަރުގެ 60 އިންސައްތަ ނިމިއްޖެ\nތިލަފުށީގައި އަލިފާނުގެ ހާދިސާއެއް\nސްޕެނިޝް ލީގް: ޑެމްބެލޭގެ ލަނޑުން ބާސާ ދެވަނައަށް


Raajje athun Syria ah undhagoo molheh | Mihaaru\nރާއްޖެ އަތުން ސީރިއާ އަށް އުނދަގޫ މޮޅެއް\n10 އޮކްޓޯބަރ 2019 - 21:09 14 comments\nފީފާ ވޯލްޑް ކަޕް ކޮލިފައިންގައި މިރޭ އޭޝިއާގެ ގަދަބާރު ސީރިއާ އިން އެކަކު މަދުކޮށް ރާއްޖެ އަތުން އުނދަގުލުން، ހަނި ގޮތަކަށް 2-1 އިން މޮޅުވެއްޖެ އެވެ.\nދުބާއީގައި ކުޅުނު މި މެޗުގައި ރާއްޖޭގެ ހަމައެކަނި ލަނޑު ޖެހީ ދެ ވަނަ ހާފުގައި ކުޅެން އެރި އަލީ އަޝްފާގް (ދަގަނޑޭ) އެވެ.\nރާއްޖެ ހިމެނޭ ކޮލިފައިން އޭގެ އެއް ވަނައިގައި އޮތީ މިރޭ އަމިއްލަ ދަނޑުގައި 7-0 އިން ގުއާމް ބަލިކުރި ޗައިނާ އެވެ. އެއް ވަނައިގައި އޮތް ޗައިނާ އާއި ދެ ވަނައިގައި އޮތް ސީރިއާ އަށް ދެ މެޗުން ލިބިފައިވަނީ ހަ ޕޮއިންޓެވެ. ޗައިނާ ކުރީގައި އޮތީ ފައިދާ ލަނޑުންނެވެ. ގްރޫޕުގެ ތިން ވަނައިގައި އޮތް ފިލިޕީންސް އާއި ހަތަރު ވަނައިގައި އޮތް ރާއްޖެ އަށް ވަނީ ތިން ޕޮއިންޓް ލިބިފަ އެވެ. އެންމެ ފުލުގައި އޮތް ގުއާމަށް އަދި ޕޮއިންޓެއް ނުލިބެ އެވެ.\nކޮލިފައިންގައި ރާއްޖެ ކުޅުނު ފުރަތަމަ މެޗުން ގުއާމް އަތުން 1-0 އިން މޮޅުވި ނަމަވެސް ދެން ކުޅުނު ދެ މެޗުން މިވަނީ ބަލިވެފަ އެވެ. މިދިޔަ މަހު 10 ވަނަ ދުވަހު މާލޭގައި ޗައިނާ އަތުން ބަލިވީ 5-0 އިންެވެ. ގްރޫޕްގެ ތިން ވަނައިގައި ނިންމާލަން ރާއްޖޭން އަމާޒުހިފާފައިވާއިރު، ދެން ކުޅޭ މެޗުގައި އަންނަ މަހު 14 ވަނަ ދުވަހު މާލޭގައި ނުކުންނާނީ ފިލިޕީންސާ ދެކޮޅަށެވެ.\nސަސްޕެންޝަނުގެ ސަބަބުން މި މެޗުގައި ރާއްޖޭގެ ކެޕްޓަން އަކުރަމް އަބްދުލް ގަނީ (އަކޫ) އާއި އިބްރާހިމް މަހުދީ (ފޭދޫ އިއްބެ) ނުކުޅެ އެވެ. އަނެއްކޮޅުން އަނިޔާގެ ސަބަބުން އިބްރާހިމް ވަހީދު (އިއްބެ) ވެސް ހުރީ ކުޅުމާ ދުރުގަ އެވެ.\nޔޫއޭއީގެ ރާޝިދު ސްޓޭޑިއަމްގައި މިރޭ ކުޅުނު މެޗު ފަށައިގެން ރާއްޖޭން ދިޔައީ ޑިފެންސަށް ވިސްނައިގެން ކުޅެމުންނެވެ. ސީރިއާގެ ދެ ޑިފެންޑަރުން ފިޔަވާ ހުރިހާ ކުޅުންތެރިން ރާއްޖޭގެ ހާފުގެ ތެރޭގައި ކުޅެމުންދިޔަ އެވެ. ސީރިއާ އިން މެޗުގެ ކުރީ ކޮޅުގައި ފޮނުވާލި ދެ ހަމަލާއެއް މި މެޗުގައި ރާއްޖޭގެ ކެޕްޓަން ބޭންޑް އަޅައިގެން ކުޅުނު ގޯލްކީޕަރު މުހައްމަދު ފައިސަލް ވަނީ މަތަކޮށްފަ އެވެ.\nރާއްޖޭގެ އެންމެ ކުރިއަށް ކުޅެމުންދިޔައީ ހަމްޒާ މުހައްމަދު (ހަމްޕު) އާއި ނާއިޒު ހަސަން (ދާދު) އެވެ. ދާދު އާއި ހަމްޕު ކައުންޓަ އެޓޭކުގައި ސީރިއާ ޑިފެންސް ތެރެއިން ދެވޭތޯ މަސައްކަތްކުރި ނަމަވެސް އެންމެ ރަނގަޅަށް އެކަން ކުރެވޭ ގޮތެއްނުވި އެވެ.\nސީރިއާ އިން ލަނޑެއް ޖަހަން ކުރަމުންދިޔަ މަަސައްކަތް ކާމިޔާބުވީ މެޗުގެ 26 ވަނަ މިނިޓްގަ އެވެ. އޭރިއާ ބޭރުން ލިބުނު ހިލޭޖެހުމަކުން މި ލަނޑު ޖެހީ ސީރިއާގެ ކެޕްޓަން އޮމާރް އަލްސޯމާ އެވެ. ދާދު ކުރި ފައުލަކަށް ލިބުނު ހިލޭޖެހުމަކުން އަލްސޯމާ ފޮނުވާލި ބޯޅަ ގޯލަށް ވަނީ ދަނޑީގައި ޖެހިފަ އެވެ. ސީރިއާ އިން ލީޑުނެގިތާ ތިން މިނިޓް ތެރޭ ނަތީޖާ ހަމަހަމަކުރަން ރާއްޖެ އަށް ރަނުގެ ފުރުސަތެއް ލިބުނެވެ. މެޗުގެ 29 ވަނަ މިނިޓްގައި ދާދު އަށް ކުރި ފައުލަކަށް ލިބުނު ހިލޭ ޖެހުމަކުން ހަމްޕު ނަގައިިދިން ބޯޅަ އޭރިއާ ތެރޭގައި ހުސްކޮށްހުރެފައި އަހުމަދު ނޫމާން (ހެލްމެޓް) ފޮނުވާލި ބޯޅަ ދިޔައީ ހުރަސްދަނޑިމަތިންނެވެ.\nފުރަތަމަ ހާފް ނިމުމުގެ ކުރިން ސީރިއާ އިން ލީޑުފުޅާކުރަން ގިނަ މަސައްކަތްތަކެއް ކުރި ނަމަވެސް ރާއްޖޭގެ ޑިފެންޑަރުން އެ ފުރުސަތު ނުދެ އެވެ. ހާއްސަކޮށް ސަމޫހު އަލީ (ސަމުއްޓެ) އާއި ހުސެއިން ޝިފާއު (ކުރޯ) އެ ވަގުތު ރަނގަޅު ކުޅުމެއް ދެއްކި އެވެ.\nރާއްޖެ އަށް ފުރަތަމަ ހާފުގައި ކުރީގައި ބޯޅަ ނުހިފެހެއްޓޭތީ ދެ ވަނަ ހާފަށް ނުކުތީ ދަގަނޑޭ ހިމަނައިގެންނެވެ. އޭނާ ކުޅެން އެރީ މުހައްމަދު އިރުފާން (އިރޭ)ގެ ބަދަލުގަ އެވެ. ފުރަތަމަ ހާފުގެ ފަހުކޮޅުގައި އިރޭ ފަޔަށް ސީރިއާ ކުޅުންތެރިޔަކު ޓެކުލްކުުރުމުން އޭނާ އަށް ވަނީ ފަރުވާދީފަ އެވެ. މެޗުގެ 51 ވަނަ މިނިޓްގައި ރާއްޖޭގެ އިބްރާހިމް އައިސަމް ވަނީ ރަނގަޅު ހަމަލާއެއް އޭރިއާބޭރުން ފޮނުވާލައިފަ އެވެ. އެ ބޯޅަ ދިޔައީ ދަނޑިކައިރިން ބޭރުންނެވެ.\nމެޗުގެ 60 ވަނަ މިނިޓްގައި ސީރިއާގެ ދެ ވަަނަ ލަނޑު އަލްސޯމާ ޖެހީ ކޯނަރަކުން އޭރިއާތެރެއަށް ހުރަސްވި ބޯޅައެއް ބޮލުންނެވެ. އަލްސޯމާ ބޮލުން ޖެހި ބޯޅަ ހިފަން އުޅުމުގެ ތެރޭގައި ކީޕަރު ފައިސަލް އަތުގައި ޖެހިފައިވަނީ ގޯލަށެވެ.\nދަގަނޑޭ ކުޅެން އެރުމާ އެކު ސީރިއާ ފަހަތަށް ބާރުބޮޑުވެގެންދިޔައިރު، މެޗުގެ 65 ވަނަ މިނިޓްގައި ދަގަނޑޭ މުޅިން ހުސްކޮށް ދަނިކޮށް އޭނާ އަށް ކުރި ފައުލަކަށް ސީރިއާގެ ޑިފެންޑަރު އަހުމަދު އަލްސަލާ އަށް ވަނީ ސީދާ ރަތް ކާޑެއް ދައްކައިފަ އެވެ. އެ ހިލޭ ޖެހުމުން ދަގަނޑޭ ޖެހި ބޯޅަ ސީރިއާ ކީޕަރު އިބްރާހިމް އަލްމާ ވަނީ މަތަކޮށްފަ އެވެ. އެކަމަކު އޭގެ ހަތަރު މިނިޓް ފަހުން ދަގަނޑޭ ވަނީ އޭރިއާ ތެރެއިން ލިބުނު ބޯޅައެއް ބޮލުން ގޯލުގެ ތެރެއަށް ފޮނުވާލައިފަ އެވެ. ކުރޯގެ އެއްލުމެއް އޭރިއާ ތެރެއިން އަސަދުﷲ އަބްދުﷲ ދޫކޮށްލުމުން ލިބުނީ ދަގަނޑޭ އަށެވެ. އޭނާ ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފަ އެވެ. މިއީ ދޮޅު އަހަރު ގައުމީ ޓީމުން ބާކީކޮށްފައި ހުރުމަށް ފަހު އަލުން ޓީމަށް ނެގި ފަހުން ދަގަނޑޭ ޖެހި ފުރަތަމަ ގޯލެވެ. އަދި މި ފަހަރުގެ ކޮލިފައިންގައި ރާއްޖޭން ޖެހި ދެ ވަނަ ގޯލެވެ.\nސީރިއާގެ އެއް ކުޅުންތެރިއަކު މަދުވުމުގެ ފައިދާ ނަގައި މެޗުގެ 78 ވަނަ މިނިޓްގައި ނަތީޖާ ހަމަހަމަކުރަން ދަގަނޑޭ ހުސްކޮށްލާފައި އޭރި އާތެރެއިން އަސަދުﷲ އަށް ޖައްސާލި ބޯޅަ އޭނާ ފޮނުވާލި ނަމަވެސް ދިޔައީ އަރިމަތިން ބޭރުންނެވެ. އެ ބޯޅަ ރަނގަޅަށް އަސަދުﷲ ފައިގައި ލައްވާލާ ގޮތެއްނުވި އެވެ. ސީރިއާ އިން ތިން ވަނަ ލަނޑެއް ޖަހަން ފޮނުވާލި ހަމަލާތައް ކީޕަރު ފައިސަލް ވަނީ ހުއްޓުވައިފަ އެވެ.\nމިރޭގެ ނަތީޖާއާ އެކު ރާއްޖެ އާއި ސީރިއާ މިހާތަނަށް ބައްދަލުކުރި ހަ މެޗުން ސީިރިއާ ވަނީ ފަަސް މެޗުން މޮޅުވެފަ އެވެ. ސީރިއާ އަތުން ރާއްޖެ މޮޅުވީ މި ދެ ޓީމު 2012 ވަނަ އަހަރު އިންޑިއާގައި އޮތް ނެހްރޫ ކަޕްގައި ބައްދަލުކުރި ފަހަރު އެވެ. އެ ފަހަރު ސީރިއާ ބަލިވީ 2-1 އިންނެވެ. ސީރިއާ އަކީ އޭޝިއާގެ ފުޓްބޯޅައިގައި މި ވަގުތު ވަރުގަދަ ޓީމެކެވެ. ރަޝިއާގައި މިދިޔަ އަހަރު އޮތް ވޯލްޑް ކަޕަށް ކޮލިފައިވުމަށް ސީރިއާ އިން ކުރި މަސައްކަތް ނާކާމިޔާބުވީ ޕްލޭއޮފްގައި އޮސްޓްރޭލިއާ އަތުން ބަލިވުމުންނެވެ.\nއިތުރު ލިޔުންތައް ގައުމީ ފުޓްބޯޅަ ޓީމް ރާއްޖެ-ސީރިއާ ވޯލްޑް ކަޕް ކޮލިފައިން/ އޭޝިއާ


ވީއައިއޭގެ އާ ވެބްސައިޓާއި މޯބައިލް އެޕް ލޯންޗް ކޮށްފި | Jazeera\tވީއައިއޭގެ އާ ވެބްސައިޓާއި މޯބައިލް އެޕް ލޯންޗް ކޮށްފި - Jazeera\nވީއައިއޭގެ އާ ވެބްސައިޓާއި މޯބައިލް އެޕް ލޯންޗް ކޮށްފި\nޝަރޫނާ އަބްދުﷲ April 11, 2019 655 views0\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ހިންގަމުން އަންނަ ވެލާނާ އިންޓަނޭޝަނަލް އެއާޕޯޓްގެ އައު ވެބްސައިޓާއި، މުޅިން އަލަށް ލޯންޗް ކުރި މޯބައިލް އެޕްލިކޭޝަން ދައްކާލައިފިއެެވެ.\nމިއަދު ހެނދުނު ވެލާނާ އެއާޕޯޓްގައި މިކަމަށްޓަކައި ބޭއްވި ރަސްމިއްޔާތެއްގައި އެއާޕޯޓްގެ އާ ވެބްސައިޓާއި، މޯބައިލް އެޕް ލޯންޗްކޮށްދެއްވީ އެމްއޭސީއެލްގެ އެކްޓިންގ މެނޭޖިންގ ޑިރެކްޓަރ މޫސާ ސޯލިހުއެވެ.\nއަލަށް ލޯންޗް ކުރެވުނު އެ ވެބްސައިޓަކީ ވަރަށް ފަސޭހަ ޑިޒައިނަކަށް ތައްޔާރުކޮށްފައިވާ ވެބްސައިޓެއް ކަމަށާއި އެ ވެބްސައިޓަކީ ބަލާލަން ފަސޭހަވާނެހެން، ނެވިގޭޝަނަށްވެސް ފަސޭހަ ގޮތަކަށް ޑިޒައިން ކޮށްފައިވާ ވެބްސައިޓެއްކަމަށް އެމްއޭސީއެލް އިން މައުލޫމާތުދެއެވެ.\nމި ވެބްސައިޓުގައި ތިން ކޮންޕޮނެންޓެއް ހިމެނޭއިރު، ފަސިންޖަރުންނަށް ހާއްސަ ކޮމްޕޮނެންޓަކާއި، ކޯޕަރޭޓް ކޮމްޕޮނެންޓް އާއި ޑެވެލޮމެންޓް ކޮމްޕޮނެންޓެއް ހިމެނެއެވެ. މި ވެބްސައިޓުގައި ހިމެނޭ ފަސިންޖަރުންގެ ކޮމްޕޮނެންޓުގައި، އެ ފަރާތްތަކުން ބޭނުންވާ މުހިންމު މައުލޫމާތުތައް ލިބޭނެއެވެ. އޭގެ ތެރޭގައި ފްލައިޓްތަކުގެ ގަޑިތަކާއި، އެއާޕޯޓުން ލިބޭ ހިދުމަތްތަކުގެ އިތުރުން، އެއާޕޯޓްގެ މެޕް ފަދަ މައުލޫމާތުތައް ލިބެން ހުންނާނެއެވެ.\nކޯޕަރޭޓް ކޮމްޕޮނެންޓަށް ބަލާއިރު، އެމްއޭސީއެލްގެ ޕްރޮފައިލް އާއި ވަޒީފާގެ ފުރުސަތުތަކުގެ އިތުރުން ޓެންޑާ އަދި މީޑިއާ ގެލަރީ ފަދަ އެއްޗެހި ފަސޭހަކޮށް ބަލައިލެވޭނެއެވެ. އަދި ޑެވެލޮޕްމެންޓް ކޮމްޕޮނެންޓްގައި ހިމެނެނީ ވެލާނާ އެއާޕޯޓް ތަރައްގީ ކުރުމާއި އެފަދަ މަޝްރޫއުތަކާއި ގުޅޭ މައުލޫމާތުތަކެވެ.\nމީގެ އިތުރުން ވެލާނާ އެއާޕޯޓަށް އަރައި ފޮޓޯ ފަދަ އެއްޗެހި ނަގާ، ހޭޝްޓޭގް ބޭނުންކޮށްގެން އިންސްޓަގްރާމް ކުރާ ފޮޓޯތައްވެސް މި ވެބްސައިޓު މެދުވެރިކޮށް މުޅި ދުނިޔެއަށް ފެނިގެން ދާނެކަމަށް އެމްއޭސީއެލްއިން ބުނެފައިވެއެވެ.\nއަލަށް ނެރުނު މޯބައިލް އެޕަކީ ވެލާނާ އެއާޕޯޓަށް ހާއްސަކޮށް ނެރުނު އެންމެ ފުރަތަމަ މޯބައިލް އެޕްލިކޭޝަނެވެ. މިއީ ފަސިންޖަރުންނަށް އެ ބޭފުުޅުންގެ ފޯންގެ ޒަރިއްޔާއިން އެ އެއާޕޯޓުން ދޭ ހިދުމަތްތައް އެނގެން ހުންނަ މޯބައިލް އެޕްއެކެވެ. މި އެޕް މެދުވެރިކޮށް ފްލައިޓް ޝެޑިއުލް، ފްލައިޓް ޓްރެކިންގ، އެލާޓް، ނޮޓިފިކޭޝަން ފަދަ ފަސޭހަ ހިދުމަތްތައް ލިބެން ހުންނާނެ ކަމަށް އެމްއޭސީއެލް އިން ބުންޏެވެ.


Amiri ah 45,636 Dollar dhakkan FIFA in New ah angaifi\nއަނީރީ: އޭނާ އަށް ފައިސާ ދެއްކުމަށް ނިއު އަށް ދީފައިވަނީ 45 ދުވަސް.-- ފޮޓޯ: މިހާރު/ހުސައިން ވަހީދު\nއަމީރީ އަށް 45،636 ޑޮލަރު ދައްކަން ފީފާ އިން ނިއު އަށް އަންގައިފި\nމިދިޔަ އަހަރު ނިއުރޭޑިއަންޓަށް ކުޅުނު އަފްގަނިސްތާނުގެ ކުޅުންތެރިޔާ ހާރޫން އަމީރީ އަށް 45،636 ޑޮލަރު (703،707.12 ރ.) ދައްކަން ފީފާ އިން އެ ކްލަބަށް އަންގައިފި އެވެ.\nދުނިޔޭގެ ފުޓުބޯޅައިގެ މައި އިދާރާ އިން ނިއު އަށް އަންގާފައިވަނީ އަމީރީގެ މުސާރައިގެ ތެރެއިން މިހާތަނަށް ދީފައިނުވާ 13،250 ޑޮލަރާއި، އެކަށީގެންވާ ސަބަބެއް ނެތި އެއްބަސްވުން ބާތިލް ކުރުމުން އަމީރީ އަށް ލިބުނު ގެއްލުމުގެ ބަދަލުގެ ގޮތުގައި 30،130 ޑޮލަރު ދެއްކުމަށެވެ.\nއެ ފައިދާ އަމީރީ އަށް 45 ދުވަހުގެ ތެރޭގައި ދައްކަން، ފީފާ އިން ވަނީ ނިއު އަށް އަންގާފަ އެވެ. އެ މުއްދަތުގެ ތެރޭގައި ފައިސާ ނުދައްކާފިނަމަ، އަދަބެއްގެ ގޮތުން ކުރިއަށް އޮތް ތިން ޓްރާންސްފާ ޕީރިއެޑުގައި އެ ކްލަބަށް އާ ކުޅުންތެރިއަކު ނުގެނެވޭނެ އެވެ.\nއަމީރީގެ މުސާރަދޭން ފީފާ އިން ނިއު އަށް މުހުލަތެއް ދީފައިވާއިރު، އެ ކްލަބުގެ އިތުރު ކުޅުންތެރިންތަކަކަށް ދޭންޖެހޭ 3.8 މިލިޔަން ރުފިޔާ ނުދައްކާ އޮތުމުން އެފްއޭއެމުން ވެސް ވަނީ އެ ކްލަބް މިދިޔަ މަހު ފަހުކޮޅު ސަސްޕެންޑް ކޮށްފަ އެވެ.\nނިއުރޭޑިއަންޓް އެފްއޭއެމް ފީފާ ފުޓްބޯޅަ


މާދަމާ ބާއްވާ ސިފައިންގެ ޝަރަފުގެ ހިނގާލުމުގައި ސިފައިންގެ ބައެއް އުޅަނދުތައް ދައްކާލުމަށް ހަމަޖެހިއްޖެ\n18 އޭޕްރީލް 2019 11:48\nމާދަމާ ހަވީރު 16:00 ގައި މާލެ ސިޓީގައި ބާއްވާ ޝަރަފުގެ ހިނގާލުމުގައި 8 ގެމަ ބައިވެރިވާގޮތަށް ވަނީ ހަމަޖެހިފައެވެ. އަދި ޝަރަފުގެ ހިނގާލުމުގެ ލަޝްކަރުގެ ފޯރމޭޝަންގައި، އެމްއެންޑީއެފް ކޯސްޓްގާޑް، މެރިންކޯ، ޑްރިލް ޓީމް، އެމްއެންޑީއެފް ބްރާސް ބޭންޑް، ސަޕޯރޓް ސަރވިސް، ސްޕެޝަލް ފޯސެސް އަދި އެމްއެންޑީއެފް ފަޔަރ އެންޑް ރެސްކިއު ސަރވިސް ހިމެނެއެވެ. މި ގެމަތަށް ބައިވެރިވަމުންދާނީ އެބަޔަކަށް ޚާއްޞަ ކުރެވިފައިވާ ޔުނިފޯރމުގައެވެ. މި ޝަރަފުގެ ހިނގާލުމުގައި އަންހެން ސިފައިންނަށް ޚާއްޞަ ގެމައެއް ވެސް ހިމެނެއެވެ.\nމީގެ އިތުރުން ސިފައިންގޭގައި މިހާރު ބޭނުންކުރާ ބައެއް އުޅަނދުތަކުގެ ތެރެއިން ފަޔަރ ވެހިކަލްތަކާއި ސްޕެޝަލް ފޯސަސްގައި ބޭނުންކުރާ ބައެއް އުޅަނދުތައް މި ޝަރަފުގެ ހިނގާލުމުގައި ދައްކާލުމަށް ވަނީ ހަމަޖެހިފައިވެއެވެ.\nމި ޝަރަފުގެ ހިނގާލުން ހުއްޓުމަށް ހަމަޖެހިފައިވާ ފުރަތަމަ ތަނަކީ މުލިއާގެ ސަރަހައްދެވެ. މި ހުއްޓުމުގައި ބޭންޑުގައި ބޮޑުބެރާއި އެކު ފުނަޖެހުމުގެ ހަރަކާތެއް ކުރިއަށްގެންދިއުމަށް ވަނީ ހަމަޖެހިފައިވެއެވެ. މީގެ އިތުރުން ރޯޝަނީ މަގާއި ބޮޑުތަކުރުފާނު މަގު ގުޅޭ ކަންމަތި، މަޖީދީ މަގާ ފާށަނާ ކިލޭގެ މަގު ގުޅޭ ކަންމަތި، މާފަންނު ސަހަރާ ޕާކިން ޒޯން ކައިރި އަދި އިއްޒުއްދީން މަގާ އާޒާދީ ހިންގުން ގުޅޭ ކަންމަތި ކައިރީގައެވެ. ކޮންމެ ހުއްޓުމެއްގައިވެސް ސިފައިންގެ ބޭންޑުގައި ރީތި އެކި ރާގުތައް ކުޅުމަށް ވަނީ ހަމަޖެހިފައެވެ.


Aa badhalaaeku dhunfathuge control gehlidhaane: Thajuribaakaarun | Mihaaru\nޑިއުޓީގެ ލުއިން ދުންފަތުގެ ކޮންޓްރޯލް ގެއްލިދާނެ: ތަޖުރިބާކާރުން\n09 ޖުލައި 2020 - 14:145comments\nމުޅި މަޖިލީހުގެ ކޮމިޓީން އަންގާރަ ދުވަހު ފާސްކުރީ ހދ. ކުޅުދުއްފުށީ ސަރަހައްދީ ބަނދަރާއި ސ. ހިތަދު ސަރަހައްދީ ބަނދަރަށް އިމްޕޯޓްކުރާ މުދަލުން ދުންފަތް ވެސް ހިމެނޭ ގޮތުން ވަކި ބާވަތްތަކަކުން 50 ޕަސެންޓް ޑިއުޓީ މާފުކުރާށެވެ. އޭގެ ތެރޭގައި ދުންފަތާއި ދުންފަތުން ތައްޔާރުކޮށްފައި ހުންނަ ބާވަތްތަކާއި ދުންފަތުގެ ބަދަލުގައި ބޭނުންކުރާ އީ-ސިނގިރޭޓް ފަދަ ބާވަތްތައް ހިމެނެ އެވެ.\nމި ބާވަތްތަކުން މިހާރު 200 ޕަސެންޓް ޑިއުޓީ ނަގަ އެވެ. އެއާއެކު ސިނގިރޭޓް ފޮއްޓެއްގެ އަގު 70ރ. އަށް ވަނީ އަރައިފަ އެވެ. ވަކި ސިނގިރޭޓް ވިއްކުން ރާއްޖޭގައި މިހާރު މަނާކޮށްފައި ވުމާއި ސިނގިރޭޓް ފޮއްޓެއް ލިބޭ އަގު ބޮޑު ވެފައިވުމުން އެއީ އަލަށް އެ އިސްތިއުމާލު ކުރަން ފަށާ މީހުން މަދުވާ ސަބަބެއް ކަމަށް ތަޖުރިބާކާރުން ބުނެ އެވެ.\nސަރަހައްދީ ބަނދަރުތަކަށް ބާލާ މުދަލުން މިހާރު 30 ޕަސެންޓު މާފުކޮށްދެނީ ގާނޫނުގައި ނުހިމަނައި، އެ ގާނޫނުގެ ދަށުން ރައީސަށް ލިބިދޭ ބާރުގެ ދަށުންނެވެ. އެކަމަކު ދުންފަތާއި އެނާޖީ ޑްރިންކް ފަދަ ބާވަތްތަކުން އެ ލުއި އޮންނަނީ އިސްތިސްނާ ކޮށްފަ އެވެ.\nމިހާރު ހުށަހަޅާފައި އޮތީ 30 ޕަސެންޓުގެ ބަދަލުގައި 50 ޕަސެންޓް ޑިއުޓީ މާފުކުރަން ގާނޫނުގައި ހިމަނައި އެކަމަކު އެ ލުއިތައް ވަކި ގަވައިދެއްގެ ދަށުން ދެވޭ ގޮތަށެވެ. އެކަމަކު ކޮމިޓީގެ މި ނިންމުން އަދި މަޖިލީހުން ފާހެއް ނުކުރެ އެވެ.\nމިއީ ހަދާ ބޮޑު ގޯހެއް\nދުންފަތް ކޮންޓްރޯލްކުރުމާ ބެހޭ ބޯޑުގެ ވައިސް ޗެއާޕާސަން ޑރ. އާމިނަތު އަރޫނާ ވިދާޅުވި ގޮތުގައި މިހާރު 200 ޕަސެންޓުން ޑިއުޓީ ނަގާ ދުންފަތުގެ ބާވަތްތަކުގެ ޑިއުޓީ 50 ޕަސެންޓަށް ކުޑަކޮށްފި ނަމަ ސިނގިރޭޓްގެ އަގު ބޮޑުތަނުން އަގު ހެޔޮވާނެ ކަމަށް ލަފާކުރެވޭ ކަމަށެވެ. އޭގެ ސަބަބުން ގިނަ ބަޔަކު އަލުން އެ އިސްތިއުމާލު ކުރަން ފެށުމުގެ ފުރުސަތު ވަރަށް ބޮޑު ކަމަށް އަރޫނާ ވިދާޅުވި އެވެ.\n"މިހާރު އެ އޮތް ގޮތުން މާ ބޮޑަށް އަގު ހެޔޮ ވެދާނެ. އޭރުން ދިމާވާނެ މައްސަލައަކީ އެފޯޑް ކުރެވޭނެ. އަގު ބޮޑުވީމާ ރައްކާތެރި މި ވަނީ ޒުވާނުން އެ ކަމުން. އަގު ހެޔޮވީމާ ޒުވާނުން ސިނގިރޭޓް ބޯން ފަށާލެއް އިތުރު ވާނެ. މިއީ ޒުވާނުންނަށް ވަރަށް ބޭއިންސާފުން ކުރާ ކަމެއް،" ޑރ. އަރޫނާ ވިދާޅުވި އެވެ.\nސިނގިރޭޓް ފޮއްޓެއް: ސިނގިރޭޓުން ނަގާ ޑިއުޓީ ކުޑަ ކުރަން އުޅޭތީ ގިނަ ބަޔަކު އަންނަނީ ފާޑު ކިޔަމުން-- ފޮޓޯ: ނިޝާން އަލީ/މިހާރު\nއަރޫނާ ވިދާޅުވި ގޮތުގައި ދުންފަތުގެ ބާވަތްތަކުން ނަގާ ޓެކްސް ބޮޑު ކުރާ ކޮންމެ ފަހަރަކު ސިނގިރޭޓް ބުއިން ހުއްޓާލަން ބޭނުން ވެގެން އަންނަ މީހުން ވަރަށް ބޮޑަށް އިތުރުވެ އެވެ. ސިނގިރޭޓްގެ އަގު ހެޔޮ ކުރުމުން އޭގެ އަނެއްކޮޅަށް އެކަން ބަދަލުވެ ސިނގިރޭޓް ބޯން ފަށާ މީހުން އިތުރު ވާނެ ކަމަށް ވެސް އޭނާ ވިދާޅުވި އެވެ.\n"އެހެންވީމާ ކުރަން މި ޖެހޭ ކަމަކީ އަދި ވެސް ޓެކްސް ބޮޑު ކުރުން. ހެޔޮ ކޮށްގެން ނުވާނެ. ސިނގިރޭޓާއި އެނާޖީ ޑްރިންކް ފަދަ ހަށިގަނޑަށް ގެއްލުން ލިބޭ ތަކެތީން ނަގާ ޓެކްސް އިތުރުކުރަން ޖެހޭ،" އަރޫނާ ވިދާޅުވި އެވެ.\nސިއްހީ ދާއިރާ ތަރައްގީކުރުމުގެ ރޮނގުން ހިތްވަރު ދިނުމުގެ ގައުމީ އިނާމު މިދިޔަ އަހަރު ލިބިވަޑައިގަތް، އަހުމަދު އަފްއާލް ވިދާޅުވި ގޮތުގައި އެ ނިންމުމަކީ ދުންފަތުގެ ވަބާއިން ރައްޔިތުން ސަލާމަތް ކުރުމަށް ދުނިޔޭގެ ގިނަ ގައުމުތަކަކުން ހަދާފައިވާ ދިރާސާތަކާ ދެކޮޅަށް ނިންމި ވަރަށް ގޯސް ނިންމުމެކެވެ.\n"މީގެން މިފެންނަނީ ގާނޫނު ހަދަން ތިބި ބޭފުޅުން ރައްޔިތުންގެ ސިއްހަތާ މެދު ނުވިސްނަވާކަން. މިއީ ވަރަށް ނުރައްކާތެރި ކަމެއް،" އޭޑީކޭގެ މެނޭޖިން ޑިރެކްޓަރު އަފްއާލް ވިދާޅުވި އެވެ.\nއޭޑީކޭގެ މެނޭޖިން ޑިރެކްޓާ އަފްއާލް: އޭނާ ވިދާޅުވީ ދުންފަތުގެ ޑިއުޑީި ކުޑަކުރަން އުޅުމަކީ ބޮޑު ގޯހެއް ކަމަށް-- ފޮޓޯ: ނިޝާން އަލީ/މިހާރު\nދުންފަތުގެ އިސްތިއުމާލާ ދެކޮޅަށް އެތަކެއް މަސައްކަތް ކުރައްވާ އަފްއާލް، ވިދާޅުވި ގޮތުގައި ސިނގިރޭޓް ބޯ މީހުން މަދު ކުރުމަށް މުޅި ދުނިޔޭގައި ވެސް އެންމެ ކާމިޔާބު އެއް ކަމަކީ އެއިން ނަގާ ޓެކްސް ބޮޑު ކުރުމެވެ. ރާއްޖެ ފަދަ ގައުމެއްގައި ދުންފަތުން ނަގާ ޓެކްސް ކުޑަކުރުމަކީ ކޮށްގެންވާނެ ކަމެއް ނޫން ކަމަށް ވެސް އަފްއާލް ވިދާޅުވި އެވެ.\n"އާސަންދައިގެ ހިސާބުތަކަށް ބަލާއިރު އެބަ އެނގޭ ރާއްޖޭން މަރުވާ މީހުންގެ 82 ޕަސެންޓް މީހުން މަރުވަނީ ގައިގަޔަށް ނާރާ ބަލިތަކުގައިކަން. އޭގެން ބޮޑު ބަޔަކަށް ހަރަދުކުރަން މި ޖެހެނީ ދުންފަތާ ގުޅުން ހުރި ކަންކަމުގައި. މިހުރިހާ ހެއްކެއް ހުއްޓާ، ރައްޔިތުންނަށް ގެއްލުންވާ ކަމެއް ކޮށްގެން ނުވާނެ،" އަފްއާލް ވިދާޅުވި އެވެ.\nރާއްޖެ އަށް އެންމެ ގިނައިން ދުންފަތުގެ ބާވަތްތައް އެތެރެ ކުރަނީ ސަރުކާރު ކޯލިޝަންގެ މައި ޕާޓީ، އެމްޑީޕީގެ އިސް ބޭފުޅުންތަކެއްގެ ހިއްސާ އޮންނަ ކުންފުންޏަކުންނެވެ.\n"މީގެން މިފެންނަނީ ގާނޫނު ހަދަން ތިބި ބޭފުޅުން ރައްޔިތުންގެ ސިއްހަތާ މެދު ނުވިސްނަވާކަން. މިއީ ވަރަށް ނުރައްކާތެރި ކަމެއް،"\nއަފްއާލް ވިދާޅުވި ގޮތުގައި މަޖިލީހުން ގެންނަން އުޅޭ ބަދަލާއެކު ސިނގިރޭޓްގެ އަގު ހެޔޮ ވާނެ ކަމަށް އޭނާއަށް ގަބޫލު ނުކުރެއްވޭ ކަމަށާއި ވާނެ ކަމަކީ ދުންފަތުގެ ސިނާއަތުގައި އުޅޭ މީހުންނަށް ލިބޭނެ ފައިދާ ބޮޑުވުން ކަމަށެވެ.\nޓެކްސް ނަގާ ގޮތާއި އެ ފައިސާ ބޭނުންކުރާ ގޮތަށް ވެސް ބަދަލުތަކެއް ގެންނަން ޖެހޭ ކަމަށް އަރޫނާ ވިދާޅުވި އެވެ. އެގޮތުން ދުނިޔޭގެ އެހެން ގައުމުތަކެކޭ އެއްގޮތަށް ސިއްހަތަށް ނުރައްކާތެރި ބާވަތްތަކުން ނަގާ ޓެކްސް އިން ލިބޭ ފައިސާ އެ ބަލިތަކުން މީހުން ރައްކާތެރި ކުރުމަށް ބޭނުން ކުރެވޭނެ ގޮތެއް ހަމަޖައްސައި އެކަމަށް ބަޖެޓް ދޭން ޖެހޭ ކަމަށް ވެސް އަރޫނާ ވިދާޅުވި އެވެ.\nހަމައެއާއެކު ސިއްހަތަށް ނުރައްކާތެރި ދުންފަތުގެ ބާވަތްތަކާއި އެނާޖީ ޑްރިންކް ފަދަ ތަކެތީގެ ވިޔަފާރި ނުކުރާ ތަންތަނަށް ޓެކްސް އިން ލުއި ދިނުން ވެސް މުހިންމު ކަމަށް އަރޫނާ ވިދާޅުވި އެވެ. އަދި އެ ލުއި ދިނުން ފޫބެއްދުމަށް ސިއްހަތައް ނުރައްކާތެރި ތަކެތީން ވިޔަފާރި ކުރާ ތަންތަނުން ނަގާ ޓެކްސް އިތުރު ކުރަން ޖެހޭ ކަމަށް ވެސް އޭނާ ވިދާޅުވި އެވެ.\n"ޝީޝާ ފަދަ ތަކެތިން ވިއްކާއިރު ޓެކްސް އިތުރަށް ނެގި ދާނެ. މިހާރު ވެސް ބައެއް ބާވަތްތަކުން އިތުރަށް ޓެކްސް ނަގާ ގޮތަށް،" އަރޫނާ ވިދާޅުވި އެވެ.\nރާއްޖެ އަށް އަހަރަކު 462 މިލިއަން ސިނގިރޭޓް އެތެރެކުރާ އިރު އެކަމަށް 1.1 ބިލިއަން ރުފިޔާ ހޭދަކުރާ ކަމަށް ހިސާބުތަކުން ދައްކަ އެވެ.\nއިތުރު ލިޔުންތައް ދުންފަތުގެ އިސްތިއުމާލުކުރުން ސިއްހަތު ސިނގިރޭޓް އޭޑީކޭ އަހުމަދު އަފްއާލް އީ ސިނގިރޭޓް\nއީސިނގިރޭޓް މަނާ ކުރުން: މަޝްވަރާ ކުރާކަށް ނުޖެހޭ!


Priyanka aai will smith Youtube ge show akah\nލުއި ޚަބަރު - ޕްރިޔަންކާ- ވިލް ސްމިތު\nޕްރިޔަންކާ އާއި ވިލް ސްމިތު ޔޫޓިއުބްގެ ޝޯއަކަށް\nމި ޝޯ ފަށާނެ ދުވަހެއް އަދި ހާމަ ނުކުރޭ\nކ. މާލެ6މެއި 2018 | އާދީއްތަ 10:16 2,291\nވިލް ސްމިތު އަދި ޕްރިޔަންކާ - އިންޑިއަން އެކްސްޕްރެސް\nޕްރިޔަންކާ ޗޮޕްރާ އާއި ވިލް ސްމިތު ޔޫޓިއުބްގެ އޮރިޖިނަލް ޝޯއެއް ގެނެސްދިނުމަށް ސޮއިކޮށްފިއެވެ.\nމިޝޯއަކީ އެކި ގައުމުތަކަށް ގޮސްގެން ނަގަން ޖެހޭ ޝޯއަކަށްވާއިރު މި ޝޯގައި ދުނިޔޭގެ މަޝްހޫރު ސިޔާސީ ލީޑަރުންނާއި ތިމާވެއްޓަށް މަސައްކަތް ކުރާ ފަރާތްތަކާއި އެނޫންވެސް މަޝްހޫރު ފަރާތްތަކާއެކު އެމީހުން މަސައްކަތް ކުރާ ދާއިރާއަކާއި ގުޅިގެން އިންޓަވިއުތައް ގެނެސްދޭނެއެވެ. އަދި އެމީހުން ކާމިޔާބު ފަރާތަކަށް ވުމަށް ކުރި މަސައްކަތްތައް ވެސް މި ޝޯގައި ކިޔައިދޭނެއެވެ.\nއިފް އައި ކުޑް ޓެލް ޔޫ ޖަސްޓް ވަން ތިންގ ގެނަމުގައި ގެނެސްދޭ މިޝޯ ފަށާނެ ދުވަހެއް އަދި ޔޫޓިއުބްއިން ހާމަކޮށްފައެއް ނުވެއެވެ.\nއެހެން ނަމަވެސް މިޝޯ ގެނެސްދޭނީ ޝޯ ފަށާތާ ކޮންމެ ހަފްތާއެއްގެ ވެސް ބުރާސްފަތި ދުވަހުގައި ކަމަށް އިންޑީއާގެ ނޫހެއް ކަމަށްވާ އިންޑިއަން އެކްސްޕްރެސް އިން ވަނީ ޔޫޓިއުބްގެ ޗީފް ބިޒްނަސް އޮފިސަރ ރޮބާޓާއި ހަވާލާދީފައެވެ.\n" ޔޫޓިއުބް އަކީ އަބަދުވެސް އިންސާނީ ހައްގުތައް ކުރިއަރުވާ އިންސާނުންނާއި ގުޅުން ހުރި ގިނަ ވާހަކަތައް ގެނެސްދޭ ސްޓްރީމިން ޗެނަލެއް. އަދި ޔޫޓިއުބުން އެހެން އިންސާނުން އިސްޕަޔާ ކުރުމާއި ސްމާޓް ކުރުމަށް މަސައްކަތްތަކެއް ކުރޭ." އޭނާ އެނޫހަށް ދީފައިވާ އިންޓަވިއުގައި ވަނީ ބުނެފައެވެ.\nޕްރިޔަންކާ މިހާރު ކުރަމުން އަންނަ މަސައްކަތަކީ އޭނާގެ ހޮލީވުޑްގެ ޑްރާމާ ކުއެންޓިކޯގެ ތިންވަނަ ސީޒަން ޕްރޮމޯޓް ކުރުމުގެ މަސައްކަތެވެ. މީގެ އިތުރުން އޭނާ ވަނީ ހިންދީ ފިލްމެއް ކަމަށްވާ ބާރަތުގެ ޓީމާ ވެސް ގުޅިފައެވެ. ޚަބަރުތައް ބުނާގޮތުގައި ޕްރިޔަންކާ ކުއެންޓިކޯ ދޫކޮށްލުމަށް ނިންމާފައިވަނީ ބާރަތު ކުޅުމަށެވެ. ޕްރިޔަންކާ ބުނި ގޮތުގައި އެ ފިލްމްގެ ކްރޫއާ އޭނާ ގުޅޭނީ އަންނަ އޮގަސްޓް މަހު އެވެ. އަލީ އައްބާސް ޒަފަރު ޑައިރެކްޓް ކުރާ "ބާރަތު" ރިލީޒް ކުރަން ތާވަލުކޮށްފައި ވަނީ އަންނަ އަހަރުގެ ފިތުރު އީދުގަ އެވެ. އޭނާއަށް ބޮލީވުޑްގެ ފިލްމުތަކަށް މާ ބޮޑަށް ދުރަށް ދެވޭތީ ބޮލީވުޑަށް މިދުވަސްވަރު އިސްކަން ދިނުމަށް ނިންމާފައިވާކަމުގެ އަޑުތައް ވެސް ވަނީ ފެތުރިފައެވެ.


ޗައިނާފަދަ ސަގާފަތަށް ލޯބިކުރާ ޤައުމަކުން ނަމޫނާ ލިބިގަނެ ރާއްޖޭގެ ސަގާފަތާއި ދިވެހި އާދަތައް ދިރުވުމަށް ދިވެހި ޒުވާނުންނަށް ޔޫތު މިނިސްޓަރ އިރުތިޝާމް އާދަމް ގޮވާލައްވައިފި\n21 ފެބްރުއަރީ 2017 - 00:02\nޗައިނާގެ އާ އަހަރު ފާހަގަ ކުރުމުގެ ގޮތުން ހޯމަ ދުވަހުގެރޭ އޮލިމްޕަހުގައި ބޭއްވި ޚާއްސަ ހަފްލާ ޝަރަފްވެރި ކޮށްދެއްވައި ވާހަކަފުޅު ދައްކަވަމުން މިނިސްޓަރ އިރުތިޝާމް އާދަމް ވިދާޅުވީ ތާރީހާއި ސަގާފަތަކީ އެގައުމެއްގެ މިނިވަންކަމާއި ގުޅިފައިވާކަމެއްކަމަށެވެ. ރާއްޖެއަކީ މުއްސަދި ސަގާފަތެއް އޮތް ގައުމެއް ކަމަށާއި އެކަންކަން ދެމެހެއްޓުމަކީ ދިވެހި ޒުވާނުން މިއަދު ކުރަންޖެހޭ ކަމެއްކަމަށެވެ. އަދި އެކަން ކުރުމުގައި ޗައިނާފަދަ ގައުމުތަކުން އެގައުމުގެ ސަގާފަތް ދިރިވުމަށް ކުރާ މަސައްކަތުން ނަމޫނާ ލިބިގަންނަން ޖެހޭ ކަމުގައި މިނިސްޓަރ ވިދާޅުވިއެވެ.\nމިމޭރުމުން އިތުރަށް ވާހަކަފުޅު ދައްކަވަމުން މިނިސްޓަރ އިރުތިޝާމް ވިދާޅުވީ ރާއްޖެއާއި ޗައިނާ އާއި ދެމެދު އޮތީ ވަރަށް ގާތް ގުޅުމެއް ކަމަށާއި ރައީސް ޔާމީންގެ ޒައާމަތުގައި މިގުޅުން އިތުރަށް ބަދަހިވެ ވަރުގަދަ ވެގެންގޮސްފައިވާކަމަށެވެ. އަދި މިއަދު ޗައިނާއަކީ ރާއްޖެއަށް ނުހަނުބޮޑެތި އެހީތަކެއް ގިނަ ދާއިރާތަކުން ދެއްވަމުންދާ ގައުމެއް ކަމުގައި މިނިސްޓަރ ވިދާޅުވިއެވެ. އޮލިމްޕަހުގައި ބޭއްވި މިޝޯ ހުށަހަޅައިދިނީ ޗައިނާގެ ޕާފޯމިން ދާއިރާގައި ހަރަކާތްތެރިވަމުންދާ "ޖިއަންގްސު ކަލްޗަރަލް ޕާފޯމިން" ގުރޫޕެވެ.\nޗައިނާގެ އާއަހަރު ފުރުމުގެ މުނާސަބާ ފާހަގަކުރުމަށް ބޭއްވި މިހަފްލާގައި ޗައިނާގެ ސަފީރާއި މިނިސްޓްރީގެ އިސްބޭފުޅުންނާއި ރާއްޖޭގައި ދިރިއުޅޭ ގިނަ އަދަދެއްގެ ޗައިނާ ރައްޔިތުނާއި ގިނަ އަދަދެއްގެ ދިވެހި ރައްޔިތުންގެވެސް ބައިވެރި ވެފައިވެއެވެ.


China ge Belt and Road Initiative ge award eh Raajje ah\nރާއްޖޭގެ އިތުރުން ލަންކާ އާއި ޕާކިސްތާނަށް ވެސް އެ އެވޯޑް ލިބުނު.\n28 ޖެނުއަރީ 20192ކޮމެންޓް\nޗައިނާގެ ބެލްޓް އެންޑް ރޯޑް އިނީޝިއޭޓިވްގެ އެވޯޑެއް ރާއްޖެއަށް\nޗައިނާގެ ބެލްޓް އެންޑް ރޯޑް އިނީޝިއޭޓިވް (ބީއާރްއައި) ގައި ބައިވެރިވެ، އެ އިނީޝިއޭޓިވް ކުރިއެރުވުމަށް މަސައްކަތް ކުރާ ގައުމުތަކަށް ދޭ އެވޯޑް ރާއްޖެ އަށް ލިބިއްޖެ އެވެ.\nސިލްކް ރޯޑްގެ ދަށުން ޗައިނާ އިން ގެންގުޅޭ ތަރައްގީގެ ސްޓްރެޓަޖީ ކަމަށްވާ ބީއާރްއައި ގައި ބައިވެރިވެފައިވާ ގައުމުތަކުގެ ތެރެއިން ރާއްޖޭގެ އިތުރުން އަވައްޓެރި ސްރީ ލަންކާ އާއި ޕާކިސްތާނަށް ވެސް ވަނީ އެ އެވޯޑް ދީފަ އެވެ.\nކުރިގެ ރައީސް އަބްދުﷲ ޔާމީނުގެ ސަރުކާރުގައި ޗައިނާ އާ ވަރަށް ގާތް ގުޅުމެއް ބާއްވައި، އެ ގައުމުގެ ސިޔާސަތުތަކަށް ރާއްޖޭން ތާއީދު ކުރި އެވެ. އެގޮތުން ޗައިނާ އިން ދިޔައީ ރާއްޖޭގައި އުމްރާނީ ތަރައްގީގެ ބިޔަ މަޝްރޫއުތައް ހިންގަމުންނެވެ.\nޗައިނާ އާ ދެކޮޅު ގައުމުތަކުން ވަނީ ސިލްކް ރޯޑާއި ބީއާރްއައި އަކީ ޗައިނާގެ ޒުފޫޒު ފޯރުވުމަށް ކުރިއަރަމުން އަންނަ ގައުމުތަކަށް ފަސޭހައިން ލޯނު ދީގެން އެ ގައުމުތައް ދަރަނިވެރި ކޮށްލުމަށް ގެންގުޅޭ ސިޔާސަތެއް ކަމަށް ބުނެ އެވެ.\nއެގޮތުން ރާއްޖޭން ޗައިނާ އަތުން ނަގާފައިވާ ލޯނުތަކުގެ އަދަދު 21 ބިލިޔަނަށް އަރާއިރު، ލަންކާ އޮތީ "ބަނގުރޫޓުވެފަ" އެވެ. އަދި ޕާކިސްތާނު ވެސް އެތައް ބިލިޔަނަކުން ޗައިނާ އަށް ވަނީ ދަރާފަ އެވެ.\nޗައިނާ ރާއްޖެ ރާއްޖެ-ޗައިނާ\nބޮޑެތި ޤައުމުތަކުން ކުދި ޤައުމުތަށް ލޫޓުވާ ފޭރިގަންނަނީ މިފަދައިން !\nމި ލިޔުން ކިޔާލުމުން ހީވަނީ ޗައިނާއިންދޭ ބެލްޓް އެންޑް ރޯޑް އިނީޝިއޭޓިވް އެވޯޑްއަކީ ބަގްރޫޓްވާ ގައުމުތަކަށް ދޭ އެވޯޑެއް ހެންނެވެ.


Ihusan Fihara-3 In Mihaaru Hurihaa Bileh Dhakkaaleveyne - Vaguthu\n9 މަސް ކުރިން ( އޮގަސްޓް 17, 2020 )\nއިހުސާން ފިހާރަ-3 އިން މިހާރު ހުރިހާ ބިލެއް ދައްކާލެވޭ ގޮތަށް ހަމަޖައްސައިފިއެވެ.\nއެ ފިހާރަ އިން ދެއްކޭ ބިލްތަކުގެ ތެރޭގައި، މީޑިއާނެޓް، އެމްޑަބްލިއުއެސްސީ، ސްޓެލްކޯ، ސުޕަނެޓް، އުރީދޫ ވެސް ހިމެނެއެވެ.\nއަދި އެތަނުން އުރީދޫ ޕްރިޕެއިޑް ސިމްވެސް ލިބެން ހުންނާނެއެވެ.\nއިހުސާން ފިހާރަ-3 މެދުވެރިކޮށް އެއްތަނަކަށް މި ބިލްތައް ދައްކާލުމުން ވާ ފަސޭހައިގެ އިތުރުން އެތަނުން މި ބިލުތައް ދައްކާލައިގެން ވަރަށް ޚާއްސަ އިނާމެއް ހޯދުމުގެ ރަނުގެ ފުރުސަތު އެ ފިހާރައިން ވަނީ ހުޅުވާލައިފިއެވެ.\nއެގޮތުން އިހުސާން ފިހާރަ-3 އިން އެ ބިލުތައް ދައްކާލުމުން ކޮންމެ ކަސްޓަމަރަކަށް ވެސް ޚާއްސަ ކޫޕަނެއް ލިބޭ ޕްރޮމޯޝަނެއް އެ ފިހާރައިން ވަނީ ފަށައިފިއެވެ.\nދެ މަސް ދުވަހުގެ މުއްދަތަށް ކުރިއަށް ދާ، އެ ޕްރޮމޯޝަންގެ ނަސީބުވެރި ފަރާތަަކަށް ދިނުމަށް ހަމަޖެހިފައިވާ އިނާމަކީ، 55 އިންޗީގެ ސްމާޓް ޓީވީއެކެވެ.\nއިހުސާން ފިހާރައަކީ އެންމެ އަގުހެޔޮޮކޮށް، އެކި ބާވަތުގެ ތަކެތި އެއްތަނަކުން ވިއްކާ، އާއްމުންގެ އިތުބާރު ހޯދާފައިވާ ފިހާރައެކެވެ.\nމިހާރު ރާއްޖެއަށް ދިމާވެފައިވާ ކޮވިޑް-19 ގެ ހާލަތުގައި ވެސް ރައްކާތެރިކަމުގެ ފިޔަވަޅުތައް ވަރުގަދަކޮށް، ހެލްތު ޕްރޮޓެކްޝަން އެޖެންސީ (އެޗްޕީއޭ) ގައިޑްލައިންތައް އެތަނުގައި ވަނީ ފުރިހަމައަށް ތަންފީޒުކޮށްފައެވެ.\nއިހުސާން ފިހާރައަށް ޒިޔާރަތްކޮށްގެން ތަކެތި ބައްލަވައިގަތުމުގެެ އިތުުރުން ގޭގައި ތިބެގެން ވެސް އެ ފިހާރައިން ވިޔާފާރިިކޮށްލެވިދާނެއެވެ.\nއޯޑަރު ނަގަން ފަށާކަމާއި، އޯޑަރު ނެގުން ބަންދު ކުރާކަން އިހުސާން ފިހާރައިގެ ވެބްސައިޓާއި، އެ ފިހާރައިގެ ވައިބަރ ގްރޫޕް މެދުވެރިކޮށް، އެނގެން ހުންނަ އިރު، ޑެލިވަރީ އާއި ގުޅުން ހުރި މައުލޫމާތާއި، ލިބެން ހުރި ތަކެތީގެ މައުލޫމާތު އަދާހަމަ (އަޕްޑޭޓް) ވެބްސައިޓާއި، ވައިބަ ގްރޫޕުން ވެސް ލިބެން ހުންނާނެއެވެ.\nއިހުސާން ފިހާރައިން ލިބެން ހުންނަ ތަކެތީގެ ތެރޭގައި، ރީތިވާ ސާމާނާއި، ބަދިގެއަށް ބޭނުންވާ ސާމާނު، އަންނައުނު ދޮވުމާއި ގޭތެރެ ސާފުކުރުމަށް ބޭނުންވާ ސާމާނުގެ އިތުރުންވެސް ގޭތެރެ އަށް ބޭނުންވާ އެކިކަހަލަ ސާމާނު ލިބެން ހުރެއެެވެ. އެހެންކަމުން ކޮލިޓީ، އަގުހެޔޮ ތަކެތި އެއްތަނަކުން ހޯދަން ބޭނުން ވާނަމަ އިހުސާން ފިހާރަ ހިޔާރު ކުރުން ރަނގަޅެވެ.\nއޮގަސްޓް 17, 2020 13:49


MMPRC ge massala aharehhaa dhuvahun ves nunimeyne: ACC | Mihaaru\nއެމްއެމްޕީއާރުސީގެ މައްސަލަ އަހަރެއްހާ ދުވަހުން ވެސް ނުނިމޭނެ: އޭސީސީ\n20 ޖުލައި 2020 - 16:04\nމިނިވަން މުއައްސަަސާތަކުގެ ކޮމިޓީގެ މިއަދުގެ ބައްދަލުވުމުގައި، ބާރަށު ދާއިރާގެ އެމްޑީޕީގެ މެމްބަރު އަހުމަދު އަބްދުﷲ ކުރެއްވި ސުވާލަކަށް ޖަވާބު ދެއްވަމުން އޭސީސީގެ މެެމްބަރު އިބްރާހިމް ޝަކީލް ވިދާޅުވީ، އެމްއެމްޕީއާރުސީގެ ހިޔާނާތުގެ މައްސަލައިގައި ތަހުގީގެއް ނިމޭނެ ކަމަށް ލަފާކުރާ މުއްދަތު ކަނޑައަޅަނީ ތުހުމަތުވާ މީހުންގެ ތެރެއިން މީހަކަށް ވަކިވަރެއް ކަނޑައަޅާ އުސޫލަކުން ނޫން ކަމަށެވެ. އޭނާ ވިދާޅުވި ގޮތުގައި، އެކި މީހުންގެ މައްސަލަ އަށް އެކި ވަރަށް ވަގުތު ހޭދަވާނެ އެވެ.\n"ރިއަލިސްޓިކް އަޅުގަނޑުމެން ވާން ޖެހޭނެ، ޕްރެކްޓިކަލް ވާން ޖެހޭނެ. އަަޅުގަނޑު ގަބޫލު ކުރަން އާއްމުން ވެސް މަޖިލީހުން އަދި ދެން ތިބި ހުރިހާ ފަރާތްތަކުން ވެސް ބޭނުން ވާނީ އަަވަހަށް ނިންމަން. އެކަމަކު ރަނގަޅަށް އަޅުގަނޑުމެން މި ގެންދާ ގޮތުން ކުރިއަށް އޮތް ހަ މަސް ތެރޭ ނުނިމޭނެ އަދި އެއް އަހަރު ދުވަސް ތެރޭ ވެސް ނުނިމިދާނެ،" ޝަކީލް ވިދާޅުވި އެވެ.\nނަމަވެސް ހަމަ އެ ނޭވާގައި އޭނާ ވިދާޅުވީ މިހާރު ހުރި ވަސީލަތްތަކާ އެކު ކުރިއަށް ދާ ނަމަ މާ ގިނަ ދުވަސްތަކެއް ނުވާނެ ކަމަށާއި ގަބޫލު ނުކުރެވޭ ވަރަށް ތަހުގީގު ދިގުދެމިގެން ނުދާނެ ކަމަށެވެ.\nޝަކީލް ވިދާޅުވީ، އެމްއެމްޕީއާރުސީގެ ހިޔާނާތުގެ ތަހުގީގު އަވަސް ކުރުމަށްޓަކައި ތިން މުއައްސަސާގެ ވެރިން ވަރަށް ގާތުން ކަންކަން ބައްލަވަމުން ގެންދަވާ ކަމަށާއި އެގޮތުން ހަފުތާއަކު އެއް ފަހަރު ބައްދަލުވުންތައް ބާއްވާ ކަމަށެވެ.\nއޭނާ ވިދާޅުވި ގޮތުގައި ފުލުހުންނާއި އެސެޓް ރިކަވަރީ ކޮމިޝަނާއި އޭސީސީ ގުޅިގެން އެމްއެމްޕީއާރުސީގެ މައްސަލަ ބަލަމުން އަންނަނަނީ ފަހަރަކު 30 މީހުންގެ ތަހުގީގު ކުރިއަށް ގެންދާ ގޮތަށެވެ. އަދި ވިދާޅުވީ އެކަން އެގޮތަށް ކުރަން ނިންމީ މަޝްވަރާ ކުރުމަށް ފަހު، ތިން މުއައްސަސާގެ ވެރިން ވެސް އެއްބަސްވެގެން ކަމަށެވެ.\nތަހުގީގަކަށް ހޭދަވާނެ ވަގުތު އަންދާޒާ ކުރަނީ ޝަކީލް ވިދާޅުވި ގޮތުގައި މަސައްކަތުގެ ކުޑަބޮޑުމިނަށް ބަލައިގެންނެވެ.\n"މިސާލަކަށް ވަރަށް ބައިވަރު ވިޔަފާރިތަކެއް ކުރާ މީހަކު، މީގެ ތެރޭ ހިމެނޭ ކަމަށް ވެއްޖިއްޔާ، އެއްވެސް ވަރަކަށް ވިޔަފާރި ނުކުރާ މީހަކާ ބަލާއިރު، މީގެ ފައިނޭންޝަލް ސްޓޭޓްމަންޓްތަައް ބަލައި ޕްރޮފައިލިންގެ މަސައްކަތް ކޮށް، އެސެޓް ޓްރޭސް ކުރުމުގެ މަސައްކަތްތައް ކުރުމުގައި ވަރަށް ބޮޑު ޑިފަރެންސެއް އަންނާނެތާ،" އޭނާ ވިދާޅުވި އެވެ.\nއެކަމަކު ޝަކީލްގެ އެ ޖަވާބާ މެދު މެމްބަރު އަހުމަދު އަބްދުﷲ ކަންބޮޑުވުން ފާޅުކުރެއްވި އެވެ.\nއޭނާގެ ހިތްހަމަނުޖެހުމަކީ ތަހުގީގު ވަރަށް އަވަހަށް ކުރާނަމޭ ނުވަތަ ވަރަށް އަވަހަށް ނިމޭނެ ކަމަށް އޭސީސީން ބުނުމެވެ. އަހުމަދު އަބްދުﷲ ވިދާޅުވީ، އެގޮތަށް ބުނުމަކީ ޓާގެޓެއް ކަމަށް ގަބޫލު ނުކުރެއްވޭ ކަމަށާއި އެމްއެމްޕީއާރުސީގެ މައްސަލަ ނިންމައި ދައުވާ ކުރަން ފޮނުވަން އޭސީސީން ކަނޑައަޅާފައިވާ ޓާގެޓް އަންގައި ދިނުމަށެވެ.\n"ހަމަަ ވަރަށް ސްޕެސިފިކް ކޮށް ވިދާޅުވެދެއްވަފާނަންތޯއޭ ތިޔަ ބޭފުޅުންގެ ޓާކެޓަކީ އެމްއެމްޕީއާރުސީގެ މައްސަލަ ނިންމައި ދައުވާ ކުރަން [މިސާލަކަށް] އެއް އަހަރު ދުވަހުގެ ތެރޭގައި ފޮނުވުމޭ. ޓާގެޓެއް އޮންނާނެ، ފަހަރެއްގައި އޭގައި އިސްފަސް ކަމެއް އައިސް ދާނެ،" އަހުމަދު އަބްދުﷲ ވިދާޅުވި އެވެ.\nއޭނާ ވިދާޅުވީ، އޭސީސީން މަސައްކަތް ކުރާކަން ވެސް ގަބޫލު ކުރައްވާ ކަަމަށާއި އެކަަމަކު މައްސަލަތައް ނިންމަން އިސްކަންދޭ ތަރުތީބެއް ކަނޑައަޅައި ޕްލޭންތަކެއް ހުރި ކަން ނުވަތަ ނޫން ކަން އޮޅުންފިލުއްވަން ބޭނުންވާ ކަމަށެވެ.\nޖަވާބުގައި ޝަކީލް ވިދާޅުވި ގޮތުގައި، ލަނޑުދަނޑިތަކެއް ކަނޑައަޅައިގެން މަސައްކަތް ކުރުމަކީ މުހިއްމު ކަމެކެވެ. އެހެންވެ، ކެޓަގަރައިޒްކޮށް، ޓައިމްލައިނެއް ކަނޑައަޅަން މަސަައްކަތް ކުރާނެ ކަމަށް އޭނާ ވިދާޅުވި އެވެ.\nފުލުހުން ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ކޮރަޕްޝަން އެމްއެމްޕީއާރްސީގެ ކޮރަޕްޝަން ކޮމިޝަން އޮން ސްޓޭޓް އެސެޓްސް ރިކަވަރީ މިނިވަން މުއައްސަސާތަކުގެ ކޮމިޓީ މިނިވަން މުއައްސަސާތައް\nނާގާބިލް ވީމަކާ ނުނިންމޭނެ އެއް އަހަރު ކީއްކުރަން 100 އަހަރުވިޔަސް. ހަމައެކަނި ކުރަން އެގޭ ކަމަކީ ނިކަމެތި ކުށެއްނެތް މީހުން ގެ ނަފުސް ކަތިލަން. އެކަމަށް ވަރަށް މޮޅު. ﷲ ގެ ރަޙްމަތްފުޅުން ޙައްޤަށް ނަސްރު ލިބޭނެ. އެކަން މިދަނީ ފެންނަމުން.\nކީއްކުރާ ބައެއް؟ ކިތައް އަހަރުމވީ؟ އަނެއްކާ އެ ބުނަނީ އަދި އަހަރަކުން ނުނިމޭ ކަމަށް! ދެން އަދި ކިތައް އަހަރު ނަގާނެ؟ އަދި5ނޫން 10 އަހަރު ނަގައިގެންވެސް ތިކަން ވާނޭކަމަށް ދިވެހި ރައްޔިތުން ގަބޫލެއް ނުކުރާނެ! އެކަމަކު އާދައިގެ ރައްޔިތުމީހާ ގަބުޅިއެއް ނުވަތަ ރިހާކުރުފުޅިެއްގެ މައްސަލާގައި އިޞްލާހުވާނޭ ފުރުޞަތެއް ނުދީ ހުކުމްކޮށް ޖަލަށް\nރިހާކުރު ފުޅި ވަގަށް ނެގީމަ2މީހުންގެ ހެކިބަހުން ފުދޭ!!! ކޮރަޕްޓްވީމަ6މީހުން ހެކިބަސް ދިނަސް ނުފުދޭ!!! ފްރޭމްކޮށްގެން އަދަބު ދެނީއޭކިޔާ މުޅި ސިސްޓަމް ބިނާކޮށްފަ މިއޮތީ ސިޔާސީމީހުން މުއްސަދިވެ ކޮރަޕްޓް މީހުންނަށް ހިމާޔަތް ލިބޭގޮތަށް\nއެމް އެމް ޕީ ޕީ\nނުނިމޭމެ މިސަރުކާރު އޮތްހާދުވަހަކު ، ތިކަން ބަލާ ނިމޭދުވަހަކީ މިސަރުކާރުގެ ފަހުދުވަސް ، ސޯލިހު ޖަލަށްދާނެދުވަސް ...އިންޝާﷲ އެދުވަސް ވަރަށް ކައިރިވެއްޖެ.\nއެއްވެސް ތަނަކުން އެއްވެސް ކަމެއް ނުނިމޭ އެކަމަކު މަސައްކަތް އެބަކުރޭތާ މިހާރު ވާންވީ ގޮތަކީ އެންޓި ކަރަޕްޝަން ކޮމިޝަނުން ރަނގަޅަށް މަސައްކަތް ކުރޭތޯ އެންޓި ކަރަޕްޝަން ކޮމިޝަންގެ ތިރީ ފަންގި ފިލާގަ ހުރި ނޭޝަނަލް އިންޓަރގްރިޓީ ކޮމިޝަނުން ބަލަންވީ ހަމަ ހައިރާންވަމޭ މި ހެދެއިފޭ ހުރި ބޭކާރު ތަންތަން ގިނަކަމުން\nތިބުނާ 30 މީހުންގެ ތެރޭގަ އަދީބް ނުހިމެނޭ ދޯ!\n2 އަހަރު ނިމުނު އިރު ނުވިކަމެއް އިތުރަކަށް ނުވާނެ\nމިއީ އެއްވެސް ކަމެއްކުރަން އެނގޭ ސަރުކާރެއްނޫން. ކޮންކަމެއް ކުރެވުނީ؟ ފަހުން ރަނގަޅުވާނެކަމަށް ބަލަހައްޓައިގެން ހުއްޓާ ދައުރު މިނެމެނީ!!\nއޭ.ސީ.ސީ އަކީ މިނިވަން މުއައްސަސާ އެއް އޭ.ސީ.ސީ އިން ކުރަމުންދާ ކަމަކާ ސަރުކާރާ ކޮންބެހޭކަމެއް ކޮންމެ ކަމަކާ ސަރުކާރާ ބައްސައިގެން ވާހަކަ ދެއްކުމަށް ވުރެ އަހަރުމެންނަކީ ޒިންމާދާރު ބަޔަކަށް ވާންޖެހޭ.\nކަމެއް ކުރިކަމަށްވަނީ ފަޓާސްބަރިއެއްހެން ޝަރީޢަތް ހިންގާ ދައުވާލިބޭފަރާތުގެ ހައްގުތަށް ނިގުޅައިގަނެ، ސަރުކާރުން ބޭނުންވާ މީހަކަށް ބޭނުންވާ މުއްދަތަކަށް ހުކުމް ކުރެވުނީމަ ތޯ!\nއެއްވެސް މައްސަލައެއް ނުބެލިގެން އުޅޭބަޔަކު ނުކުމެ އެއްއަހަރު މިކިޔަނީ ކާކަށް އޮޅުވާލަންތޯ ދެންހެޔޮ އިސްތިއުފާދީފަ ގެއަށްދޭ\nއެހެންތޯ... އެހެން ވިއްޔާ އަދި ފެނޭ މުސާރައިގެ ކުރިއެރުން ޑަބަލްކޮށްދޭން... ޝުކުރިއްޔާ ކޮންމެއަކަސް.\nމައްސަލަ ބަލާވާހަކަ ދައްކާއިރު، ދުވަހަކުވެސް ތަނެއްގަ މައްސަލައެެއް ބެލި މީހަކު ތިތާ އެބައިންތޯ؟ މީހުން ތަންތަނަށް އައްޔަންކުރާއިރު ސަނަދެއް އޮތަކަސް ކަމަކު ނުދޭ. އެމީހާގެ މާޒީގަ އެކަމަކާ ގުޅޭ މަސައްކަތް ތަކެއް ކުރެވިފައި ހުންނަންޖެހޭ. އެނޫން މީހުން ތަންތަނަށް ލާފަ ދެން ތިބެގެން މިކިއަނީ ހުސް ފާޑު.


Fandiyaarun Ge Musaara Bodukuraakah Nufeney - Suood - Vaguthu\nފެންނަ މަންޒަރު ބިރުވެރި، ނަމަވެސް އަދަދުތައް މަދު! - 37 މިނެޓް ކުރިން\nފަނޑިޔާރުންގެ މުސާރަ ބޮޑުކުރާކަށް ނުފެނޭ - ސުއޫދު\n1 އަހަރު ކުރިން ( އޭޕްރީލް 17, 2019 )\nފަނޑިޔާރުންގެ މުސާރަ ބޮޑުކުރަން ފެނިވަޑައިނުގަންނަވާ ކަމަށް ޤާނޫނީ ވަކީލް ހުސްނުއް ސުއޫދު ވިދާޅުވެއްޖެއެވެ.\nސުއޫދަކީ ގޮތް ނޭނގޭ ގޮތައް ގެއްލިފައިވާ މީހުންނާއި ހަޤީޤަތް ހޯދިފައި ނުވާ މަރުތައް ތަޙްޤީޤު ކުރުމަށް ރައީސުލްޖުމްހޫރިއްޔާ އުފައްދަވާފައިވާ ރިޔާސީ ކޮމިޝަންގެ ވެސް މެންބަރެކެވެ.\nފަނޑިޔާރުންގެ މުސާރައާއި އިނާޔަތްތަކާ މެދު ގޮތެއް ނިންމުނުގެ ބާރު އަލަށް ހުވާކުރާ މަޖިލީހަށް ދިނުމަށް މާލިއްޔަތު ކޮމިޓީއިން އިއްޔެ ފާސްކުރުމާ ގުޅިގެން ސުއޫދު ވިދާޅުވީ، ފަނޑިޔާރުންގެ މުސާރަ ބޮޑު ކުރުމަށް ވުރެ ކޯޓު ތަކުގެ ވަސީލަތްތައް ތަރައްގީ ކުރުން މާ މުހިންމު ކަމަށެވެ.\nފަނޑިޔާރުނެގެ މުސާރަ އާ މެދު މަޖިލީހުން ގޮތެއް ނިންމައި ދިނުމަށް އެދި ޖުޑިޝަލް ސާވިސް ކޮމިޝަން (ޖޭއެސްސީ) އިން ން މާލިއްޔަތު ކޮމެޓީއަށް ފޮނުވި ސިޓީގައި ވިދާޅުވެފައި ވަނީ މިހާރު ފަނޑިޔާރުންނަށް ލިބިވަޑައިގަންނަވާ މުސާރަ އަކީ ދިރިއުޅުމުގެ ހަރަދުތަކާއި އެބޭފުޅުންގެ މަސްއޫލިއްޔަތާ އަޅާބަލާއިރު، އެކަށީގެންވާ ވަރަށް ވުރެ ކުޑަ މުސާރައެއް ކަމަށެވެ. 28 ޑިސެމްބަރު 2010 ގައި ފަނޑިޔާރުންނަށް މުސާރައާއި އިނާޔަތްތައް ދިނުމަށް މަޖިލީހުން ނިންމި ނިންމުން މިހާތަނަށް އައި އިރުވެސް ރިވިއު ކޮށްފައި ނުވާކަންވެސް ޖޭއެސްސީގެ ސިޓީ ގައި ފާހަގަ ކޮށްފައިވެއެވެ.\nމިހާރު އުއްތަމަ ފަނޑިޔާރަށް މުސާރައާއި އިނާޔަތުގެ ގޮތުގައި މަހަކު ޖުމްލަ 73،125 ރުފިޔާ ލިބިވަޑައިގަންނަވައެވެ. އަދި ސުޕްރީމް ކޯޓުގެ އެހެން ފަނޑިޔާރުންނަށް ޖުމްލަ 71،000 ރުފިޔާ ލިބިވަޑައިގަންނަވައެވެ. ހައިކޯޓުގެ އިސްފަނޑިޔާރަށް މަހަކު ލިބިވަޑައިގަންނަވަނީ 56،300 ރުފިޔާއެވެ. އަދި އެކޯޓުގެ އެހެން ފަނޑިޔާރުންނަށް ލިބިވަޑައިގަންނަވަނީ 54،300 ރުފިޔާއެވެ.\nކުރިމިނަލް ކޯޓުގެ އިސް ގާޒީއަށް މިހާރު 49،300 ރުފިޔާ ލިބިވަޑައިގަންނަވާއިރު، އެ ކޯޓުގެ އެހެން ގާޒީންނަށް މަހަކު 48،300 ރުފިޔާ ލިބިވަޑައިގަންނަވައެވެ. އަދި ސިވިލް ކޯޓާއި ޖުވެނައިލް ކޯޓުގެ އިސް ގާޒީންނަށް 47،650 ރުފިޔާ ލިބިވަޑައިގަންނަވާއިރު އެ ކޯޓުތަކުގެ އެހެން ގާޒީންނަށް 46،650 ރުފިޔާ ލިބިވަޑައިގަންނަވައެވެ.\nފެމެލީ ކޯޓުގެ އިސްގާޒީއަށް މުސާރައާއި އިނާޔަތުގެ ގޮތުގައި މަހަކު ލިބިވަޑައިގަންނަވަނީ 47،375 ރުފިޔާއެވެ. އަދި އެ ކޯޓުގެ އެހެން ގާޒީންނަށް ލިބިވަޑައި ގަންނަވަނީ 46،375 ރުފިޔާއެވެ. މެޖިސްޓްރޭޓުންގެ މުސާރައާއި އިނާޔަތަށް ބަލާއިރު، ކޮންމެ ދާއިރާއެއްގެ އިސް މެޖިސްޓްރޭޓަށް 27،950 ރުފިޔާ ލިބިވަޑައިގަންނަވައެވެ. އަދި ކޮންމެ މެޖިސްޓްރޭޓް ކޯޓެއްގެ އިސް މެޖިސްޓްރޭޓަށް 25،600 ރުފިޔާ ލިބިވަޑައިގަންނަވާއިރު އެހެން މެޖިސްޓްރޭޓުންނަށް 23،450 ރުފިޔާ ލިބިވަޑައިގަންނަވައެވެ.\nފަނޑިޔާރުންގެ މުސާރަ އާއި އިނާޔަތްތައް ކަނޑައަޅަން ޖެހެނީ މާލިއްޔަތު ކޮމެޓީގެ ލަފާގެ މަތިން މަޖިލީހުންނެވެ.\nއޭޕްރީލް 17, 2019 09:42\nސިވިލްސަރވަންޓުންގެ މުސާރަ އެންމެ ދަށްކޮށް ލިބޭ މުސާރަ ، މިހާރު 10000.00ރ އިން ދަށުން ލިބޭ މުސާރައިގެ 75 އިން ސައްތައަށް ބޮޑު ކުރުމަށް ފެނޭ އަދި 10000.00ރ އިން މަތިން ލިބޭ މުސާރަ އަށް 35 އިން ސައްތައިގެ ކުރިއެރުމެއް ދީ މުސާރަ ބޮޑު ކުރުމަށް ދައުލަތުގެ ކަމާއި ބެހޭ ފަރާތްތަކަށް ގޮވާލަން.\nއޭޕްރީލް 17, 2019 09:47\nޢަދިވެސް އެމީޙުންގެ މުސާރަ ކުޑަވެގެން އެއުޅެނީ، ނިކަން ސިވިލް ސާރވިސް މުވައްޒަފުންގެ މުސާރަ ބޮޑުކޮށްބަލަ. ޢެވެރިންގެ މުސާރަ ކުޑަކަމުން ދިރިއުޅުމުގެ ހަރަދުތައް ހަމަޖައްސާނުލެވި ގަނައެތެޅެނީ\nއޭޕްރީލް 17, 2019 10:06\nމިގައުމަށްލިބޭލާރި ހަމައެކަނި ފަނޑިޔާރުންނަށްދޭކަންނުޖިހޭނެ ރަތްޔެތުންގެސަރުކާރު އެންހެންވީމައި ހުރިހާމީހުންނަށްނަށް މުސާރަހަމަހަމަވާންޖިހޭނެ ހުސްނުއްސުއޫދު ތިކުރާމަސައްކަތައްސާބަސް\nއޭޕްރީލް 17, 2019 10:19\nސާބަސް ސުއޫދު ހަގީގަތާ ކުރިމަތިލާނީ ތިހެން\nއޭޕްރީލް 17, 2019 10:37\nމުސާރަ ބޮޑުނުުރިޔަކަސް ހެޔޮ... މަޖިލީސް މެންބަރުންނާ ކައުންސިލަރުންގޮތަށް އަމިއްލައަށް ވިޔާފާރި ކުރެވޭނެގޮތް ހަދައިދީ... އެއްވެސް ވިޔާފާރިއެއް ކުރުމާ އެއްމެ ކުޑަވެގެން ލާރިއެއް ލިބޭގޮތަށް ޔުނިވާސިޓީއެއްގައި ގަޑިއެއް ނަގައިދިނުމަށްވެސް މަނާކުރެވިފައި މި އޮންނަ އޮތުން ނިމުމަކަށް ގެނެސް އެހެން މީހުންނެކޭ އެއްގޮތަށް އުޅުމުގެ މިނިވަންކަން ދީ... އޭރުން 10،000 ރުފިޔާ ދިނަސް އޯކޭ...\nއޭޕްރީލް 17, 2019 10:52\nސުއޫދަށް ތާއީދުކުރަން ، އެއްގޮތަކަށްވެސް މުސާރަ ބޮޑުކޮށްގެން ނުވާނެ ، މުސާރަ ބޮޑުވާންޖެހޭނީ ހަމަހަމަކަމައި އެކު އެންމެނަށް އެމީހެއްގެ ފެންވަރުން\nއޭޕްރީލް 17, 2019 10:55\nފަޑިޔާރުންގެ މުސާރަ ޖެހެނީ ކުޑަކުރަން. ދިވެހިރާއްޖޭގެ އިގްތިސާދުގެ ނިސްބަތުން ފަޑިޔާރުންގެ މުސާރަ މިޙާރުވެސް ބޮޑީ. ޜާއްޖޭގާ ފަޑިޔާރުގެ ކުޑކޮށް އާބިޓްރޭޝަނުން ވިޔަފާރި ޑިސްޕިއުޓުތަށް ހައްލު ކޮށް ކުރިމިނަލް ކޭސްތަކަށް ޖޫރީ ސިލެކްޓް ކޮށްގެން ނިންމާ އުސޫލަކަށް ފަޑިޔާރުގެ ބަދަލު ކޮށްލަން ޖެހެނީ\nއޭޕްރީލް 17, 2019 10:56\nމިސޮރު މީ ސަރުކާރުގެ ކޮން މަގާމެއްަ ހުރި ސޮރެއްތަ؟\nއޭޕްރީލް 17, 2019 11:37\nމިއީ ޖަހާ މަޅިއެއް މިސަރުކާރުން އުއްތަމަ ފަނޑިޔާރަކަށް މީނާ އިސްކުރާ ތަނުން ތިޔަ މައްސަލަ ފެންމަތި ކޮށް ބޮޑު ކުރާނެ.. އެއީ ރޭވުމެއް މަޖްލިސް ފެށޭތަނުން މިކަން ހިނގަން ފަށާނެ ބަލަން ތިބޭ ..... މަހާރު ތިޔަ ކަރުދާސް އޮންނަނީ ތައްޔާރު ކޮށްފައި ފަނޑިޔާރުން ރިސްވަތު ނުހިފާވަރުގެ މުސާރައެއް ދޭން ޖެހޭނެ ކަމަށް މީނާ ވަކާލާތު ކުރާނެ މީ ރައްޔިތުންގެ ރުހުން ހޯދާން މީނާ ޖަހާ ސަކަރާތެއް.......\nއޭޕްރީލް 17, 2019 12:55\nހެޔޮނުވާނެއެވެ. ސިވިލްސާވެންޓުންގެ މަސައްކަތު މީހަކަށް 5000ރ އެޑްމިން މީހަކަށް 6000ރ ދީފައި ފަނޑިޔާރުންނަށް 70000ރ ރިޓަރ މެޖިސްޓްރޭޓުންނަށް 17000 ރ 22000ރ ދިނުމުން ހަމަޖެހޭހެއްޔެވެ؟ އަބުރުވެރިކޮށް އަރާމާައި އުފަލުގައި އުޅުމުގެ ޙައްްޤެއް ސިވިލް ސަރވިސް މުވައްޒަފުންގެ ދަރިންނަކަށް ނެތްހެްްޔެވެ. 6000ރ އަކީ މިހާރު ކުޑަ އެލަވަންސެއްްނޫންހެްްޔެވެ. ސަރުކާރުގައި އުޅޭތާ 27 އަހަރުވަނީއެވެ. ދަރިން ނިދާލާނެ ގެދޮރުގަނޑެއް ނުހެދުނުނެވެ. ކުދިންނާއެކު ޗުއްޓީއެއް ހޭދަކޮށްލާ އުފާކޮށްލަން ތާކަށް ނުދެވުނެވެ. ދަރައިގެން ޒަރޫރީ ނބޭނުންތައްް ފުއްދަން ޖެހޭއިރު މިކަން ހަނދާންކުރާ މަޖިލިސް ބޭފުޅަކުވެސް ހުރިހެނެއް ހިއެއްނުވެއެވެ. 10 އަހަރުކޮށްފައި މުސާރައަށް ބަދަލުގެނައިއިރުވެސް އިދާރީ މުވައްޒަފަކަށް ބޮޑުކޮށްލީ އެންމެ 700ރ ގެ އެލަވަސްސެކެވެ. އެއީ މިޒަމާނުގައި ކޯއްޗެއްހެއްޔެވެ. 30000 މީހުން ސިވިލް ސާވިސްގެ ވަޒީފާގައި އުޅޭއިރު އިދާރީ މީހުންވަނީ އުފަލާ އަރާމުކުރުމުން މަޙްރޫމްވެފައެވެ. މިބުނީ އަބަދު ދަރާވިކުގެން އުޅެންޖެހޭ ވާހަކައެވެ. އެންމެ ދަށުގެ ވަޒީފާއަށްވެސް މިހާރު 10000ރ ލިބެންޖެހެއެވެ. ބޭކާރު ރައީސް ޞާލިޙް މިކަން ކޮށްދެއްވާނެކަމަށް އުއްމީދު ކުރަމެވެ.\nއޭޕްރީލް 17, 2019 13:04\nފަނޑިޔާރުންގެ މައްސަލައެއް ނޫން މިއުޅެނީ. ތިމާމެން ވަކާލާތުކުރާ މައްސަލަތަކާއި ދައުލަތުގެ މައްސަލަތައް ހެކިނެތަސް ތިމާމެންނާއި އެއްކޮޅަށް ނުނިމޭތީ އެ މައްސަލަ މިއުޅެނީ. ފަނޑިޔާރުގެ މިނިވަންކުރާ ވާހަކަ ކިޔާ ތަސްބީޙަށްވުރެން ގޮވަނީ ވެސް އެހެންވެ. މިހާރުވެސް މިބުނި ބީދައިން މައްސަލަތައް ނިމެންފަށާއިރަށް އެއަށްވުރެ އިންސާފުވެރި ތަނެއް އަދި ބައެއް ނުތިބޭނެ. މުސާރައާއި ހުރިހާ އެއްޗެއްވެސް ބޮޑުވާނެ ލިބޭނެ. ފުންނާބުއުސް ވެގެން އަނގަތަޅަނީ. ކިތައްމީހުންގެ މައްސަލަތައް ތޯ ފީނަގަފައި އެކަށީގެންވާގޮތަށް މަސައްކަތް ނުކުރަނީ\nއޭޕްރީލް 18, 2019 10:05\nރީނދޫ ބާގައި މީހުން ލާފަ ބޮޑު ކުރަން ޖެހޭނީ ދޯ؟ މިހިރަ އެއްޗެއް.


Kuruvaahaka: Gellunu Manzil\nއަހަރެން ގެޔަށް އައިސް ބެލް ޖަހާ ކޮންމެ ފަހަރަކު ރިޝާމް ދޮރުހުޅުވާނީ އެތެއް އިރެއް ފަހުންނެވެ. އަހަންނަށް ހީކުރެވެނީ އޭނާ އަހަރެން ގެޔަށް ނުވައްދަން އުޅޭހެންނެވެ. ލަހުން ގެޔަށް އާދެވޭތީއެވެ. ނޫނީ އަހަރެން ދެކެ ފޫހިވާތީއެވެ.\nރިޝާމް އާ އަހަރެން އިނީ އެއީ އަހަންނަށް އޭރު ދިމާވި އެންމެ ރަނގަޅު މީހާ ވީމައެވެ. އަހަރެން ދެކެ އެންމެ ލޯބިވާ މީހަކީ އޭނާ ވީމައެވެ. އަހަރެން މާލެ އައުމާއެކު ހުޅުކޮޅެއްގެ ވަށައިގެން ޕަރުވާނާތައް އެނބުރޭހެން އަހަރެންގެ ވަށައިގެންވެސް ޒުވާނުން އެނބުރެން ފެށިއެވެ. އޭރު އަހަރެންގެ އުމުރުން ކިރިޔާ އަށާރަ އަހަރު ފުރުނީއެވެ. މާލެއައީ އިތުރަށް ކިޔެވުމަށެވެ. އަހަރެން ކޮލެޖަށް ވަނތް ތަނާހެން ރިޝާމްއާ އަހަރެންގެ ރައްޓެހިކަން އުފެދިއްޖެއެވެ. އޭނާ ކިޔަވަމުން ދިޔައީ ސައެންސްގެ ރޮނގުންނެވެ. އަހަރެން ހެދީ ބިޒިނަސް އެވެ. އޭނާގެ ކޯސް ނިމެން އަދި ދެ އަހަރު ނަގާނެއެވެ. އެހެންނަމަވެސް އަހަރެންގެ ކޯސް އަހަރެއްގެ ފަހުން ފުރިހަމަ ވެއްޖެއެވެ.\nއަހަރެމެން އުޅުނީ ރިޝާމްގެ މަންމަގެއިން ލިބިފައިވާ ކުޑަ ކޮޓަރިއެއްގައެވެ. ކޮޓަރީގެ ކުލި ދައްކަން ނުޖެހުނު ކަމުގައިވިޔަސް އަދި ގެއިން ކެއުން ހަމަ ޖެހިފައިވީ ނަމަވެސް ދުވަހުން ދުވަހަށް ކުރަން ޖެހޭ ޚަރަދުތައް އައީ ގިނަވަމުންނެވެ.\nއަހަރެންގެ ވަޒީފާއިން ލިބޭ މުސާރަ މަސް ނިމޭއިރު އޮންނަނީ ހުސްވެފައެވެ. އަބަދުވެސް ޚަރަދުކުރާނެ ކޮންމެވެސް ކަމެއް އޮންނަނީ ކުރިމަތިވެފައެވެ. ކޮންމެ މަހަކުވެސް ކޮންމެވެސް ވަރަކަށް ސޭވް ކުރަން އަހަރެން ވިސްނީމެވެ. ވިޔަސް އެކަމެއް ނުވެއެވެ. ބައްޕަމެންނަށް ކަމެއް ޖެހިގެން އެދިއްޖެނަމަ އެކަމަކަށް އިސްކަން ދޭން ޖެހެއެވެ. އަހަރެންގެ ވަޒީފާގެ ގޮތުން އަޅަންޖެހޭ ހެދުންތަކަށްވެސް އިތުރު ޚަރަދުތަކެއް މިހާރު ކުރަން ޖެހެއެވެ. އަދި އޭގެ އިތުރުން ގެއަށް ބޭނުންވާ ކަންތަކަށްވެސް ޚަރަދު ކުރަން ޖެހެއެވެ.\nރިޝާމްގެ ތިމާގެ މީހުން ގޯސްކުރާކަށް ނެތީމެވެ. އެމީހުންވެސް އެމީހުންގެ ވަރުން އަހަރެމެންނަށް އެހީތެރިވިއެވެ. އެމީހުން ކައްކާ އެއްޗެއް ގެނެސްދެއެވެ. ރިޝާމް ކޯސް ހެދުމުގައި އަބަދު އެހާ ބުރަކޮށް އުޅޭތީ އެހެން ކަމަކަށް ވަގުތެއް ނުވެއެވެ. އަހަރެންގެ މައްސަލައަކީވެސް އެއީއެވެ. މުޅި ދުވަހާ ރޭގަނޑު މަސައްކަތް ކޮށްފައި ގޭގައި އެހެން ކަމެއް ކުރާނެ ވަގުތެއް ނޯންނާތީއެވެ. އަހަރެން އައިސް ބެލްޖެހީމާ ދޮރު ހުޅުވުން ލަސްވަނީ އެހެންވީމާ ކަމަށް ވެދާނެއެވެ.\nއަހަރެން ދެކެނީ ރިޝާމް އަހަރެން ދެކެ ފޫހިވަނީ ކަމުގައެވެ. އަހަރެން ގެޔަށް އައުމުން ފެންނާނީ ނުރުހުންވުމެވެ. ކިތަންމެ އުފަލަކުން ކިތަންމެ ޝައުގުވެރިކަމެއް ހުރި ވާހަކައެއް ބުނަން ހިތަށް އަރާފައި ހުރެގެން ގެޔަށް ހިނދުކޮޅެއްގެ ތެރޭގައި މުޅިރޭނގަޑުގެ މޫޑް ގެއްލިދެއެވެ.\nމިއީ ފަހަކަށް އައިސް އާދައެވެ. އަހަރެން ކުރަންވީ ކީއްކަމެއް ނޭނގެން ފަށައިފިއެވެ. އޮފީހަށް ނުގޮސް ގޭގައި ހުންނަންވީ ހެއްޔެވެ؟ ގޭގައި ހުރެގެން ކުރެވޭނެ ކަމެއް އެބައޮތްހެއްޔެވެ؟ ލިބޭނެ އާމްދަނީއެއް އޮންނާނެހެއްޔެވެ؟ ޚަރަދުތައް މަތިވެފައިވާ ވަރުން ރިޝާންއަށް ބޭނުންވާ ކަންތައްވެސް ފުރިހަމަ ކުރެވެނީ އަހަރެންގެ އެހީއާ ވެސް ލައިގެންނެވެ. އަހަރެން ކަންބޮޑުވަނީ އެކަން ރިޝާންއަށް ގަބޫލު ނުކުރެވޭ ކަމެވެ.\nރިޝާން ބުނެލާ ބައެއް ބަސްތަކުން އަހަރެން އަބަދުވެސް ލަހުން ގެޔަށް އަންނާތީ ނުރުހޭ ކަމާއި އަހަރެން މާ ރީއްޗަށް ހެދުން އަޅައި އަގުބޮޑު ފޯނުފަދަ ތަކެތި ގެންގުޅޭ ކަމުގެ ހިތްހަމަ ނުޖެހުން ފާހަގަކުރެވެއެވެ. އަހަރެންގެ ފޯނަކީ އޮފީހުން ކުޑައަގެއް ދައްކާ ގޮތަށް ދިން ފޯނެކޭ އެތައް ފަހަރަކު ބުނީމެވެ. އަހަންނަށް ވުރެން މާގިނައިން ގަހަނާއަޅައި މޭކަޕްކޮށްފައި ތިބޭ ކުދީން އަހަރެންގެ އޮފީހުގައި އުޅެއެވެ. އަހަރެން އަހަރެންގެ މަގާމާގުޅޭ ގޮތަށް ހެދުން އަޅަން ޖެހެއެވެ. އެކަމަށް އޮފީހުން އެލަވެންސެއްވެސް ކަނޑައަޅާފައި އޮންނާތީވެސް މެއެވެ.\nއޮފީހުގެ މަސައްކަތް ކިތަންމެ ބުރަވިޔަސް ގެޔަށް އައީމާ އެވާފަދަ ހިތްދަތިކަމެއް ނުވެއެވެ. އެއާ ޚިލާފަށް ގިނައީ މަޖާ އަދި އުފާވެރި މާހައުލެއްގައި އެންމެން ނުހަނު އުފަލުން ގުޅިގެން އުޅޭ ވަގުތުތަކެވެ. ކިތަންމެ އިރަކު ވާހަކަ ދެއްކިޔަސް ރުޅިވެރި ބަހެއް އެކަކު އަނެކަކަށް ބުނާކަށް މެދުވެރިއެއް ނުވެއެވެ. އަމުދުން ފޫހިވެގެން އުޅޭކަށްވެސް ނުޖެހެއެވެ.\nއަހަރެން ވަކި އަވަހަށް ގެޔަށް އައުމުގެ ބޭނުމެއްވެސް މިހާރަކު ނޯވެއެވެ. ވަރުބަލިވެގެން އައިސް ޖެހެނީ ނިދަން އޮށޯންނާށެވެ. ރިޝާން އެސައިންމެންޓެއް ހަދަން ނެތިއްޔާ އޮންނާނީ ނިދާފައެވެ. އަހަރެން ބެލްޖެހީމާ ދޮރު ހުޅުވުން ވެސް އޮންނަނީ ބުރައަކަށް ވެފައެވެ.\nއަހަރެމެންގެ ދެމެދުގައި މިއަދު ފެންނަން އޮތްހާވެސް އެއްޗަކީ ވަރިއެވެ. އެކަމަކު އެއީ އަހަރެން އެންމެ ނުރުހޭ ކަމެވެ. އަހަރެންގެ މައިންބަފައިން މިކަމުގެ އިލްޒާމު އަޅުވަނީ އަހަރެންގެ ބޮލުގައެވެ. އެމީހުން ދެކެނީ އެމީހުން އަހަރެން ތަރުބިއްޔަތު ކޮށްފައިވަނީ އެންމެ ރަނގަޅުގޮތުގައި ކަމެވެ. އަދި އެމީހުން ދަސްކޮށް ދިން ގޮތުގައި އަހަރެން އުޅެމުންދާނަމަ ވަރިޔާހަމަޔަށް ދާން ނުޖެހޭނެ ކަމުގައެވެ. އެމީހުން މިސާލު ދައްކަނީ ބައްޕައާ މަންމަގެ ކާވެންޏަށް ތިރީސްފަސް އަހަރުވެފައިވާ މިސާލުންނެވެ.\nމިއަދު ފެންނަނީ މުޅީން އެހެން މިސާލެކެވެ. މަންމައާ ބައްޕަގެ މިސާލު މިއަދަކާ ނުގުޅެއެވެ. އެއީ އެހެން ޒަމާނެކެވެ. އަހަރެންގެ ވަގުތު ގޭގައި ހޭދަކުރަނީ މުޅީން އެކަހެރި ގޮތުގައެވެ. ރިޝާން ސިޓިންގ ރޫމުގައި އޭނާ އެކުރާ ކަމެއްގައި އުޅެފައި ނިދަން އަންނަ އިރެއް އަހަންނަކަށް ނުވެސް އެނގެއެވެ. އަހަރެން ނިދެން ދެން އޮންނަނީ ފޯނާ ކުޅޭށެވެ. އެހެން ގޮތަކަށް ބުނާނަމަ އޮފީހުގެ ފުރެންޑުންގެ ހިތާ ކުޅޭށެވެ.\nއަހަންނާ ޗެޓްކޮށްލަން ބޭނުންވެފައި ތިބޭ ކުދީންގެ އަދަދު މަދެއް ނުވެއެވެ. އަބަދުވެސް ކޮންމެވެސް ރިކްއެސްޓެއް އަންނާނެއެވެ. ނޯންނަނީ ވަގުތެވެ. އެކަމަކު ބައެއް ކުދީން ކޮށްލާ ޗެޓްތަކުން އަހަރެން ނިދި ފިލުވާލާ ރޭރޭތައް ގިނައެވެ. ވަކީން ޚާއްސަކޮށް އޮފީހުގައި އެންމެ މަޖާ ސަކަރާތްގަންނަ ފިޒްގެ ޗެޓް ތަކުންނެވެ. އެއީ އަހަންނަށް ނޫނެކޭ ނުބުނެވޭހާ މަޖާ އަދި ފޫހިފިލާ ޗެޓްތަކެކެވެ. ވަކީ ޚާއްސަކޮށް އޭނާގެ ވީޑިއޯ ޗެޓްތަކެވެ. އެއީ މިހާރަކަށް އައިސް އަހަރެންގެ ހަޔާތުގެ ފޫހިކަން ފިލުވައިދޭ ހަމައެކަނި ވަގުތުކޮޅު ކަމުގައި ހިމެނިފައިވެއެވެ. އެންމެ ރަނގަޅު ކަމަކީ އަހަރެން ގެޔަށް އައިސް ފޯނު ހުޅުވާ އިރު އޭނާ އޮންލައިންގައި އިންނާތީއެވެ. މަދުރެއެއްގައި ނޫނީ އޭނާގެ ހައިއެއް މިސްވެފައެއް ނުވެއެވެ.\nފިޒް އަހަރެންގެ ހަޔާތުގެ ހުރިހާ ފަރާތަކުން އަހަރެން ވަށައިލާފައި އެވަނީ ގަދަޔަށް މޫފައިބާ ގަހެއްގެ މޫތަކުން ބަނދެވި ފޮރުވެމުންދާ ބިން ހިމަ ގަހެއް ފަދައިންނެވެ. އެއް މުލުން ނެއްޓެން އުޅެގަންނަ ފަހަރު އަނެއް މުލުގައި އަޅައިގަނެ ބަނދެވެމުން ދަނީއެވެ. އޭގެ ނަތީޖާއަކަށް ވަނީ އަހަރެންގެ ހުރިހާވަގުތެއް ފިޒްއާ އެކު ހޭދަ ކުރަން ބޭނުންވުމެވެ. އަދި ހުސްވަގުތެއް އަމުދުން ނުލިބެން ފެށުމެވެ.\nރިޝާމްއަށް އަހަރެން މުހިންމު ނުވިފަދައިން އަހަންނަކަށްވެސް ރިޝާމް މިހާރު މުހިންމު ހެނެއް ހިޔެއް ނުވެއެއެވެ. އެހެންކަމުން ވަރިއަށް އެދި ހުށަހަޅާ ފޯމް އެންމެ ފަހުން އަހަރެންގެ އަތާ ހަމަޔަށް އަތުވެއްޖެއެވެ.\nރިޝާމް އެކަމާ ހައިރާން ނުވިކަން އެއީ އަހަރެންނަށް އެފޯމް ހުށަހަޅަން ލިބުނު ހިތްވަރަކަށްވިއެވެ. އެހެންވެ ރިޝާމްގެ މޭޒުމަތީގައި އޭނާ ސޮއިކުރަން ޖެހޭތަން ފާހަގަކޮށްފައި ފޯމް ބާއްވައިފީމެވެ.\nއަހަރެން އަނެއް ދުވަހު އޮފީހަށް ދިޔައީ އަހަރެން އަންނަންވާ އިރަށް ފޯމުގައި ރިޝާމް ސޮއިކޮށްފައި އޮންނާނެ ކަމަށް ބަލާފައި ދާން ޖެހިއްޖެނަމަ ދާންވެސް ތައްޔާރު ކޮށްފައެވެ. އެހެންނަމަވެސް އޭރަކު އަހަރެން ދާނީ ކޮންތާކަށް ކަމަށް ކުޑަކޮށްވެސް ވިސްނައެއް ނުލެވުނެވެ. އަހަރެންގެ އުންމީދަކަށް ވެފައިވަނީ ފިޒް ކޮންމެވެސް ތަނެއް އަހަންނަށް ހޯދާދޭނެ ކަމަށެވެ.\nއަހަރެން އެރޭ މި ޚަބަރު ފިޒްއަށް ދިނީމެވެ. އޭނާ އުފާވާނެ ވަރު އަހަރެންގެ ހިތަށް ގެނެވުނެވެ. އެއީ އޭނާ އޭރުވަނީ އަހަންނަށްޓަކައި ފިދާވެފައިކަން އަހަންނަށް އެނގޭތީއެވެ.\nއެރޭ އަހަރެންގެ ހަޔާތަށް އައި ދިގު ރޭތަކުގެ ތެރޭގައި ހިމެނޭ ރެޔެއް ކަމުގައި ވެގެން ދިޔައީ ކޮންމެވެސް ސަބަބަކާހެދި ފިޒްއަށް އޮންލައިން ނުވެވުނީމައެވެ. އަހަރެން މިއުފާވެރި ޚަބަރު އޭނާއަށް ދިނުމަށް ހިތް ބޭގަރާރު ވެފައިވީ ވަރުން އެތައް އިރަކު މެސެޖް ކުރީމެވެ. އަދި އެހާވަރަށް ކޯލްވެސް ކުރީމެވެ. އެންމެފަހުން އޭނާގެ ފޯނު އޮތީ ނިއްވާލާފައި ކަމުގެ މެސެޖްތައް އަންނަން ފަށައިފިއެވެ. އަހަރެންގެ ނިދި ޚަރާބުވެގެން ދިޔައީ އެހާ ހިސާބުންނެވެ. މުޅި ރޭގަނޑު އެއްކޮށް އަހަރެން ހޭދަކުރީ ފިޒްއާ ގުޅޭނެ ވަގުތަކަށެވެ. އޭނާ އޮންލައިންވޭތޯ އިރުއިރުކޮޅާ ބަލަމުން ގެންދެވުނެވެ.\nހެނދުނު އަވަސް އަވަހަށް އަހަރެން ތައްޔާރުވެގެން އޮފީހަށް ހިނގައްޖެއީމެވެ. އޭރު ރިޝާމް އޮތީ ނިދާފައެވެ. މޭޒުމަތީގައި އަހަރެން ބޭއްވި ފޯމް އޮތީ އޮތް ގޮތަށެވެ. އެއަކު އޭނާ ސޮއިކޮށްފައެއް ނެތެވެ. ވިޔަސް އަހަރެން ގަސްތުކޮށް ހުރީ ފިޒްއާ ދިމާވެ އަހަރެން ދާނެތަނެއް ހަމަޖެހުމުން ރީޝާނަށް ގުޅާފައި އޭގައި އަވަހަށް ސޮއިކޮށް ދިނުމަށް އެދޭށެވެ.\n”ފިޒް އޮފީހުން ވަކިވެއްޖެ.” ޝިފާ ބުންޏެވެ. “އަހަރެން ހީކުރީ ޝިނާއަށް އެނގޭނެ ކަމަށް.”\nއަހަރެންނަށް އެކަމެއް ކުޑަކޮށްވެސް ރޭކާ ލާފައި ނެތްކަމަށް ޝިފާގެ ގާތު ބުނާކަށް އަހަރެން ބޭނުމެއް ނުވިއެވެ. އެއީ އަހަރެން އިއްޔެގެ މުޅި ދުވަސް ހޭދަކުރީ ފިޒްއާއެކުގައިކަން ޝިފާއަށް އެނގޭނެތީއެވެ. އެހާ މުހިންމު ކަމެއް އޭނާ ކުރަން އުޅޭއިރު އެކަން އަހަރެންނަށް ނޭނގި އޮތުމަކީ އަހަރެންގެ އަގު ޝިފާގެ ކުރިމަތީގައި ވެއްޓިގެން ދާނެ ކަމަކަށް ވާތީއެވެ.\nއަހަރެން އޮފީސް މޭޒަށް ގޮސް ބަލާލިއިރު މޭޒުމަތީގައި އަހަރެން ބަހަށްޓާފައި ހުރި އެއްވެސް އެއްޗެއް ނެތްކަމީ އަހަރެން އަދި ވަކީން ބޮޑަށް ހައިރާންވި ކަމެކެވެ. އަހަރެން އަވަހަށް ވަތްގަނޑު ހުޅުވާފައި ބަލާލިއިރު އެވެސް ވަނީ ހުސް ކުރެވިފައެވެ. ކައިރީގައި ހުރި ކަރުދާހު ފޮށިގަނޑެއްގައި އަހަރެންގެ ހުރިހާ އެއްޗެއް ހުއްޓާ އަހަންނަށް ފެނުނެވެ.\n“ޝިނާނާގެ އެއްޗެހި ހަމަތޯ ބަލާށޭ ޑިރެކްޓަރ އެންގެވި.” ޝިފާ އައިސް އަހަންނަށް ސިޓީ އުރައެއް ދިނެވެ. “މިއީ ވަޒީފާއިން ވަކިވި ކަމުގެ ލިޔުން. ޑިރެކްޓަރ ވިދާޅުވީ ތިންމަސް ދުވަހުގެ މުސާރަ ބޭންކަށް ޖަމާކޮށްފައިވާނެޔޭ. އަދި ޝިނާ ވަޒީފާއިން ވަކިވާން މެދުވެރިވި މައްސަލަ ކުރިޔަށް ނުގެންދާ ގޮތަށް ހަމަޖައްސަވައި ދެއްވައިފީމޭ.”\nއަހަރެންގެ ފައިތިލަ ދަށުން ބިންގަނޑު ދެމިގެން ދިޔައީ އެވަގުތުއެވެ. އެއީ ފިޒް ބުނެގެން އަހަރެން އޮފީހު ކޮމްޕިއުޓަރުގެ ޕާސްވޯރޑު އޭނާއަށް ދިން ހަނދާންވީމައެވެ. އެއީ އޮފީހުގެ ހުރިހާ ސިއްރުތަކެއް އޭގައި ހުރިކަންވެސް އެނގިއެނގި ހުރެ އަހަންނަށް ކުރެވުނު ކަމެއް ވެސް މެއެވެ.\nއެއީ އަހަންނަށް ރިޝާމްގެ ފޯން ކޯލް އައި ވަގުތުވެސް މެއެވެ. ރިޝާމް އަހަންނަށް ގުޅާނީ ބޮޑު ކަމެއް ޖެހުނީމަކަން އަހަރެންނަށް އެނގުނެވެ.\n“ޝިނާ އެދުނު ފަދައިން ވަރީގެ ފޯމުގައި އަހަރެން ވާނީ ސޮއިކޮށްފަ. ފޯމް އަހަރެން މިހާރު ޝިނާއަށް ރައްދު ކުރުމަށް ކުއްޖަކާ ހަވާލު ކޮށްފިން. އަހަރެންނަށް ސައެންސް ޑިޕާޓްމެންޓުން ވަޒީފާ ލިބިއްޖެ. މިއަދު މިފުރަނީ އިތުރު ކޯހެއް ފުރިހަމަ ކުރުމަށް އެމެރިކާއަށް. އެހެންވެ ޝިނާގެ އެއްޗެހިތައް އަހަރެން ކޮޓަރީގެ ދޮރު ކުރިމަތީގައި ކަރުދާސް ފޮށިތަކަށް ލާފައި ބަހަށްޓާފައިވާނެ.”\nއަހަރެންގެ ދުލަކަށް އެވަގުތަކު ހަރަކާތެއް ނުކުރެވުނެވެ.\n“ޝިނާއަށް އަހަރެން އެދެނީ ބާއްޖަވެރި ހަޔާތަކަށް.”\nފޯން ކެނޑުނު ފަހުން އެތެއް އިރަކު އަހަރެން އެފޯން ކަންފަތުން ނައްޓާނުލެވިފައި ހުރީމެވެ.\nމިއަދު އަހަރެންގެ މުޅި ހަޔާތު މިވަނީ ކަރުދާހުގެ ފޮށިތަކުގައި ބަންދުވެފައެވެ. އަހަރެންގެ ހަތަރުފަރާތުން އުދަރެސް ވަށައިގެން ބެދިއްޖެއެވެ. ދާން އުޅުނު މަންޒިލް ވީތަނެއް ވެސް އެނގޭކަށް ނެތެވެ.


Ketumahvure ves ladhuvethi rai card eh! Ketumahvure ves ladhuvethi rai card eh!\nއަޑޭއަށް ރަތްކާޑް ދެއްކި މެޗުގެ ތެރެއިން\nކެޓުމަށްވުރެވެސް ލަދުވެތި ރަތްކާޑް!\nއަންގާރަ 16 ނޮވެމްބަރ 2021 | އައުޓްރީޗް\nސްރީލަންކާގެ ބޮޑުވަޒީރުގެ ދައުވަތަކަށް އެޤައުމުގައި ކުރިއަށްދާ4ޤައުމު ވާދަކުރާ ފުޓްބޯޅަ މުބާރާތުން ރާއްޖެ ކެޓީއެވެ. ފޯ ނޭޝަންސް ކަޕުން ރާއްޖެ ކެޓީ މެޗަކުން މޮޅުނުވެއެވެ. މުބާރާތުގައި ވާދަކުރި އަނެއް ތިން ޓީމަކީވެސް ރޭންކިންގައި ރާއްޖެއަށްވުރެ ފަހަތުގައި އޮތް ތިން ޤައުމެވެ.\nސްރީލަންކާ ރާއްޖެ އަތުން މޮޅުވި ދުވަހެއް ހަނދާނެއް ނެތެވެ. އެކަމަކު މިމުބާރާތުގައި ރާއްޖެ4ލަނޑު ޖަހާފައި ވަނިކޮށް ފަހަތުން އަރާ އެއްވަރުކޮށްފިއެވެ. ބަނގްލަދޭޝް މިމުބާރާތުގެ ކުރިން ރާއްޖެ އަތުން މޮޅުވީ 18 އަހަރު ކުރިންނެވެ. އެކަމަކު ރާއްޖެ ފޯނޭޝަންސްކަޕުން ކެޓީ ބަނގްލަދޭޝް އަތުންވެސް ބަލިވެގެންނެވެ. މިއަދު ޝީސެލްސްއާ ވާދަކުރުމުގެ ކުރިން އެޤައުމާ ވާދަކުރި މެޗުން ރާއްޖެ މޮޅުވިއެވެ. އެކަމަކު މިއަދު އެޤައުމު ބަލިކޮށްގެން ފައިނަލުން ޖާގަ ލިބެން އޮތް މެޗު ނިމުނީ ލަނޑެއް ނުޖެހި އެއްވަރުވެގެންނެވެ.\nމިއީ މުޅިންވެސް ލަދުވެތި ނަތީޖާތަކެވެ. ރާއްޖޭގެ ފުޓްބޯޅައިގެ ކުރިމަގާ މެދު ސުވާލު އުފެދޭ ނަތީޖާތަކެވެ. ވިދިވިދިގެން ދެ ޞަރަހައްދީ ދެ މުބާރާތެއްގެ ފައިނަލަށްވެސް ނުގޮސް ކެޓުމުން ދިވެހި ސަޕޯޓަރުން ހަޤީޤަތުގައިވެސް ތިބީ މާޔޫސްވެފައެވެ. އެކަން ސޯޝަލް މީޑިޔާގެ ވަޞީލަތްތަކުގައި އެދަނީ ފާޅުކުރަމުންނެވެ. އެނަތީޖާތަކަށްވުރެ މިއަދު ފާޑުކިއުމާއި، މާޔޫސްކަމާއި، ނުތަނަވަސްކަން ބޮޑު އެހެންކަމެއްވެސް އެބައޮތެވެ.\nސާފް ޗެމްޕިއަންޝިޕްގެ ސްކޮޑްގައި 34 އަހަރުގެ އައްސަދު އަލީ (އަޑުބަރޭ) ހިމެނުމުން ދިވެހި ސަޕޯޓަރުންގެ ތެރެއިން ފާޑުކިއުން އަމާޒުވިއެވެ. އޭނާއަށް ފުރަތަމަ އެގާރައިން ޖާގަ ދިނުމުން ފާޑުކިއުން ތަކުރާރުވިއެވެ. އޭނާގެ އުމުރާއި، ލޯކަލް ސީޒަންގައި ކުޅުނު މެޗުތަކުގެ އަދަދާއި، އަނިޔާގައި ހޭދަކުރި މުއްދަތުވީ ފާޑުކިޔަން ލިބުނު ސަބަބުތަކަށެވެ. އެކަންވެސް ނިމުނީއެވެ.\nއަޑޭ މެދުގައި، ޓީމްގެ އެހެން ކުޅުންތެރިންނާއެކު ޕްރެކްޓިސްގައި: ފޮޓޯ-އެފްއޭއެމް\nފޯނޭޝަންސްކަޕަށްވެސް ޤައުމީ ޓީމް ދިޔައީ އަޑުބަރޭ ގޮވައިގެންނެވެ. އެކަމަކު އާކޯޗު މޮރިއޭރޯގެ ފުރަތަމަ އެގާރައިން ޖާގައެއް ނުދެއެވެ. މޮޅުވާން މަޖުބޫރު މެޗު ލަނޑެއް ނުޖެހި އެއްވަރުވާން ދަނިކޮށް، ދެއްކި އިތުރު ވަގުތުގެ ފަސް މިނިޓަށް ކޯޗު ގެނައި ބަދަލުތަކުގެ ތެރޭގައި އަޑުބަރޭ ހިމެނިއެވެ. ފިޒިކަލް ވަރުގަދަ އަޑުބަރޭގެ ފަރާތުން ޓީމަށް ފައިދާއެއް ކޮށްފާނެކަމަށް ކޯޗު ނިންމިއެވެ. އެއުއްމިދުގައި ފުރުޞަތު ދިނުމުން ކުޅެން ނިކުމެ ރަނގަޅު ބޯޅައެއް އަލީ އަޝްފާޤަށް ކުރިއަށް ދިނެވެ. އެކަމަކު އެބޯޅަ އެހެން ކުޅުންތެރިއަކަށް ފުރުޞަތަކަށްވާ ގޮތަށް ފަހިކޮށްދޭނެ ފުރުޞަތެއް އަޝްފާޤަކަށް ނުލިބުނެވެ. ޝީސެލްސް ކުޅުންތެރިއެއްގެ ސަބަބަކުން ނޫނެވެ. ރެފްރީގެ ސަބަބަކުންވެސް ނޫނެވެ. ސަބަބަކަށްވީ އަޑުބަރޭއެވެ.\nއަޑުބަރޭގެ ރަތްކާޑުން ދިވެހި ސަޕޯޓަރުން މާޔޫސްކޮށްލި: ފޮޓޯ-އެފްއޭއެމް\nބޯޅަ ނެތީސް ޝީސެލްސްގެ ކެޕްޓަން ކަރުގައި އުޅަބުށިން ޖެހީއެވެ. ރެފްރީ ކުޅުން ހުއްޓުވީ ރާއްޖެއަށް ފަހި ފުރުޞަތެއް ތަނަވަސް ވަނިކޮށެެ. އަޑުބަރޭއަށް ސީދާ ރަތްކާޑް ދެއްކިއިރު އޭނާ ކުޅެން ނިކުއިންތާ މިނިޓެއްވެސް ނުވެއެވެ. އަޑުބަރޭ އުޅަބުށިން ޖެހި މަންޒަރު ދެތިން ފަހަރު ޓީވީތަކުން ދެއްކިއެވެ. ދިވެހި ސަޕޯޓަރުން އެމަންޒަރު ބެލިއެވެ. ފާޑުކިއުންތައް އަޑުބަރޭއަށް އަނެއްކާވެސް އޮއްސާލިއެވެ. އޭނާ ޓީމަށް ނެގި ސަބަބާމެދު ސުވާލު އުފެއްދިއެވެ. އޭނާ ޓީމްގައި ހިމެނީ ސްޓޭޓް މިނިސްޓަރު ވެގެނެއްނޫނެވެ. އެކަމަކު އޭނާގެ އެއަމަލާ ގުޅިގެން ސްޓޭޓް މިނިސްޓަރުކަންވެސް ސަޕޯޓަރުން ހަނދާންވިއެވެ. ތަޖުރިބާކާރު ކުޅުންތެރިއެކެވެ. ކުޅިވަރާ ބެހޭ ވުޒާރާގެ ސްޓޭޓް މިނިސްޓަރެވެ. މޮޅޫވެގެން ރާއްޖެއަށް ފައިނަލަށް ދެވެން އޮތް މެޗެކެވެ. ކޯޗު އަޑޭއަށް ފުރުޞަތު ދިނީ ރާއްޖެ ފައިނަލަށް ގެންގޮސްދޭން އެހީވެދޭނެކަމުގެ އުއްމީދުގައެވެ. އެކަމަކު އެހުރިހާ އުއްމީދެއް ފެނަށް ދިޔައީއެވެ.\nރާއްޖެ މެޗަކުން މޮޅުނުވުމުގެ ލަދުވެތިކަމެވެ. ފައިނަލަށް ނުގޮސް ދެ މުބާރާތުން ކެޓުމުގެ ލަދުވެތިކަމެވެ. އޭގެ މައްޗަށް އަޑުބަރޭގެ އަމަލުގެ ލަދުވެތިކަމެވެ. އެރަތްކާޑަކީ ދިވެހި ސަޕޯޓަރުންނަށް ބަލައިގަނެވޭނެ ރަތްކާޑެއް ނޫނެވެ. އަޑުބަރޭއަށް ދިވެހި ޤައުމީ ޓީމުން ފުރުޞަތު ހައްޤުނޫން ކަމުގެ އަޑުތައް އަނެއްކާވެސް ފަދަވީއެވެ. އާކޯޗާއެކު ޓީމް އަލުން ބަލުން ބައްޓަން ކުރަން ފަށަންވީއެވެ. ޓީމަށް ބަދަލުތައް ގެންނަންވީއެވެ.


Maamigileega sahha vote thakeh baathil kuri officialunah fiyavalhu alhanee | Mihaaru\nޚަބަރު / އީސީގެ ރައީސް އަހުމަދު ޝަރީފް\nމާމިގިލީގައި ސައްހަ ވޯޓުތަކެއް ބާތިލުކުރި އޮފިޝަލުންނަށް ފިޔަވަޅު އަޅަނީ\nމާމިގިލީގައި ބެހެއްޓި ތިން ފޮއްޓެއް އަލުން ގުނުމުގެ މަސައްކަތް މިރޭ ބާ ޖަމާލުއްދީންގައި ކުރިއަށް ދަނީ. އެ ފޮށިތައް ގުނުމުން ނަތީޖާއަށް ވަނީ ބަދަލު އައިސްފައި. --- ފޮޓޯ: ހުސެއިން ވަހީދު/ މިހާރު\nރައްޔިތުންގެ މަޖިލީހުގެ ރައީސް ގާސިމް އިބްރާހިމް ތަމްސީލް ކުރައްވާ މާމިގިލީ ދާއިރާގައި ބެހެއްޓި ތިން ފޮއްޓަކަށް އެޅި ސައްހަ ގިނަ ވޯޓުތަކެއް ބާތިލް ކުރި މައްސަލަ ބަލައި ފިޔަވަޅު އަޅާނެ ކަމަށް އިލެކްޝަންސް ކޮމިޝަން (އީސީ) ގެ ރައީސް އަހުމަދު ޝަރީފް މިރޭ ވިދާޅުވެއްޖެ އެވެ.\nމިދިޔަ ހޮނިހިރު ދުވަހު ބޭއްވި އާއްމު އިންތިޚާބުގެ ވޯޓުގައި މާމިގިލީ ދާއިރާ މި ފަހަރު ވެސް ކާމިޔާބު ކުރެއްވީ ޖުމްހޫރީ ޕާޓީގެ ލީޑަރު ގާސިމެވެ. މާމިގިލީ ދާއިރާގެ ގޮނޑި ތިން ވަނަ ފަހަރަށް ގާސިމް ދިފާއު ކުރެއްވީ އެމްޑީޕީގެ ކެންޑިޑޭޓް އަލީ އަމީޒާ ވާދަކުރައްވައި ކުޑަ ތަފާތަކުންނެވެ.\nމާމިގިލީގެ އިތުރުން ފެންފުށި ހިމެނޭ ދާއިރާގެ ބާތިލު ވޯޓުގެ އަދަދަކީ 190 އެވެ.\nސައްހަ ގިނަ ވޯޓުތަކެއް ބާތިލު ވޯޓުގެ ގޮތުގައި ގުނި ކަމަށް ބުނެ ޝަކުވާ ހުށަހެޅުމާ ގުޅިގެން އިލެކްޝަންސް ކޮމިޝަނުން މިރޭ ވަނީ މާމިގިލީގެ ތިން ފޮއްޓެއް ގުނައިފަ އެވެ.\nއިލެކްޝަންސް ކޮމިޝަނުން އެ ތިން ވޯޓު ފޮށި ގުނަން ނިންމީ ގާސިމާއި އަމީޒާ ދެމެދު 80 ވޯޓުގެ ފަރަގެއް އޭރު އޮތުމާ ގުޅިގެން މި ނަތީޖާ އަށް ބަދަލު އައުމަކީ އެކަށީގެންވާ ކަމެއް ކަމަށް ބުނެ އެވެ. ބާތިލު 190 ވޯޓު އަލުން ގުނުމުން ގާސިމަށް ވަނީ އިތުރަށް 64 ވޯޓު ލިބިވަޑައިގެންފަ އެވެ. އެމަނިކުފާނާ އެންމެ ގާތުން ވާދަކުރެއްވި އެމްޑީޕީގެ ކެންޑިޑޭޓް އަމީޒަށް އިތުރަށް ލިބިވަޑައިގަތީ 45 ވޯޓެވެ.\nވޯޓުތައް މިރޭ ގުނި ގަޑީގައި އިލެކްޝަންސް ކޮމިޝަންގެ ރައީސް ޝަރީފް މަޑުކޮށްލައިގެން. --- ފޮޓޯ: ހުސެއިން ވަހީދު/ މިހާރު\nބާތިލް ވޯޓު އަލުން ގުނުމުން ޖުމްލަ ވޯޓުގެ ގޮތުގައި ގާސިމަށް 1،145 ވޯޓު ލިބިވަޑައިގެންނެވި އިރު، އަމީޒަށް ލިބިވަޑައިގަތީ 1،046 ވޯޓެވެ. އެހެން ކަމުން ގާސިމް ފަހުން ވަނީ ވޯޓުގެ ފަރަގު 99 އަށް މަތިކޮށްފަ އެވެ.\nވީޓީވީގެ ފަސްމަންޒަރު ޕްރޮގްރާމްގައި އިލެކްޝަންސް ކޮމިޝަންގެ ރައީސް އަހުމަދު ޝަރީފް މިރޭ ވިދާޅުވީ މާމިގިލީގައި ތިން ވޯޓު ފޮށި ގުނިއިރު، 143 ވޯޓު ބާތިލްގެ ގޮތުގައި ކަނޑައެޅި ކަމަށެވެ. އެކަމަކު، އަލުން ގުނި އިރު، ބާތިލް ވަނީ އެންމެ 36 ވޯޓު ކަމަށް ޝަރީފް ވިދާޅުވި އެވެ.\n"އެހެންވީމަ، 100 އަށް ވުރެ ގިނަ ވޯޓެއްގެ ސައްހަ ކަން ކަށަވަރު އެބަވޭ،" ޝަރީފް ވިދާޅުވި އެވެ.\nKanda elhigen sahha vote eh bathil kamah nimmumakee gaanoonee kusheh,eofficial aa dheytherey gaanoonee fiyavalhu commission in alhaane, mikan ehen faraithakah ibrathakah vaan jehey https://t.co/YCO2d2Hibw\n— Ahmed Shareef (@ShareefRangondi) April 9, 2019\nއީސީގެ ރައީސް ޝަރީފްގެ ޓުވީޓު\nއޭނާ ވިދާޅުވި ގޮތުގައި ސައްހަ ވޯޓެއް، ބާތިލް ވޯޓެއްގެ ގޮތުގައި ގުނުމަކީ ގާނޫނީ ކުށެކެވެ. އަދި ސައްހަ ވޯޓާއި ބާތިލް ވޯޓު ކަނޑައަޅައި، ސޮއިކުރި އޮފިޝަލުންގެ މައްސަލަތައް ބަލައި ފިޔަވަޅު އަޅާނެ ކަމަށް ވެސް ޝަރީފް ވިދާޅުވި އެވެ.\nރައްޔިތުންގެ މަޖިލީހުގެ އިންތިޚާބު 2019 ރައްޔިތުންގެ މަޖިލިސް އީސީގެ ރައީސް އަހުމަދު ޝަރީފް އދ. މާމިގިލި މެމްބަރު ގާސިމް އިބްރާހިމް (މާމިގިލި) އިލެކްޝަންސް ކޮމިޝަން\n55 ކޮމެންޓް, 124 ރިއެކްޝަންސް\nޚާއްސަކޮން ނަޝީދުދާއިރާގެ ވޯޓުތަށް ގުނަންޖެހޭ ގުނައިފިނަމަ ނުހޮވޭނެ ހަމަޔަޤީން\nއޭ އަސްލުވެސް އެދާއިރާގެ ފޮށި ހަމަ ގުނަން މަށައްވެސް ފެނޭ! ޔަގީނޭ ބާތިލު ވޯޓޭ ކިޔާފަ ހަމަ ހުންނާނީ ގިނައިން އަނެއްސޮރައް ލިބުނު ވޯޓުކަން ކަޓުވާފަ! އެފޮށި ގުނަން އުޅޭއިރައް މި އެސިރު ލޮލައް ނިދި ނާންނާނެކަން ހަމަޔަގީން!\nހުރިހާވެސް މަސްސަލަ އަކީ އީ ސީ ސަރީފް\nވޯޓު ކަރުދާހަށް ސިހުރު ހަދާފައި ހުރީ. ގިނަ ވޯޓުތައް އެމްޑީޕީގެ ކެނޑިޑޭޓުންނަށް ލިބޭ ގޮތަށް. މީ މުޖައްރިބު ވާހަކައެއް . ވޯޓު ބާތިލުކޮށްފައި އަލުން ވޯތު ބާއްވަން ޖެހޭ.\nޚކޮން ފިޔަވަޅެއް އެޅޭނީ އެޅޭނަމަ ވޯޓުތައް ސްރެޑެއް ނުކުރާނެ.. މައްސަލައެއްވެސް ނުބެލޭނެ..100 ދުވަހެއްވެސް ހަމަނުވާނެ\nކަލޭމެން ބުނެގެން ހެދި ގޮތް. ހުރިހާ ފޮށްޓެއްވެސް ހުންނާނީ ތިހެން.\nފެންވަރު ނެތީއެއް ނޫން. ރަނގަޅު ޓްރެިނިންއެއް ދެވިފައި ނެތުމާއި ޝަރުތު ފުރިހަމަ ވޭތޯ ބެލުމެއްނެތި އޮފިޝަލުން ނަގާފައި ތިބުމުގެ ނަތީޖާ މިއީ\nއެހެންވެސްވާނެއެވެ. ވޯޓުފޮށީގެ ވެރިންނަށް ތިބެނީ ތަޖުރިބާ މަދު ޒުވާން ކުދިންވީމައެވެ. ދެން އެކުދިންނަށް ލިބުނު ލާރިކޮޅު މުޅިން ޖުރިމާނާއޭ ކިޔާފަ ނުނަންގަވާށެވެ.\nތީ ވެދާނެ ތިޔަ ބައިވެރިންނަށް ތަމްރީން ދިން ފަރާތުގެ މައްސަލައެއްކަމަށް ހީވޭ. އަންނިގެ ޝަރިއްއަށް ހިންގި އަވަސް މިނުގައި ގޮތް ނުނިންމުމަށް އިލްތިމާސްކުރަން\nއީސީން ގާސިމްކަޓުވާލަން ކުރިމަސައްކަތް ކާމިޔާބުނުވީމަ ދެންގުނަންތާޖެހޭނީ!، ވޯޓްލާމަރުކަޒުގަ ތެރޭގަވެސް ކެމްޕެއިން ކުރަމުންދިޔައީ ހުރިހާ ތަނެއްގެވެސް! ވޯޓުން ވައްކަންކުރަން ވަރަށް ދޯދިޔާކޮށް ވޯޓްގެ ކަންތައް ކުރިޔައްފޮނުވީ!\nރާއްޖޭގެ އުތުރުން މިިރަށުގައި ހުރި ވޯޓްްފޮށީގެ އޮޮފިޝަލުންނަށް ތިބި ގިނަ މީހުންނަކީ ވަކި ކެންޑިޑޭޓަކަށް ފާޅުގައި ތާއީދުކޮށް ކެމްޕެއިނުގައި ގަދައަށް އުޅުނު ބައެއް. ވޯޓްގެ ކުރީ ދުވަހު އޮތް ރެލީގައިވެސް ފޯރިއާއެކު މީގެ ތެރެއިން ބައެއް މީހުން ބައިވެރިވި. މިފަދަ މީހުން އޮފިޝަލުންނަށް ތިބީމާ ފޮށި އެއްކޮށްވެސް ބާތިލް ވެދާނެ. ދެރައީ މިފަދަ މީހުން އެހެން މީހުންގެ ނަޒާހަތްތެރިކަން ނުހުންނަ ވާހަކަ ދައްކަން ލަދުނުގަންނާތީ.


Anil adhives Madhuri aa eku massaikaiykuran beynun | Mihaaru\nމުނިފޫހިފިލުވުން / މާދުރީ ޑިކްސިޓް\nއަނިލް ކަޕޫރް ހުރީ އަނެއްކާ ވެސް މަދޫރީއާ އެކު މަސައްކަތްކުރަން ބޭނުންވެފައި\n17 މެއި 2021 - 08:04\nއަދިވެސް ބަތަލާ މަދޫރީ ޑިކްސިޓާ އެކު މަސައްކަތްކޮށްލަން ބޭނުންވާ ކަމަށް އަނިލް ކަޕޫރް ބުނެފި އެވެ.\nހިންދީ ސިނަމާގެ އެންމެ މަގުބޫލު އެއް ޖޯޑުގެ ގޮތުގައި ފާހަގަކުރެވުނު ދެ ތަރިން އެކީގައި އެންމެ ފަހުން ކުޅުނު ފިލްމަކީ 2019 ގެ "ޓޯޓަލް ދަމާލް" އެވެ. އަނިލް އާއި މަދޫރީ އަކީ އެކީގައި ކާމިޔާބު ގިނަ ފިލްމުތަކެއް ކުޅެފައިވާ ދެ ތަރިންނެވެ.\nހޮނިހިރު ދުވަހު ފާހަގަކުރި މަދޫރީގެ 54 ވަނަ އުފަން ދުވަހުގެ ތަހުނިޔާ ޓްވިޓާ އިން ފޮނުވަމުން އަނިލް ބުނީ މަދޫރީ އެންމެ އުފާވާ ކަމަށް ފެންނަނީ އެކުވެރިންނާ އެކު ސެޓްތަކުން ކަމަށެވެ. އެހެންވެ އަލުން ދެ މީހުން އެކީގައި ސެޓަކަށް ދާން ބޭނުންވާ ކަމަށް ބުންޏެވެ.\nމަދޫރީ އަކީ މިހާރު ކަލާޒް އިން ގެނެސްދޭ "ޑާންސް ދީވާނޭ 3" އިން ފެންނަ ޖަޖެކެވެ.\nއޭނާ އެންމެ ފަހުން ބޮޑު ސްކްރީނުން ފެނިފައި ވަނީ 2019 ގެ "ކަލަންކް" އިންނެވެ. މަދޫރީ ވަރަށް އަވަހަށް ނެޓްފްލިކްސް އިން ސްޓްރީމްކުރަން ހަމަޖެހިފައިވާ ވެބް ސީރީޒް "ފައިންޑިން އަނާމިކާ" އިން ފެނިގެން ދާނެ އެވެ. އޭގައި އޭނާއާ އެކު އަނިލްގެ ކޮއްކޮ ސަންޖޭ ކަޕޫރް ވެސް ހިމެނެ އެވެ.\nމަދޫރީ އާއި އަނިލް އެކީގައި ކުޅުނު ފިލްމުތަކުގެ ތެރޭގައި "ކޭލް"، "ބޭޓާ"، "ތޭޒާބް"، "ޖަމާއީ ރާޖާ"، "ރާމް ލަކަން" އަދި "ކަރްމާ" ފަދަ ފިލްމުތައް ހިމެނެ އެވެ.\nޒުވާން ކަމަށް ބަދަލެއް ނާންނަ އަނިލް، 64، ގެ އެންމެ ފަހުގެ ފިލްމަކީ މިދިޔަ އަހަރު ނެޓްފްލިކްސް އިން ގެނެސްދިން "އޭކޭ ވާސަސް އޭކޭ" އެވެ. އޭނާގެ ކުރިއަށް ހުރި ފިލްމުތަކުގެ ތެރޭގައި "ޖުގް ޖުގް ޖިއޯ" އާއި "އެނިމަލް" ހިމެނެ އެވެ.\nބޮލީވުޑް މާދުރީ ޑިކްސިޓް އެކްޓްކުރުން ބޮލީވުޑް ފިލްމު


ލޮބުވެތި މުދައްރިސުން ... ވިސްނަންޖެހޭ ކަމެއް! - Kihaadhoo Live\nލޮބުވެތި މުދައްރިސުން … ވިސްނަންޖެހޭ ކަމެއް!\nޤައުމު އުޖާލާވެ ކުރިއަރައިގެންދާނީ އެޤައުމެއްގައި ތަޢުލީމީ ޒުވާނުން އުފެދިގެންނެވެ. ހަރުދަނާ އީމާނަކާއި ނުގުޑާފަދަ އަޒުމެއް އުފެދިފައިވާ ޒުވާނުން އެޤައުމެއްގައި އުފެދިގެންނެވެ.\nމުދައްރިސުންނަކީ ޤައުމު ބިނާކުރުމުގެ މޭސްތިރިންނެވެ. ޤައުމަށްބޭނުންވާ ޒުވާނުން ތައްޔާރުކުރުމުގައި އެންމެ މުހިއްމު ދައުރެއް އަދާކުރާބަޔަކީ މުދައްރިސުންނެވެ. މިކަން މުޖުތަމަޢުގެ ހުރިހާ ފަރުދުން ހެޔޮހިތުން ޤަބޫލުކޮށް ބަލައިގަންނަންޖެހެއެވެ. އެބައިމީހުންނަށް އިޙްތިރާމާއި ލޯބިދޭންޖެހެއެވެ. އެބައިމީހުންގެ ބޭނުންތެރިކަން އެންމެހާ ފަރުދުންނަށް ވިސްނައިދޭންޖެހެއެވެ.\nކުދިންދެކޭގޮތުގައިވެސް މުދައްރިސުންނަކީ ވަރަށްމޮޅު ބައެކެވެ. އެކުދީންނަށް އަޅާލައި ހެޔޮނުބައި އޮޅުންފިލުވައިދޭ މީހުންނަކީ މުދައްރިސުންނެވެ. ކުދިންދެކޭ ގޮތުގައި މުދައްރިސުންނަކީ ވަރަށް ޤަދަރުވެރި މާތްބައެކެވެ. ޙަޤީގަތަކީ މިއީކަމުގައިވިޔަސް ބައެއް މުދައްރިސުންގެ އުޅުމާއި އަޚްލާޤް ހުންނަގޮތުން އެހެންގޮތަކަށް މުދައްރިސުންނާމެދު ދެކޭންޖެހެއެވެ. އެއީ ބައެއްމީހުންނެވެ. މަދުފަހަރަކު ނޭދެވޭ ޢަމަލުތަކުގައި ބައިވެރިވަނީއެވެ. އެހެނަސް ހުތުރުނަން ލިބިގެންދަނީ އެންމެނަށެވެ. ބަދުނާމްވަނީ ހުރިހާ މުދައްރިސުންނެވެ. އިތުބާރުގެއްލެނީ މުދައްރިސުންގެއެވެ.\nމުދައްރިސާއި ދަރިވަރާ ދެމެދު އޮންނަންވާނީ ވަރަށްމާތް މަތިވެރި މުޤައްދަސް ގުޅުމެކެވެ. މިގުޅުން ކަނޑާލާފަދަ ބާރުތަކާއި ޖިހާދުކުރަންވާނެއެވެ. އެއީ ދަރިންނެވެ. ކޮންމެވެސް އާއިލާއަކަށް ނިސްބަތްވާ އެމީހުންގެ ދެލޮލުގެ ނޫރެވެ. ދިރިއުޅުމުގެ އުއްމީދެވެ. މުދައްރިސުން ހެޔޮހިތުން މިކަން ޤަބޫލުކުރަންވާނެއެވެ.\nމުދައްރިސުން ކުދިންނަށް އަޅާލާ ކަމޭހިތާނީ ފަހުން އެމީހުންގެ ފަރާތުން ހެވެއްލިބޭނެކަމަށް އުއްމީދުކޮށްގެންނެއް ނޫނެވެ. ޤައުމީ ވާޖިބެއް އަދާކުރުމުގެ ބޭނުމުގައި ، ޤައުމަށް އެކަމުގެ ސަބަބުން މަންފާކުރާނެކަމުގެ އުއްމީދުގައެވެ. މުޖުތަމަޢުގައި ތަޢުލީމީ ރޫޙް އުފެދިގެން ދާނެކަމަށް ހީކުރެވޭތީއެވެ. މިކަމުގެ ސަބަބުން ހަރުދަނާ މުޖުތަމަޢެއް ބިނާވެގެން ދާނެތީއެވެ. ސުލްޙަ މަސަލަސްކަން އުފެދި މިވެށީގައި ދިރިއުޅޭ އެންމެންނަށް ލާބަލިބިގެން ދާނެތީއެވެ. އަންނަންއޮތްޖީލުއިސްލާޙް ކުރުމުގައި އެމީހުންގެ ޙިއްސާ ފުރިހަމައަށް ލިބިގެން ދިއުމަށް އެދެވޭތީއެވެ.\nމުދައްރިސުން މޮޅުބައެކޭބުނަނީ ސަބަބުތަކެއް ނެތިއެއް ނޫނެވެ. ކުއްޖާގެ އުގެނުމަށްބޭނުންވާ ބޭސް ތައްޔާރުކޮށް އެބޯންދީ، ވާނުވާބަލަނީ މުދައްރިސުންނެވެ. އެބޭހަކާއި ނުގުޅޭކުއްޖަކު އުޅޭނަމަ އާބޭހެއް ތައްޔާރުކޮށް ފަރުވާދެނީ މުދައްރިސުންނެވެ. ކުއްޖާ ނުބޯން އުޅުނަސް މޮޅު އުކުޅުތައް ބޭނުންކޮށްގެން ކުއްޖާއާ ހަމައަށް އެބޭހެއް ފޯރުކޮށްދެއެވެ.\nމުދައްރިސުންނަކީ ކުއްޖާގެ ދެވަނަ ބެލެނިވެރިންނެވެ. ދަރިވަރުންގެ އިޙްސާސްތައް ދެނެގަނެ ކުއްޖާގެ މިޒާޖާގުޅޭގޮތުން ކަންތައް ރާވައިގެން އެހީތެރިވެދެއެވެ. ކުއްޖާގެ ހެދިބޮޑުވުމާއި، ދުޅަހެޔޮކަމަށް ބާރުއަޅައިދެއެވެ. ގާތްކަމާއި ލޯބިދެއެވެ.ރަގަޅު އެކުވެރިން ހޯދުމުގައި އެހީވެދެއެވެ. އަމިއްލަ ނަފްސަށް އިތުބާރު ކުރާށާއި، ނަފްސުގެ އަގުވަޒަން ކުރަން ދަސްކޮށްދެއެވެ. ރީތިއަދަބުތަކަށް މަގުފަހިކޮށްދެއެވެ. ހެވާއިނުބައި ދަސްކޮށްދެއެވެ.\nމުސްލިމަކަށްވީތީ ކޮންމެހެން އަދާކުރަންޖެހޭ ކަންތައްތައް އޮޅުންފިލުވައިދެއެވެ. މުޢާމަލާތް ކުރުމުގެ ހުނަރުތަކާއި، ސާފްދިވެހިބަހުން ކުށެއްނެތި މުއާސަލާތު ކުރަންދަސްކޮށްދެއެވެ. ދިރިއުޅުމުގައި ދިމާވާ މައްސަލަތައް ޙައްލުކުރުމަށާއި، ވަޒީފާއެއް އަދާކުރުމަށް ބޭނުންވާ ކަންކަމަށް މަގުފަހިކުރުވައެވެ. އަދާކުރަންޖެހޭ ވާޖިބުތައް ދަސްކޮށްދީ އެކަންކަމުގެ މުޙިއްމުކަން ވިސްނައިދެއެވެ. ދުނިޔެއާއި އާޚިރަތުގެ ޙަޔާތް ބާއްޖަވެރިކުރުމަށް ބޭނުންވާ ހުރިހާމަގެއް ކޮށައިދެއެވެ.\nމުދައްރިސުން މުޙިއްމުބަޔަކަށްވީތީ، އެބައިމީހުންގެ ހުރިހާ ސިފަތަކާއި، އުޅޭގޮތް ކުދިން ކޮޕީކުރަން ބޭނުންވެއެވެ. ވުމާއިއެކު މުދައްރިސުން ހުރިހާގޮތަކުން ދަރިވަރުންނަށް ނަމޫނާއެއް ދެއްކުމަށް މަޖުބޫރުވެއެވެ. ފުރިހަމަ ނަމޫނާގައި ހިފެހެއްޓުމުން ޚުދު ތިމާއަށްވެސް އެކަމުގެ ހެޔޮއަސަރުކުރާނެއެވެ.


ދަ ބްލޫސް އާއި އެމިގޯ އަދި އެފްސީ ޑޮލަރ މުބާރާތުން ކަޓައިފި\nތްރީ އޮން ތްރީ ކަޕްގެ ތެރެއިން– ފޮޓޯ / ޓީބީ\nދަ ބިގިނާސް އެޓޯލް ކިއުޓް ތްރީ އޮން ތްރީ ސޮކާ ކަޕްގެ ކްއާޓާ ފައިނަލުން ފުރުސަތު ނުލިބި ތިން ޓީމު ރޭ ގްރޫޕް ސްޓޭޖުން ކަޓައިފި އެވެ.\nރޭ ކުޅުނު ފުރަތަމަ މެޗުގައި ވޭތުވެދިޔަ ދެ އަހަރުގެ ރަނާ އަޕް ދަ ބްލޫސް މުބާރާތުން ކެޓީ ރިއަލް ފްރެންޑްސް އަތުން 1-0 އިން ބަލިވެގެންނެވެ. މި މެޗުގެ މޮޅު ކުޅުންތެރިޔަކަށް ރިއަލް ފްރެންޑްސްގެ އަނަސް މުހައްމަދު އެވެ.\nއެފްސީ ޑޮލަރ ކްއާޓާ އިން ޖާގަ ނުލިބި މުބާރާތާ އަލްވަދާއުކީ ރޭ ކުޅުނު ދެވަނަ މެޗުގައި ޕެނަލްޓީ ޖަހައިގެން ވެލާ ސްޕޯޓްސް އަތުން 2-1 އިން ބަލިވެގެންނެވެ. މި މެޗުގެ މޮޅު ކުޅުންތެރިޔަކަށް ހޮވުނީ ވެލާ ސްޕޯޓްސްގެ މައުމޫން އަބްދުލް ގައްޔާމު އެވެ.\nރޭ ކެޓި އަނެއް ޓީމަކީ އެމިގޯ އެވެ. އެ ޓީމު މުބާރާތުން ކެޓީ ސަޖީ އެންޑް ފްރެންޑްސް އަތުން 1-0 އިން ބަލިވެގެންނެވެ. މެޗުގައި ސަޖީ އެންޑް ފަރެންޑްސް އަށް ލަނޑުޖަހައިދިނީ މެޗުގެ މޮޅުންތެރިޔާ އަށް ހޮވުނު ފަޒުލޫން މުހައްމަދު އެވެ.\nމި މުބާރާތުގެ ކްއާޓާ ފައިނަލުގެ ޖާގަތައް މިހާތަނަށް ކަށަވަރު ކޮށްފައިވަނީ ފެއިމްސް ޔުނައިޓެޑާއި، އޭދަފުށީ ޕޮލިސް އާއި ވީ ކޮމްބިނޭޝަން އަދި އެފްސީ ސޫޕް އެވެ. މާދަމާ ރޭ މެޗުތައް ނިމުމުން ކްއާޓާގެ ފަހު ހަތަރު ޖާގަ ޔަގީންވާނެ އެވެ.\nމިރޭ ކުޅޭނީ އައިލެންޑް ޝާކް އާއި އެފްސީ ހަބޭސްގެ މެޗާއި ރިއަލް ފްރެންޑް އާއި އެކްސްކާޝަން ގެ މެޗެވެ. އަދި ވެލާ ސްޕޯޓްސް އާއި ކްލަބް ބީއެސްކޭގެ މެޗެވެ. މިރޭގެ މެޗުން ބައިލާ ޓީމުތައްވެސް މުބާރާތުން ކަޓާނެ އެވެ.